
Српска Књижевна Задруга, желећи да за спо- 
мен на скорашње велике догађаје којима су Срби 
и Грци били заједнички творци, пружи својим чи- 
таоцима још ове године. какво лепо дело из грчке 
књижевности, изабрала је дивну приповетку грчког 
писца Димитрија Викеласа Лука Ларас, и обратила 
се мени да је преведем, да је снабдем једним пред- 
говором и да је коментаришем. Томе сам се ја, као 
наставник који предајем и новогрчки, најмање могао 
одупрети, и примио сам се драге воље посла. 

На овом месту треба да кажем нешто о Вике- 
ласу. Но на жалост, не могу бити опширан, јеру 
Београду, где нема ни грчких листова ни других 
помоћних књига за историју новогрчке књижевно- 
сти, није лако обавестити се како ваља о данашњим 
грчким писцима. С муком сам скупио и ово мало 
података. 

Димишрије Викелас, писац наше приповетке 
(1885—1908), родио се на острву Сиросу, ма да му 
је породица била пореклом из Македоније (из Бера). 

. Још од ране младости отишао је у Енглеску 
и одао се трговини. Највећи део живота провео јеу 
туђини (1851—1874 у Лондону; 1878—1895 у Паризу). 

Умро је у Грчкој (у Кефисији код Атине). 

Но у трговачком духу Викеласову било је места 
и за много племенитије способности, за јак књижев- 
нички, па и научнички дар. А жарко грчко родо- 
љубље, које се не гаси ни код Грка насељених у 
туђем свету, и које је баш из њихових редова дало 
грчкој науци, књижевности и уметности толике од- 

личне раднике и толике богате мецене, учинило је 
те је и Викелас развио свој књижевнички и науч- 
нички таленат у раду на националној књизи. 

Он је, пре свега, написао неколико припове- 
дака, којима се истакао као један од првих новели-~ _ 
ста данашње Грчке. Осим нашег Луке Лараса, мени 
су (по немачком преводу из Рекламове библиотеке 
бр. 4795) познате још његове /7риповешке са јегеј- 
ских осшрва (Филип Маршас, Ружна Сестра и 
Поп Наркис). 5 

У својим приповеткама Викелас није описивао 
најновије грчко доба, са његовим новим навикама, 
струјама, политичким странкама и потресима који 
су никли под утицајем додира са западном европ- 
ском културом, него је више волео предмете и ти- 
пове из живота старијег поколења, од грчког устанка 
па на овамо, поколења које је одрасло и васпитало 
се у духу домаће прошлости, и поред кога је про- 
вео своје детињство и сам писац. 

Викелас је најбољи сликар овог старијег друш- 
тва грчког. Он зна то друштво и приказује нам га 
верно. Па ипак, његове приповетке нису фотогра- 
фије, већ писац посматра стварност -кроз призму 
свога топлог идеализма, кроз призму љубави што 
је гаји чедо према средини из које је поникло. Ра- 
зуме се, Викелас је свестан да и у том његову 
свету, као и у сваком другом, има и добра и зла. 
Али по њему, добри људи и добре ствари претежу 
у том друштву над рђавима. И заиста, његове нам 
приповетке износе читаву малу галерију добрих 
старинских душа, однегованих у побожности, чести- 
тости и вредноћи. Читајући ма коју од његових 
приповедака, човек се осећа као да је у каквој ста- 
рој домаћинској кући у којој господаре традиције 
и врлине освештане вековима. Викелас је прави. 
вештак и у композицији и форми. Ма да разгранава 
предмет у масу делова и појединости, он уме врло 
лепо да сачува осећај симетрије и целине. Излагање 
му је просто, природно и одмерено, као што је та- 
кав и живот средине коју нам износи, 

Лепој књижевности грчкој наш је писац дао 
и доста превода, којима се показао као преводилац . 
првог реда. Он је себи ставио као задатак живота 
да преведе на грчки самог великог Шекспира. За- 
хваљујући Викеласу, Грци могу читати на свом је- 
зику, а у изврсној форми, Ромеа и Јулију, Отела, 
Краља Лира, Хамлета, Магбета, Млешачког Тр- 
говца. Даље, Викелас је превео и неколико Андер- 
сенових прича. 

Од Викеласа има и једна збирка Спшхова, 
оригинала и превода, који су такође веома цењени. 

Викелас је радио и на грчкој националној науци. 
Он је нарочито заслужан за историју Византије. Као 
ватреног родољуба, њега је болело ружно мишљење 
које су старији западни историчари били раширили 
о средњевековним Грцима, па је, на основу само- 
сталних студија, написао једно дело, О средњеве- 
ковним Грцима, у коме је устао у одбрану Визан- 
тије од тих предрасуда. Тако је Викелас био пре. 


"теча данашњем научном нараштају византиниста 


који је разбио негдашње заблуде и показао прави 
значај Византије за развиће и ширење хришћанске 
цивилизације у свету. Сем тога, Викелас је писаои 
о новијој књижевности грчкој, итд. 

Ми се, дакле, у Викеласу срећемо са једним 
многостраним духом који у грчкој националној књи- 
жевности заузима једно од најлепших места, који је 
својим радовима плодно утицао на развиће те књи- 


_ жевности, и који својим студијама није био без уп- 


лива ни на европску науку и њено јавно мњење 
о Грцима. 

У питању о књижевном језику, које Грке мучи 
још и дан дањи као некад нас у време Вуково, Ви- 
келас је бар у својим прозним списима, приповет- 
кама и научним расправама, присталица традицио- 
налног вештачког језика, који је састављен из мртвих 
и живих елемената, и који преовлађује у грчкој књи- 
жевности. Но ипак, наш писац не припада оној крај- 
њој странци грчких пуриста која претерано архаи- 
зира, већ се, као и велика већина других грчких 

књижевника, држи умеренијег правца, па спаја у 
једну пречишћену целину оне састојке мртвог и 
живог језика који су у књижевности и у свакоднев- 
ној штампи стекли право грађанства. Само у својим 
стиховима, како оригиналним тако и преведеним, 
Викелас даје више места облицима, речима и обр- 
тима данашњег простонародног говора. 

Што се тиче приповетке Луке Лараса, која 
овде излази у српском преводу, Викелас нам сеу 
њој јавља у исто време и као историчар и као при- 
поведач. А та два његова дара, уложена уједно, 
створила су дивно дело, које је освојило себи место 
у светској књижевности. 

Историјски део чине у Луки Ларасу догађаји 
из грчког устанка од 1821 г. а нарочито страшна 


судбина острва Хиоса, које су Турци, за казну што · 


је и оно пристало уз устанак, варварски попалили, 
поробили и потопили у крв. О овоме, као и о дру- 
гим историјским догађајима и личностима што се 
помињу у приповетци, наћи ће читалац објашњења 
у напоменама на крају књиге. 

Кроз ту историјску подлогу провлачи се сад 


приповетка, као потка кроз основу. У хиоску тра- 


гедију писац уплиће свога јунака Луку Лараса. Он 
је и сам Хиоћанин и држи са оцем дућан у оближ- 
њој Смирни. Но кад су тамо Турци, због грчког 
устанка, почели гањати хришћане, отац и син остав- 
љају и дућан, и еспап, и вересију, па беже својој 
породици на Хиос. Међутим устанак се шири, па 
захвата и Хиос, али Турци освајају ово острво и 
страховито га кажњавају. Онда се отац Лукин, који 
се са сином и осталом породицом једва спасао од 
општег покоља, потуца скоро без игде ичега, од 
острва до острва, и умире уз пут. Но Луку послужи 
срећа те опет заснова неку трговину, а најзад се 
пресели с породицом у Енглеску, где је после дошао 
до великог богаства. Ту је ону старости описао 
своје доживљаје, из којих се састоји приповетка 
Лука Ларас. 

"Лука, као и његов отац, типови су грчког тр- 

говачког света из времена турске власти. Тај је свет 
неука, ропством утучена турска раја, одрасла у страху 
од турског зулума, навикнута само да ради и да за- 
рађује, и за себе и за Турке. У таквим приликама 
нису се код ових људи могли развити неки виши 
осећаји. У време устанка, Лука Ларас је већ момак 
од својих двадесет година, али њему не пада ни на 
ум да се придружи толиким другим својим вршња- 
цима који су се дигли да својом крвљу ослободе 
народ од вековног варварског јарма. Место тога, 
он, заједно са својим старим оцем, матером и се- 
страма, бежи што даље од попришта борбе, што 
даље од Турака. Додуше, њему сметају да буде 
јунак и физички недостатци, одвећ мали раст и су- 
више слабуњаво тело. Али он сам признаје да му 
је и душа била нејака, јер је никла у средини где 
је место херојства цветала ропска понизност пред 
тиранином. Па ипак, читалац ће и према Луки и 
према целом оном мирном трговачком живљу грчком 
које на први турски пуцањ оставља имање и завичај, 
па гомилице бежи на све стране, осетити неке тихе 
симпатије. Пре свега, то је свет истинит, онакав 
какав је и могао бити у даним околностима. А за- 
тим, ипак су то добри људи. Истина, ропство је код 
њих убило узвишени осећај поноса и слободе. Али 
то су све честите душе, вредне, моралне, пуне хриш- 
ћанске љубави према ближњем, и у приповетци се 
сваки час срећу примери чистоте и племенитости 
њихова срца. 

Од свих лица у приповетци свакојако је нај- 
симпатичнија Андријана, служавка породице Лараса. 
Она стоички, готово весело, подноси све невоље 
изгнанства, и десна је рука својим господарима у 
великој несрећи која их је снашла. Али погане тур- 
ске канџе у које је пала, чине крај свој тој њеној 
душевној ведрини, свој њеној девојачкој радости 
живота. Она тај удар није у стању да преживи, већ, 
отргнувши се од Турака, трчи само да извести своје 
хранитеље о блиској опасности, како би се бар они 
од ње спасли, а затим првом приликом свршава са 

својим животом. Викелас је у Андријани дао у не 
колико потеза једну веома милу фигуру, чији нас 
жалосни крај у толико више дира. 

Приповетка Лука Ларас је први пут изашла 
1859 г. у једном грчком листу ( Кота — Огњишше), 
После је неколико пута прештампана у засебну | 
књигу. 

Лука Ларас је преведен и на више страних | 
језика. Француски превод, са историјским напоме- 
нама од самога Викеласа, појавио се још исте го- _ 
дине кад и оригинал. А тај је превод доживео и 
друго издање, врло укусно и са лепим илустраци- 
јама (1892). Немачка превода има два, један од ви- _ 
зантинистеј В. Вагнера, и други од В. Лангеа (овај 5 Е. 
се налази у Рекламовој збирци бр. 1968—9). Сем 
тога, дело:је преведено и на шпански, на шведски, 
на дански. Е 

Постоји и један ранији превод на српском је- 
зику, од 5. Бодија, Српске Новине за 1880—81 го- 
дину. Но за њега се данас једва и зна, а тако дав- 


и добити, те се Задруга није устезала да с а 
Ларасом упозна, кроз своје издање, наше шире чи- 
талачке кругове. | 

Лепа карактеристика Викеласа, са преводом 
једног повећег одломка из његове приповетке /108- 
Наркис, налази се у нас код Св. Николајевића (, При- _ 
поветка у Грка“, Годишњица Н. Чупића ХХМ, 1905, 


стр. 20 ид.:) 
Др. Драгутин Анастасијевић. 


1 Кратак преглед историје новогрчке књижевности в. у 
књизи К. Плгегетсћ, Сезстасћје дег Бухапштасћеп ипа пеџрпе- _ 
сизсћеп ШПегашг, 2. изд., 1909 (у збирци Пле ГИ бегашгеп дез —_ _ 
Очјепз !п Етејдагује ипреп, књ. ТУ). — О новогрчкој припо- __ 
ветци, сем горе наведеног чланка Г. Николајевића, в. још К. Гге- 
тетсћ у часопису Аш5 јгетаеп Хипреп 19007г., стр. 332 ид. — 
О борби за књижевни језик у данашњих Грка гл. А. Негзепбегр, 
Пле јипрзге ЕпбујсКкипр дег 5ргаситаре тп Опесћепапа, у часопису ___ 
иегпанопаје Мосћепзећи Таг Маззепзсћан шила Тесћиик, бр.- од. = 
3 јуна 191 г. — О Викеласову Луки Ларасу гл. Ктитђасћег, > 
Рлаиказ Гагаз, у његову делу Роршате Ашваће, Гејрдр, 1909, стр. 
94 ид. 


Наши сународници који су живели у Енгле- 
ској, лако ће познати Хијоћанина који се крије под 
именом Луке Лараса. Често сам га слушао како 
прича шта је све препатио у својој младости. Пред 
крај живота латио се, по мом савету, да својеручно 
напише своје успомене. А кад је пре неколико го- 
дина умро, нашао се међу његовим хартијама руко- 
пис, у крстоплету на ком је стајала моја адреса. 
Издајући га данас, желим да га сваки прочита са 
онолико интереса са колико сам ја слушао усмено 
причање старчево. 


48 


ЛУКА ЛАРАС 1 


= у 
А па 


7 = Х 


ва 


ГЛАВА 1. 


_ Почетком 1821 године налазио сам се у Смирни. 
Било ми је тада скоро двадесет година. Још пре 
седам година, мој учитељ, поп Флутис — Бог да га 
прости — уверавао је мога оца да сам изучио колико 
треба школе за човека који ће се одати трговини, 
и мој отац, било убеђен речима доброга свештено- 
учитеља, било сматрајући школу практичног живота 
као кориснију за мене, не хте ме оставити на Хиосу 
да продужим науке, него ме доведе тада у Смирну, 
узевши ме испрва као шегрта, а мало затим као 
ортака у своју трговачку радњу. 

Међутим је Свевишњи благосиљао наше на- 
поре и биланс је растао из године у годину, те се 
наш трговачки глас све више и више утврђивао на 
тржишту Смирне. И иначе — могу то с поносом 
рећи — још с почетка је мој отац био стекао лепо 
име и највеће уважење, јер је био веома частан и 
врло тачан у својим трговачким односима. Ваља да 
додам — а та, не кажем да бих се похвалио, зна- 
јући из искуства да, ко се самохвалише, или сам 
себе вара, или често хоће друге да обмане, него 
кажем то плаћајући данак синовље захвалности — да 
за своју срећу на путу свога трговачког живота ду- 
гујем, пре свега, начелима часности која ми је још 
од детињства улио мој отац. 


1% 


4 ЛУКА ЛАРАС 


У колико су расли наши добитци, ширио се 
поступно и обим наших послова, а с тим једновре- 
мено и хоризонат наших погледа. Наше везе са 
странцима у Европи са којима смо били у преписци, 
нису више биле довољне да засите нашу раденост. 
Двојица тројица наших суграђана, нови Колумби 
" грчке трговине, подигли су већ били оних година 
у Лондону своје тезге. Слава њихова мутила нам је 
сан, а њихов пример распаљивао је наше частољу- 
биве тежње, те смо кројили планове да идем на је- 
сен у Енглеску, заједно са једним ујаком. Био сам 
шта више почео учити енглески код неког енгле- 
ског свештеника који ме, до душе, нијс баш мно- 
гоме научио. Али можда то није била његова кри- 
вица. Да не вређам успомену својих првих учитеља! 

И оцу и рођацима и пријатељима што су се 
налазили око нас, и самом мени, памет је била 
искључиво код нашег посла. О Пријатељском Удру- 
жењу и припреманом устанку нисмо имали ни појма. 
Осећали смо, истина, некако неодређено и ми, за- 
једно са свима тадашњим Грцима, жудњу за слобо- 
дом; виђали смо у Смирни Европљане, који су ишли 
високо подигнуте главе, и са унутрашњом горчином 
сматрали смо за срећне самосталне хришћанске на- 
роде; имали смо нека бледа историјска знања о фран- 
цуској револуцији и неке магловите наде за народно 
обновљење, основане поглавито на ишчекиваној по- 
моћи са севера, па, скупљајући се о празницима, пе- 
вали смо и ми песме Ригине; али ипак нисмо ни 
сањали да се налазимо у очи народне експлозије. 

Проводили смо живот спокојно у Хану, дању 
усред нашег разноврсног еспапа, а ноћу у маленој 
соби над дућаном у којој смо спавали мој отац и 
ја. Недељом смо редовно ишли на службу у цркву 
свете Фотине, а каткад смо посећивали по коју по- 
родицу Хијоћана који су живели у Смирни. Ретко 
смо, једанпут или двапут годишње, нарочито о 
Ускрсу, ишли ради шетње у оближња села, па смо 
се тада, дишући чист ваздух и гледајући дрвеће и 

њиве, опомињали Хиоса, наше куће и баште, те смо 
онда теже осећали одвојеност од наше породице. 

Тако су текли дани и пролазило је време, а 
главна моја мисао беше мој будући пут у Енгле- 
ску. Око тога су се окретали моји снови, а беху то 
у сваком погледу златни снови. Али изненада и спо- 
којство, и рад, и планови, и снови, све се то наје- 
данпут изврну наопако. 

Почетком марта пробудих се једне ноћи ван себе 
од страха. Био сам кроза сан чуо узастопне пуцње из 
пушака. Седох на постељу начуљивши ушии упревши 
очи у помрчину. Е 

Мој је отац спавао тврдо. Да то није сан Не! 
Пљас, пљас! опет, и у исто време дивља дрека. Раз- 
будих оца, па слушасмо заједно. | 

Целу ноћ понављала се с времена на време 
пуцњава и граја. Нисмо могли погодити шта се де- 
шава. Како да сазнамог Мучила нас је радозналост да 
изађемо, али страх је био јачи, те остадосмо у соби. 

У свануће сиђосмо на трг хански, где нађосмо 
сакупљене и друге ханске становнике, који су били 
тако исто зачуђени и узнемирени као и ми. 

Ханови, као што ти је можда познато, читаоче, 
обично су саграђени у облику тврђаве. Споља ви- 
соки и јаки зидови, у средини откривено двориште, 
четвороугаоно или јајасто, у дворишту врата и про- 
зори дућана и станова, а саобраћај са спољним све- 
том кроз гвоздену капију која се ноћу затвара. 

Кад су у јутру чувари отворили капију, сазна- 
досмо да је у вече било дошло наређење да се 
наоружају Турци; отуда ноћашње пуцање и вика 
њихова. Али нашто то наоружање С које стране 
прети опасност која је изазвала ово наређење2 Та- 
ква смо питања управљали на оне што су долазили 
споља, но нисмо добијали никаква тачна обавештења. 
Један говораше: побуна Јаничара ; други: рат сРу- 
сијом; неки зуцкаху: устанак Хришћана. 

Тако прође онај дан. Беше субота. Ми нисмо 
изашли из Хана, него смо с капије гледали ору- 
жане и бесне Турке како тумарају по улицама. 

Сутра дан одосмо по обичају на литургију. Те 
недеље није имао свештеник да држи проповед, те 
се народ у цркви зачуди видећи свештеника где се 
пење на амвон. Није се попео да нас поучи Божјој 
речи, него да прочита патријархову анатему. 

Слушали смо сви као запањени свештеника 
који је читао оне страшне клетве и ужасне анатеме. 
Чусмо имена Суца и Ипсиландија као злочинаца и 
издајника. Разумесмо да је реч о устаничким покре- _ 
тима у Влашкој и о тајним заверама; згледасмо се 
једни с другима у цркви, и иђаху међусобна зуц- 
кања, питања и ишчуђавања. Шта је то значило про- | 
клети устанак» Где је извор покрета> Знали смо 
само да је Ипсиландије био чувен и моћан у Ру- 
сији, и од прилике смо мислили да је ту по среди 
некакав руски подстицај, да се догодила као нека 
предигра руско-турског рата. Али све су се те мисли 
појављивале тек као неодређени и мутни закључци, 
у много већој мери него што то могу данас овде 
да опишем. 

Но и Турци у Смирни беху још необавештени 
о догађајима, нити беху тачно схватили да је раја 
сама од себе дигла устанак. Мислили су да опа- 
сност долази из Русије. При свем том, одмах у по- 
четку, плануо је њихов фанатизам. Тицало се рата 
против неверника; дакле, сваки је хришћанин не- 
пријатељ, а свака раја руци блиска жртва. И тако 
се још од првог дана замрачи за нас хоризонат и 
навали нам се на душу неспокојство и страх. 

Речи ове: неспокојсшво, страх, често су ми се 
већ измакле из пера. Али нашто да показујем ју- 
наштво које нити смо имали нити смо могли иматиг 
Немој се, читаоче, осмехнути, имајући у виду да сам 
Хијоћанин, и приписујући тобожњој нарави наше расе 
моју плашљивост. Желео бих да са :те видео онда 
на мом месту, па ма колико да мислиш да си јунак. 
Ненаоружани, незаштићени, скрушени од ропства, 
изложени гневу или и мачу првог побеснелог Тур- 
чина, без и најмање наде да дођемо до правде или 
бар до освете, како смо могли ми, смирени трговци 

Хана у Смирни, имати јунаштва Чему нам је мо- 
гло служити јунаштво» Стрпљења смо само имали, 
а потребно нам је било велико стрпљење, јер је 
наш живот од тада био стални ропац и дуго муче- 
ништво. Али и стрпљење има својих граница. Кат- 
кад се исцрпе, а смењује га тада или стање без 
наде, или оно очајање које води у хероизам. Многи 
примери хероизма, како у грчком устанку тако иу 
општој историји светској, писаној и неписаној, можда 
су производи таквог очајања. Мене је Бог сачувао 
да не изгубим наду, а природа ме није створила за 
херојско очајање. Али ипак никад ми се није исцр- 
пело стрпљење и нада, и више сам пута због тога 
хвалио Свевишњег. 

Неколико дана после оне анатемске недеље, 
одох једног јутра у јеврејски Хан да скупим вере- 
сију. Бејах наплатио неку суму и метнух у недра 
кесу у којој је било оно што сам покупио, кад из- 
ненада чујем дреку и топот, и видим гомилу Хриш- 
ћана и Јевреја који бежаху у трку к нама. Пре 
него што је мој Јеврејин стигао да затвори врата, 
мрачни се дућан беше напунио његових једновераца, 
који су дрхтали од страха. Испрекидане реченице, 
" које су мумлали на свом шпанском језику, нису ми 
ништа објасниле,.нити ме умириле; нису знали ни 
они шта се десило, ни зашто су бежали. 

"Пошто се граја стишала и напољу се повратио 
мир, отворисмо обазриво врата. Поступно су се 
отварали и остали дућани, и свет што се склонио 
унутра излазио је, дошавши к себи, те се од уста 
до уста најзад сазнаде прави узрок тога страха. 

Камила која је носила товар памука, оклиз- 
нула се у тесној улици трга, и, павши, ударила је 
у врата једне радње. Тресак од оборених врата, 
вика кириџија и Јевреја који су били у радњи, навала 
света око пале камиле, све се то тренутно схватило 
као почетак народне буне, те наста општи метеж, 
бегство и ужас. 

Кад постоји у потребној мери претходно пси- 
холошко расположење, не треба много па да се 

распростре панички страх. На жалост, било је ја- 
ког разлога да се такво расположење јави. Јер је 
раздраженост Турака расла сваким даном, знало се 
за скупове у њихову крају вароши, и чуле су се 
претње о скором нападу. Али мени о том још ни- 
шта није било познато, нити сам предвиђао за тај 
дан нова узбуђења. 

Поздравих се, дакле, с Јеврејима, закопчах на 
грудима горњу хаљину да бих боље сачувао кесу у 
недрима, и пођох кући. Али, тек што сам ушао у 
средишну улицу трга, чујем изнова дреку и узвике, 
и, пре него што сам имао времена да се измакнем 
или сачувам, нађем се у гомили Турака који су тр- 
чали с голим мачевима у руци. Како ме нису згазили, 
како ме нису убили, не могу још ни сад разумети. 

Поворка ме повуче. Трчао сам и ја с њима. 
Овдс онда ритнуо би ме ко ногом или ударио пе- 
сницом, али ја сам трчао, трчао ван себе од страха, 
не знајући ни куда идем, ни шта ће са мном бити, 
чак и не мислећи о том. Беше то као сан, али ужа- 
сан сан. Познавао сам врло добро улице у Смирни, 
али кроз које сам улице пролазио, нисам видео, 
нити се сад сећам. 

Сећам се само да сам, кад смо скренули у 
једну улицу, видео врата нашег Хана наспрам себе, 
и да сам их познао. Беху у пола затворена. Не знам 
како сам се нашао у Хану, у својој соби, поред 
свога оца. Све ми је то остало мутно у памети. 

Сећам се да сам се обрео лежећи на постељи 
полеђушке, тешко дишући; а нада мном, нагнувши 
се главом, мој ме је отац шкропио хладном водом. 

Сећам се да сам осетио на грудима тежак те- 
рет, па, помисливши тек тада на кесу, завукох руку 
у недра и дигох је с груди. 

Сећам се осмеха мог оца кад сам му предао 
кесу. Тај сам осмех онда сматрао као израз задо- 
вољства због сачуваног новца. Али кад сам и ја добио 
децу, тек сам тада разумео право његово значење. 

— Шта ме је сад брига за новац! За тебе се, 
сине, бринем ! 

То је смисао оног очевог осмеха. Волео ме је 
мој отац, волео ме је силно. Никад ми то није ре- 
као, нити ми је то показао изливима или знацима 
нежности. Тек кад је умро и није га било више 
уза ме, и кад сам се сећао догађаја и најситнијих поје- 
диности нашег многогодишњег заједничког живота, 
тек тада сам схватио и тачно оценио величину ње- 
гове љубави према мени. Зашто то > Да ли зато што 
треба да изгубимо нешто па да осетимо сву вред- 
ност тога» Или да није зато што су ми невоље и 
тешке патње доцније просветиле разум и раши- 
риле срце> 

Али худа су трчали они Турци После сам са- 
знао. Били су се упутили у европски крај вароши, 
имајући зле намере према тамошњим становницима. 
Срећом, паша је благовремено био у стању убла- 
жити их, и тога се дана није десила никаква не- 
срећа. Није још био настао почетак правог терора. 
Па ипак, та узбуна, та прва демонстрација наору- 
жаних Турака против Хришћана, прво моје сазнање 
о стварној опасности, остадоше урезани у мојој па- 
мети, јаче можда од свега што сам доцније видео 
и претрпео. 

Од тога дана. Турци биваху све насртљивији. 
Крв се још није пролевала, али псовке, претње, 
мрачни погледи, разметање с оружјем, били су 
страшни предзнаци блиске буре. Јер ствари су се по- 
горшавале, и ширио се устанак. На сваки грчки ва- 
пај за слободом одговор је био нов излив турског 
фанатизма, док најзад не паде свака преграда, и док 
се Турци не разјарише као помамни, те клаше, 
пљачкаше и наробише се робља. 

Вести нису до нас долазиле ни редовно ни 
верно, али је до кутака нашег Хана допирао бар 
одјек оних првих потреса народног дизања на оружје. 
Тако смо дознали за догађаје у Влашкој, тако смо 
једног дана чули да се дигла Мореја, да су се 
архиепископ Патре и прваци Пелопонеза ставили 
на чело покрета, а у исто време стиже глас да је 
устала Хидра и Спеца. 

Кад, сећајући се у памети оне славне прошло- 
сти, премишљам о појединим стварима, и аналишући 
своје ондашње утиске станем да их испитујем тако 
рећи као одблесак ондашњег јавног мишљења, че- 
сто долазим до закључка да је учешће у борби од 
стране наших острва, које су она преко њихових 
морнара одмах с почетка узела у народном покрету, 
допринело можда више него што многи данас могу 
то појмити, учвршћењу и раширењу устанка. Не ве- 
лим то због огромне материјалне помоћи коју су 
грчке лађе указале народу, нити због сјајних под- 
вига који су грчко име окитили новим венцем неу- 
веле славе. Не; то смо видели и схватили после. 
Него одмах у почетку, сви ми који смо живели да- 
леко од гротла народног излива, тек кад смо чули 
да су Хидрани, Спецани и Псарани развили заставу 
слободе, осетили смо јасније у чему је ствар. 

У капетанима бродова са Хидре, Спеце и Псаре 
био је изражен, као у каквом видљивом и опипљи- 
вом елементу, општи, свегрчки карактер устанка. 
Јер многи од њих беху наши општи познаници, 
многе смо бројали у своје пријатеље, њихова имена 
и личности беху чувени у свима пристаништима, на 
свима тржиштима где је било Грка. На тај начин, 
кад смо чули да се ти људи, познаници, пријатељи 
наши, боре за веру и отаџбину, и да су се заклели 
или да се ослободе или да умру, електрисали смо 
се сви много више него ли кад смо сазнали за по- 
крет Ипсиландијев или за побуну самог Пелопонеза. 

Говорим о првим почетцима борбе и о првим 
утисцима. После су нам се дале и друге прилике да 
осетимо нераскидну везу устаника с нама. Турци, 
кољући; упропашћавајући и одводећи у ропство не- 
наоружане људе, жене и децу, сами су се старали 
да нас опомињу на народну заједницу, ма да смо 
ми били склони да на њу заборавимо. 

Опрости, читаоче, ова моја удаљавања од пред- 
мета. Моја старачка рука, попуштајући нагону мога 
старачког срца, ужива да се задржава на нагомила- 
ним успоменама патња и утисака моје младости. 

Моја је намера да се ограничим на причање дога- 
ђаја мога живота. Али живот свакога од нас сачи- 
њава малу јединку, која је у вези са свима елемен- 
тима што нас окружавају. Како да сваког часа од- 
вајам треперења моје бедне индивидуе усред оп- 
штег вихора који ју је носио 

Због тога, а и зато што сам стар, нећу можда 
моћи увек избећи таква удаљавања од предмета 
пишући своје успомене. Но ти ниси ни по чему оба- 
везан да ме прочиташ до краја, читаоче мој. Кад 
си био мали и кад ти је причала приче твоја да- 
диља, причала их је не само да задовољи твоју ра- 
дозналост, него и потребу коју је сама осећала да 
их прича. Можда би ти каткад заспао. Но она јен 
даље причала, а ти би, будећи се, чуо крај приче. Ето 
зашто памтиш само почетак и крај многих прича, 
не знајући можда зашто не памтиш и средину. Али 
моја прича нема сама по себи ни почетка ни краја. 
Дакле, можеш одавде заспати, читаоче. Неће бити 
прекида. 

Први гласови о устанку допрли су до насу 
велики пост. Какав је то био велики пост и какав 
Ускрс! Ишли смо редовно у цркву, пошто су се 
управо ту разглашавале вести, често лажне, обично 
преувеличане, али, најзад, једине вести које смо са- 
знавали. Но нека нико не мисли да нам је интерес 
за те ствари одвлачио пажњу од црквених обреда! 
Напротив! Верско је осећање било тада јако, а на- 
родне патње оличавале су се, тако рећи, за насу 
страдањима Христовим, и дирљиве молитве велике 
недеље изражавале су душевно стање публике 
у цркви. 

Средином велике недеље пронеше се црни гла- 
сови. Чуло се да се у Цариграду врше апшења, 
одузимања имања, да је тамо настао покољ, да су 
пале главе многих тамошњих народних првака. 

На ускршњу недељу дознадосмо да је убијен 
главни тумач Мурузис, и страх због тих гласова, 
који долажаху један за другим, баци вео жалости 
на веселе ускршње тропаре. 


+ 

Неколико дана доцније разнесе се страшна и 
језовита вест. Патријарх обешен! Његово тело пре- 
дато на ружење и увесељење Јеврејима! И та нам 
вест распори срце и пресече нам ноге! 

Јер беху нас све притисла два осећања: ужас 
који је код сваког хришћанина, код сваког Грка, 
изазивало обесвећење светог лица патријарха, на- 
родног поглавара; и свест да живот ни једног од 
нас није више био сигуран. Кад се сама влада сул- 
танова у престоници усуђивала чинити тако штогод 
с врховним власницима, с народним првацима, как- 
вим смо опасностима били изложени ми, незнатна 
раја, од необузданог зверства Турака из Смирне, 
или још, боље рећи, из Мале Азије» 

Већ су се пре више дана биле почеле скуп- 
љати око Смирне неуређене а наоружане дивље го- 
миле које је жеђ за крвљу и за пленом привлачила 
из дубина Мале Азије. Паша се очевидно још бринуо 
о сигурности становника и задржавао је ван вароши 
те зверове. Али њихово је суседство распаљивало 
и дражило домаће Турке. Они су из дана у дан 
све више претили, а од претња су прелазили и на 
дело. Рука се често спуштала на сабљу, и сабља се 
стала олако вадити из каније, те многи невини бише 
рањени, а неки и изгибоше по улицама Смирне. 

Но то беше почетак жртава. Затим настадоше 
оргије беса, сече, паљевине и одвођења у ропство, не 
само по улицама, по трговинама и по хришћанским 
кућама, него и тамо где су се виле заставе страних 
конзула, па и на самим европским лађама, са којих 
стотине бегунаца бише уграбљени и поклани. Али 
то сам доцније сазнао. Нисам био очевидац, а нећу 
да пишем сем што сам видео и претрпео. 

Међутим, многи су још од првих дана почели 
кришом да беже. Готово свакодневно дознавасмо 
да је нестало некога од наших познатих. Шта је 
било с њим2 Да га нису убили2 Да се не крије од 
страха 2 На послетку се сазнавало за његово бегство. 
Пример оних који су бежали, и страх од опасности 
које су се сваким даном повећавале, нису нам дали 

да се смиримо, ни мом оцу ни мени. Обузе нас не- 
одољива жеља за бегством. Нисмо се бринули нио 
чем другом до како ћемо отпутовати. 
| Но ствар је постојала из дана у дан све тежа. 
Турске власти нису више допуштале одлазак раје. 
Говорило се шта више, ма да још нисмо хтели тако 
што веровати, да су консули добили наређења да 
не примају бегунце на стране лађе. Нисмо веровали, 
па ипак је то била истина. Срећом, нађоше сеи 
консули и капетани бродова који су имали срца и 
који нису хтели бити набављачи жртава Турцима! 

Тих дана стиже у Смирну стари пријатељ мога 
оца, капетан Визвилис, командант галије под руском 
заставом. Дахнуо је мој отац кад га је једно јутро 
видео где улази у Хан да нас посети. Добри капе- 
тан је долазио да нам понуди свој брод. Кроз три 
дана, пошто преда товар, обећао је да нас превезе 
на Хиос. 

— На Хиос! узвикнух кад ми отац исповеди своју 
одлуку. Зар ћемо тамо бити безбеднији него овдер 

· — Тамо ћемо бити сви заједно ствојом матером 
и твојим сестрама. Или ћемо се сви спасти, или нека 
сви заједно пропаднемо. 

Међутим смо се спремали. Али нити смо имали 
времена за неке особите припреме, нити смо небла- 
говременим мерама хтели одати наштајни план. Еспап 
смо решили да оставимо на Божју милост, а непо- 
купљену вересију на савест наших дужника, ако се 
и они спасу. Скуписмо колико смо могли новаца, 
па трећег дана очекивасмо са дрхтавим срцем за- 
лазак сунца, по споразуму са нашим пријатељем ка- 
петаном. 

Сунчева светлост беше се повукла, али није 
још био наступио мрак кад смо, затворивши дућан, 
изашли из Хана. 

Капија је била још отворена. Нисмо имали ни 
торбе, ни завежљаја, нити ичег што би могло про- 
казати наше смерове. Само смо у недраиу хаљине 
сакрили што смо могли безопасно и неопажено но- 
сити са собом. 

Нико од суседа или укућана није знао за нашу 
тајну. Али онога тренутка ми се чинило као да 
за њу зна цео свет. Врата и прозори из авлија који 
беху још отворени, чињаху ми се као да имају очи 
и да прозиру кроз одело у унутрашњост наших не- 
дара, и, још дубље, у осећања нашег срца. 

Код капије је стајао стари чувар, држећи рук 
остраг. | 

— Зар тако доцкан из куће 2 запита нас. Куда» 

— Идемо у цркву, одговори отац. 

Није био ни дан ни час за вечерње. Но нисам 
смео речи рећи оцу, али сам био уверен да је стари 
мусломанин разумео да бежимо, и да ће отрчати да 
нас изда. Свака ми се сенка из далека чинила као 
јаничар или Зејбек с мачем у руци; на сваком сам 
се кораку надао некој неочекиваној несрећи. Хвала 
Богу, никакав несрећан сусрет није нас уз пут уз- 
немирио. Капетан је био одредио где ћемо га наћи, 
у најповученијем крају вароши, и очекивао нас је 
код мора; чамац је био мало даље; на обали сасвим 
пусто и мирно; а вече мрачно. Скочисмо у чамац, 
и напред! 

Тек кад смо се попели на лађу, одлану ми у 
грудима, и дахнух слободно. 

Турци још нису пљачкали стране лађе, те сам, 
под руском заставом галије, мислио да је свака не- 
'"посредна опасност ишчезла. Замишљао сам да смо, 
одлазећи из Смирне, одлазили од страхота, мука и 
опасности, а заборављао сам свој првобитни утисак 
да се, селећи се на Хиос, нисмо избављали од Турака. 

И иначе, што сам више размишљао, то сам 
више стицао уверење да нам се тамо неће де. 
сити никакво зло. Оно мало Турака на острву беху 
припитомљени, а најзад, беше их мало. Хијоћани 
беху радни, тихи и мирољубиви. Живећи у благо- 
стању и имајући самоуправу, они беху тада најсрећ- 
нији међу Грцима. Није, дакле, било вероватно ни 
да ће се устанак пренети на Хиос, ни да ће гневи 
фанатизам Турака избити против његових станов- 
ника. С тога сам са мирним срцем гледао на при- 
премање за полазак. Котва је већ била дигнута; чим 
смо се попели на кров, чамац је привезан, једрила 
се раширише, и кретосмо се. 

" Преко ноћ сам спавао добро. Од како ме она 
ноћна пуцњава беше пробудила почетком марта, 
мој је сан био испрекидан и немиран, а у последње 
време повећане опасности и бриге о бегству не да- 
ваху ми да затворим очи, и проводио сам ноћи у 
бдењу. Али на лађи сам се осећао сигуран. Мислио 
сам нешто мало на осујећени путу Енглеску; до- 
шао ми је на ум онај ужасни метеж на тргу кад 
сам оно невољно трчао заједно са Турцима; чинило 
ми се овда онда као да видим пред собом патри- 
јарха на вешалима, али ове непријатне слике по- 
ступно разагна свест о спасењу, изглед на састанак 
с матером и са сестрама, и слатке успомене из де- 
тињства. Младост је по природи безбрижна и пуна 
нада; нерадо се задржава на жалосним стварима. 
Успомене из Смирне ишчезоше постепено под приз- 
мом пријатних сањарија, и заспах на миру, уљуљкиван 
крцкањем лађе и њеним правилним кретањем по 
лаким таласима. х 

У јутру, кад сам се попео на кров, сунце тек 
што је било изашло. Преко од нас видео се Хиос, 
обавијен у прозрачну јутарњу маглу. Далеко у лево 
показа ми отац, пружајући ћутке руку, низ једара 
која су се као јато белих голубова издизала на хо- 
ризонту. Стари Визвилис — чини ми се да га гле- 
дам пред собом сад кад пишем — стојећи на крми, са 
обема шакама на челу и око очију, гледао је паж- 
љиво, као да се трудио да изброји лађе. 

— Долазе ли или одлазе»2 запита мој отац. 

— Иду ка Самосу, одговори капетан. Бог нека 
им је на помоћи! 

— Амин, прихвати мој отац. И оба се старца 
прекрстише. 

Први пут се тада појави у мени у одређеним 
цртама идеја о устанку, свест о народном дизању 
на оружје. Они бели голубови беху лађе грчке 
флоте. На њима се лепршала застава крста. ИМ те 
су лађе пловиле слободно по грчком мору; на њима 
су се налазили храбри и неустрашиви људи који су 
показивали од обале до обале своју заставу, оду- 
шевљавајући Хришћане и пркосећи Турцима; а на 
тој застави биле су урезане речи „слобода или смрт!“ 

Видевши оба старца тако узбуђена, мене обузе 
осећај који се не да описати, тим пре што је био нео- 
дређен и мутан. Осетих као да су ми груди постале 
шире, а стас виши. Али тај осећај беше тренутан 
и пролазан. А можда, можда, пишући сад, описујем 
пре шта сам могао тада осећати него ли шта сам 
стварно и управо осећао. 

После неколико сати искрцасмо се на Хиос. 

Очекивао сам да видим, као обично, обалу пуну 
света, познанике и.пријатеље на кеју, и да чујем 
веселе добродошлице и поздраве који су се иначе 
у овим приликама измењивали између чамца и при- 
стајалишта. Али кафана код пристајалишта била је 
празна, кеј пуст, трг пуст. Само на вратима неко- 
ликих радња, сопственици, невесели и ћутљиви, гле- 
дали су на нас с чуђењем и поздрављали су нас при 
пролазу. 

Призор те опште невеселости узнемири ме, и 
долазило ми је да узвикнем питајући трговце пред 
радњама : „За име Бога, шта је то с Хиосом> шта 
се десило 7“ Али сам корачао са својим оцем, идући 
за њим, а нисам био навикнут да ма шта почнем 
први у његову присуству. 

Срећом, ни он се није уздржао за дуго, НЕ. 
ушавши у радњу старог свог познаника, управи 
му, без увода који би објаснио наш долазак, оно 
исто питање које је и мени било на језику. 

— Баш си погодио време кад да се вратиш, 
пријатељу. Овде је пропаст света ! 

То беху прве речи овога трговца. Но при свем 
том суморном дочеку, он није пропустио да нам из- 
јави своју радост што се видео с мојим оцем. На- 
терао нас је да седнемо, навалио је да нас почасти, 
и, гостећи нас, испричао је шта се збило. 

Тада сазнадосмо да се флота коју смо приме- 
тили у јутру где плови ка Самосу, бавила десет 
дана код обала Хиоса, под адмиралом Томбазисом, 
а у намери да побуни острво, али су Турци, чим 
су спазили грчке лађе, ухватили архијереја и прваке, 
које су још држали као таоце у тврђави; села се 
пак нису ни побунила и флота је отпловила без ус- 
пеха. Дућанџија нам је све потанко испричао шта 
се десило за оних десет дана; набрајао нам је 
имена ухваћених талаца, имена уважена и драга; и 
описивао нам је с узбуђењем ужас који је њихово 
хватање изазвало по целом острву. Јер беху по- 
знати покољи извршени у Цариграду, те се ово др- 
жање талаца с разлогом сматрало као увод у горе 
несреће. И тако разумедосмо зашто је варош била 
пуста и невесела. Разумедосмо у исто време да 
Смирна није била једино опасно станиште, већ. где 
год су се налазили наоружани Турци и подјармљени 
Грци, ту је постојао зверски бес с једне и непре- 
стана борба с друге стране. 

Упутисмо се ћутећи нашој кући. Кад је отац 
куцнуо на врата, видео сам једну нему сузу на 
његову образу. Но ја осећах како ми срце бије 

под пријатним млазом старих успомена, и, кад отвори 
врата Андриана, осиротела кћи моје дадиље, одана 
служавка моје матере, весела другарица с којом сам 
се играо у детињским годинама; кад отвори врата, 
и кад, видевши нас неочекивано пред собом, хтеде, 
изненађена и обрадована, заустити да огласи вест 
о нашем доласку, ја полетех, и, пре него што 
је стигла да викне, запуших јој једном руком уста, 
а другом повукох за бели реп њене хиоске везо- 
главке, те јој спадоше кике, а мени оста у руци 
бели рубац. Заборавих у том тренутку и на пошто- 
вање према своме оцу, и на прохујалих седам го- 
дина од како сам отишао, и на прилике под којима 
сам се враћао очинској кући. ; 

Радост моје матере кад нас је видела, угуши 
код ње сваки други осећај. Затекох је, своју добру 
матер, старијом него што сам је пређе знао, а моје 
сестре, које сам оставио као малу децу, беху већ 
одрасле девојке. О, с коликом се човек радошћу 
враћа, после дуга странствовања, кући у којој се 
родио, крај оних које је од детињства заволео ! Како 
су слатки часови првих виђења и нега драге матере 
која води допутовалог сина у стару собу, у постељу 
где он толико година није спавао; па они гласови 
без речи којима она исказује своју нежност; оне 
сузе радости које јој прекидају реч; они топли за- 
грљаји и матерински пољупци! Јадна моја мати, ко- 
лико је имала још да претрпи пре него што ће 
заклопити очи! 

Мој отац је хтео да идемо одмах у поље, у 
нашу кулу, али општинске старешине не дадоше. 
Није се допуштало ни једној од бољих породица 
да се удаљава из вароши. Турци су нас, поред оних 
које су држали у тврђави, хтели имати све ту, на 
домаку, при руци, под својим ножем. | 

Остадосмо, дакле, хтели не хтели, у вароши, 
верујући да ће се ствари овако или онако стишати. 
Нико није могао тада предвидети да ће дуго тра- 
јати борба. Ми на Хиосу, дужан сам признати, ни- 
смо у почетку имали велике наде на крајњи успех. 

Напротив. Видели смо из близа јачину турске силе, 
видели смо је кроз призму старих успомена и под 
притиском страха. А устанак још не беше показао 
своју снагу у победама на суху и у својим подви: 
зима на мору. 

Па и доцније, кад су отпочеле победе грчког 
оружја, вести о њима нису биле у стању савладати 
малодушност, коју су несреће око нас усадиле у 
наша срца. Јер ни једно јуначко дело устанка није 
остајало без освете где год су Турци господарили. 
Прво спаљење турске убојне лађе донело је јаук 
Кидонаца и ужасан покољ у Смирни; пораз непри- 
јатељев на Самосу изазвао је крвожедне оргије на 
Кипру; после заузећа Триполице дошло је опусто- 
шење Касандре. ; 

Међутим, архијереј и прваци држани су још увек 
затворени у тврђави, а посада је у њој све више 
расла, јер је непрестано придолазила нова помоћ; 
угњетавање је постајало све веће и веће, а Турци 
су нам добацивали дивље погледе, и оштрили су 
мачеве, док су се преко од нас, по целом приморју 
Мале Азије, гомилали чопори зверова готових да 
кидишу на наше острво! Не; атмосфера око нас 
не беше подесна да подиже дух; ми смо обарали 
главе под вихором гањања, и јуначке наде нису про- 
дирале у нашу душу. 

Једина нада мога оца —- нада не на стресање 
јарма, него.на поравнање и измирење — оснивала 
се на помоћи хришћанског света. Али његов прија- 
тељ Зенакис нипошто није признавао вероватност 
те помоћи. Срце ми се стезало кад сам га слушао 
како сажаљева покрет и како оплакује унапред све 
последице његове. Мој се отац није слагао, али Зе- 
накис беше вицеконсул, не сећам се које од сила 


другога реда — Холандије, канда — те се мени 
његове речи чињаху пуне важности и службеног 
карактера. | 


Као стари пријатељ мога оца и наш сусед, он 
је био један од малог броја људи који су у оно 
време често походили нашу кућу. Због свога звања 

налазио се у свакодневном додиру са осталим кон- 
сулима, и у Зенакисовим речима огледала се тадаш- 
ња противгрчка политика сила, према којој су се 
управљале идеје консуларног тела на Хиосу. Ње- 
гове идеје о устанку не беху ни похвалне за сада- 
шњост, ни утешне за будућност. 

— Неће се умешати Европа, престани с тим, 
говорио би и понављао би моме оцу; не шурују 
цареви с бунтовницима. 

— Него ће пустити султана да покоље све 
Грке! узвикивао би мој отац. 

— Нека се поклоне и нека затраже његову 
милост, одговараше Зенакис. 

И чини ми се као да га чујем где додаје 
своју уобичајену реч, кад год би био говор о устани- 
цима: „Узели су народ на душу!“ 

И тако прође лето, за летом дође јесен, а иза 
јесени стиже и зима. Како протекоше оних десет 
месеци, за чијег смо трајања живели као између 
чекића и наковња, заборављајући на дужину јуче- 
рашњице у очекивању сутрашњице > 

Јеси ли се који пут наканио, читаоче, да се 
попнеш на високо брдог Отпочнеш с поуздањем 
пут; пењање је тешко, и кроз кратко време зној 
ти облива чело. Али што се више приближаваш 
мети, то мање осећаш напор. Видиш више себе врх. 
Продужиш напред к њему. Остаје још неколико ко- 
рака. Стигао си. Али не. То није био врх. Пре- 
варио те је талас брега. Мало даље, мало више, 
налази се прави његов врх. Даљина се не чини ве- 
лика. Напред! И отпочнеш изнова пењање, с мање 
чврстим коленима, с бржим лупањем срца. И до- 
спеваш тамо, па видиш опет да је врх још даље. 
Своју си пак снагу већ исцрпао запињући да стиг- 
неш до мете, а мета се одмиче, док ти мислиш 
да си јој се примакао. Изнемогао, тешко дишући, 
сагледаш најзад небо иза последњег краја, и тада, 
седајући на тле да би одахнуо, спазиш испод 
себе долину, па се чудиш висини на коју си 
се попео. 


(о 4, 

Ето како су прошли они месеци. Пели смо се 
уз брдо, али су испочетка облаци сакривали врх, 
те се није видео. Кад смо најзад стигли до краја, 
нашли смо пред собом одсек и провалију, и, у ме- 
сто да се одморимо на вису, стрмоглавили смо се 
право на ниже. 

Али докле год Турци нису убијали и нису од- 
водили у ропство, сматрали смо се за срећне, зна- 
јући шта се дешавало на другим местима. Жене 
нису никако излазиле из куће, а ми смо се клонили, 
колико је год било могуће, сваког сусрета с Тур- 
цима, и, живећи скривено, очекивали смо са стрп- 
љењем, али и са великим страхом, да прође гнев 
Господњи. 

Међутим, то што таоци никако нису пуштани 
на слободу, што су се Турци из Мале Азије све 
даље гомилали у тврђави, и што је свако оружје 
насилно одузимано од свију становника нашег острва, 
није нам предсказивало ништа добро. Слутили смо 
да се приближава несрећа, јер смо видели да се 
бура устанка примиче нашим обалама. Око нас, 
острва Псара, с једне, и Самос, с друге стран, била 
су већ од пре неколико месеци слободна; покушаја 
дизања на оружје било је и на Митилини, а грчке 
· лађе, победоносно крстарећи по пучини, пловиле су 
све чешће и чешће по водама Хиоса. 

Једне вечери Зенакис нам, с пуно тајанствено- 
сти, донесе вест како паша подозрева да предстоји 
напад на острво. Сутра дан четрдесет најугледнијих 
младића бише позвани и задржани у тврђави, те се 
тако удвоји број талаца. Мој отац није, срећом, 
био од најимућнијих грађана на Хиосу, те није ушао 
у списак. 

После неколико дана поче се зуцкати да су 
самоске лађе искрцале изасланике и да се ови крију 
по удаљеним селима на нашем острву. 

Турци су били очевилно узнемирени; њихове 
патроле обилазиле су села; неки од талаца послати 
су у Цариград. Ствари су се погоршавале. Видело 
се да предстоје критични догађаји. 

Наше зебње су се убрзо оствариле. Деветога 
марта (1822) после подне, око четрдесет лађа поја- 
више се на пучини преко од нас, и од куће до 
куће пронесе се глас да долазе устаници. Са гор- 
њег спрата наше куће гледао сам како се лађе при- 
ближавају нашем пристаништу, и слушао сам како 
у тврђави лупа добош у знак опасности. Турци се 
затворише, очекујући напад. 

Те исте вечери, око заласка сунца, упутисмо 
се журно у поље ка нашој кули. А нисмо само ми 
бежали. Пред непосредном опасношћу заборавило 
се и на општинску забрану и на страх од турске 
власти. 

И тако остависмо очински дом. 

После тридесет година посетио сам, као стра- 
нац,постојбину и видео сам упропашћени Хиос, а нашу 
кућу разрушену. Но мој је отац умро лутајући и поту- 
цајући се по туђим кућама, нити је, пре него што 
ће умрети, имао утеху да види да су бар његова 
деца у туђој земљи поново стекла мир и спокој- 
ство. Умро је док смо још туговали над својом про- 
пашћу, идок је још трајала невоља изгнанства. Али, 
бежећи тада, нисмо могли предвидети да остављамо 
своје огњиште за навек, и да ћемо преживети што 
смо преживели. 

У колико смо се удаљавали од вароши, сре- 
тали смо се са сељацима, који су гомилама врвели 
к њој. Били су ненаоружани, али су ишли намера- 
вајући да узму оружје с флоте. Они су знали што 
нама није било познато. На лађама су се налазили 
Логотет и Бурњас на челу три хиљаде људи са Са- 
моса, и долазили су да ослободе Хиос. На жалост, 
нису нам донели слободу, него пропаст. Међутим, 
сутра дан ујутру искрцали су се и заузели без борбе 
варош, надајући се да ће и Турци, који су се за- 
творили у тврђави, убрзо бити принуђени да се 
предаду. 

Док се то дешавало, ми смо у пољу становали 
на миру. Само пуцање топова реметило би нам 
каткад спокојство и подсећало нас на каквом смо 

се гротлу находили. Но пуцање не беше стално. 
Што се мене тиче, не знам како ни зашто, али сам 
тамо у пољу заборављао и на бриге и на страх. 
Да ли сам се био већ навикао на онај живот пун 
вечитог неспокојстваг Да ли ми је можда била 
улила храброст мисао да се застава слободе вије 
над мојом домовином 2 Или су се, просто, драж про- 
лећа и тајанствена милина природе која се обнавља 
преносиле на моје срце, те сам живео као што живи 
цвеће и мислио као што мисли птица 2 Не знам. Али 
кад год помишљам на оно, на жалост кратко, време 
бављења у кули, не сећам се страха и трепета, ни 
будних ноћи, ни немирних дана. Сећам се само рас- 
цветаних поморанџа, мириснога ваздуха, цвркутања 
птица, шкрипања бунарског ђерма, старог вртара 
како чисти корење дрвећа, и дивног погледа на 
поље и на море са балкона наше куле. Тога се 
само сећам. 

" Па ипак, био сам тада момак од двадесет и 
једне године! Сад, кад пишем ове успомене, не ра- 
зумем и буним се против самог себе како, у место 
да се склоним у пољску кулу са својим старим ро- 
дитељима и са сестрама, како да нисам појурио у 
строј под ратну заставу, како да нисам и ја доко- 
пао оружје, па нека бих најзад пао борећи се. Али 
сад мислим и осећам друкчије него онда. Онда... 

Треба, читаоче, кад ти већ излажем догађаје 
свога живота, треба да те упознам ближе са својом 
незнатном личношћу. Треба да ти исповедим, у свој 
искрености и скромности, како и зашто нисам ни 
душевно ни телесно имао подобности да учиним 
тада оно што бих данас, под сличним околностима, 
тражио да учине моја деца. Ова ме исповест неће 
уздићи у твојим очима, али моја намера није да те 
преварим приказујући се бољим него што сам био 
и него што јесам. 

Рекох: душевно и телесно. 

У телесном погледу, драги читаоче, горка је 
истина да сам одвише мали, и да никад нисам мо- 
гао, било пред људима било пред женама, да забо“ 

равим на свој ниски раст; пошто ја-на то мислим, 
чини ми се као да и другима то пада у очи. Још 
и сад — ма да сам опште поштован код својих су- 
грађана, ма да често заузимам прво место на њи- 
ховим скуповима, било због својих старих година, 
било због њиховог доброг мишљења о мени, — 
никад, признајем, никад не могу да угушим плаш- 
љивост коју у мени порађа свест о мом маленом 
узрасту. | 
И то,. сад сам бар здрав; али док нисам по- 
стао зрео човек, слабуњав састав давао је још бед- 
нији изглед моме телу. Јер тадашње васпитање деце 
не беше као данашње. Ни у школи, ни доцније, 
нисам никад имао прилике за телесно вежбање. Ро- 
дитељи онда нити су знали нити су се бринули за 
потребу телесног развића своје деце. 

Такав сам, дакле, био: мали и слаб телом. У 
школи поп-Флутисовој био сам предмет подсмеха 
својих другова, а у Смирни био сам у Хану познат 
под именом Лука Мали. Такво пак омаловажавање 
од стране других, утичући на моје сопствено ми- 
шљење о себи, није, разуме се, било згодно да се 
развију јуначка расположења у мени. 

Да сам тада знао колико знам данас, осећаји 
који су се скривали у мојој души можда би потра- 
жили и нашли пута да се појаве, побеђујући моје 
природне недостатке. Но и моја душа беше онда 
мала и неизвежбана, као год и моје тело. Јер сам 
био неук, крајње неук, као што сам ти већ напо- 
менуо, читаоче. Ни правопису није успео да ме 
научи добри поп Флутис, ма да смо тобож прешли 
Езопа и беседе отаца. Што сам упамтио од талијанског 
и француског, то сам научио помоћу 7елемаха. Но 
и њега целог нисам никад прочитао; а од како сам. 
изашао из школе, нисам никад отворио књиге да је 
читам, сем наших трговачких тефтера. Имао сам 
неких бледих и мутних појмова о Леониди, Маратону, 
француској револуцији, али о слободи, независности 
и вишим људским осећајима нисам ни мислио ни 
знао ништа одређено ни јасно. Мој свет беше Хан, 

а моје родољубље биланс. Требало је да паднем у 
несрећу, да видим пропаст, патње својих блиских, да 
присуствујем боловима поновног рађања Грчке, да 
видим изблиза жртве — па тек да оценим побуде 
њене деце која су се борила, да моја душа отвори 
очи и да се запали пламен родољубља који се у 
њој скривао, да зажудим за знањем и да схватим 
свет, да постанем човек... но увек мали човек. 


ГЛАВА Ш. 


Наша кула и баште које су се налазиле око 
ње, беху мираз моје матере. Породица њена оца 
имала је од старих времена у тамошњој околини 
велика добра која су, деобама при наследству и узи- 
мању мираза, истина, испарчана од нараштаја до 
нараштаја, али нису отуђена. И тако смо тамо били 
окружени сродницима моје матере, а њихове су се 
куле находиле близу наше. Готово ни једна од 
ових кула не беше у то време празна. Јер неки су 
од сопственика становали у њима преко целе го- 
дине, а други су били оставили своје куће које су 
имали у вароши оног дана кад смо и ми, прешавши 
преко забране власти, побегли при појави Самљана, 

И тако смо се налазили у пољу, дружећи се 
једни с другима. А било је у толико пријатније да 
се виђамо са својима што за време терора, под 
којим смо, нарочито у последње време, живели у 
вароши, нити смо излазили из кућа, нити смо се 
узајамно посећивали. Врата су остајала затворена, 
а прозори полузатворени. При свем труду да се 
сетим да ли сам за више месеци видео каквог го- 
ста да се пење уз наше степенице, не опомињем 
се никога до једино невеселог лица Зенакисова. 

Нарочито смо се сретали у пољској цркви, и у 
црквеној порти, по свршетку богослужења, прила- 
зили бисмо једни другима. Беше опет велика не- 
деља. Често сам се под дрвећем у тој порти опо- 
мињао узбуђења под којима смо отац и ја, го- 
дину дана раније, посећивали службу Божју, кад 
смо оно, обузети страхом, журно промицали кроз 
тесне улице Смирне, идући у цркву свете Фотине, 


Но РЈ ту 
ЗА им 


– И 

Нашу цркву, или боље рећи црквицу, био је 
подигао прадед моје матере, који је у својој старости 
био монах. Зграда се још и сад држи, али празна 
и склона паду. Иконе, украси, одежде и свете утвари 
упљачкане су или упропашћене од Турака. Но пре 
тога се црквица уздизала весело усред дрвећа, а 
све је у њој било у реду и како треба. Улаз јој се 
састојао из мале припрате, спреда отворене. Под 
кровом овог предворја, с обе стране врата, беху 
две мраморне клупе. Седећи ту често, читао сам 
натписе на надгробним плочама, које су образовале 
под припрате. 

Ту су, почев од ктитора па на даље, сахрањи- 
вани готово сви чланови моје материнске родбине. 
У тој су се црквици венчали моји родитељи, па је 
њихова жеља била да се под плочама њене при- 
прате и сахране, ту, један покрај другог. Али се 
нису ни моји родитељи упокојили тамо, нити је 
било суђено да се моје кости врате земљи у оном 


_ драгом куту отаџбине. У данашње доба живимо и 


умиремо један овде, други онде, лутајући за живота, 
па боравећи у туђини и после смрти, а вихор који 
нас је раселио по свету уздрмао је и искидао свете 
везе које везују дечје срце за гробове њихових 
родитеља. Али у колико старимо... ја бар, у колико 
осећам да се ближи час смрти, жалим кад помислим 
да ни моја деца, кад остаре као ја, неће умрети ни 
у кући у којој се чувају наследне успомене с ко- 
лена на колено, нити у каквом крајичку земље где 
леже један до другог њихови очеви. Кад сам био 
млад, мало сам за то марио. Сад, пак, моја се душа 
са све већом љубављу враћа у прошлост и храни 
се старим успоменама > 

Али да наставим своје причање. 

Ујутру на велики четвртак, одслушасмо Божју 
службу и примисмо свете тајне. Беше дивно про- 
летње јутро, и кад смо се вратили из цркве, ја не 
остадох у кући, већ, узевши своје посно јело, одох 
да доручкујем на балкону. Али чим отворих врата 
од балкона и чим подигох очи ка пучини, спазих 

призор који ме је уплашио. Оставих доручак и отр- 
чах оцу. Он дође са мном на балкон, те смо гле- 
дали заједно на море. 

Видели смо дугачак низ великих лађа које су 
пловиле ка нашем пристаништу. Биле су још да- 
леко, али ваздух је био чист, те су се разликовала 
једра, набубрела од ветра, као и двоструки и тро- 
струки бели појаси на црним бродовима. Док су се 
велике лађе очевидно приближавале, други низ ма- 
лих лађица, које су у своја троугласта једра при- 
мале ветар с бока, бежао је поред обале у правцу 
Самоса. Међутим велике лађе, као у некој недоумици, 
место да продуже пловидбу ка пристаништу, од- 
једанпут променише пут. Помислих за часак да од- 
лазе. Али не; нису се удаљавале ; крстариле су пред 
Хиосом. А мале лађице, бежећи десно од нас, гу- 
биле су се једна за другом позади крајње ивице острва. 

Није било тешко да схватимо у чему је ствар. 
Долазила је јака турска флота, а устаници су одла: 
зили. Али шта ће бити с Хиоћанима > 

Не знам колико смо времена мој отац и ја 
стајали на балкону неми и непомични, са погледом 
упртим у пучину. 

— Да бежимо, да бежимо! рече одједанпут мој 
отац, и окрете се кући. Окретох се и ја, и тада 
опазих да иза нас на балкону стоје моја мати, обе 
сестре и Андриана, гледајући и саме немо призор 
који се видео пред нама на мору. 

Отац одмах изађе из куће. Пођох за њим и 
ја на његов позив. Хтео је да се договоримо са 
сродницима шта да се ради. Тек што смо изашли 
на врата која су водила из наше баште напоље, 
кад спазисмо где иде к нама Каланис, братучед моје 
матере, водећи за руку своју малу ћерку. Неки дан 
раније била му је умрла жена, и цео се његов живот 
састојао у љубави према осиротелом детету. Никада 
га није одвајао од себе; а мила прилика тога једа- 
наестогодишњег девојчета и тужни израз на ње- 
гову нежну лицу беху, још од првог дана нашег 
доласка у кулу, привукли сву моју симпатију. 

Каланис је долазио моме оцу у истој намери 
која је водила и нас. Упутисмо се сви заједно ка 
црквици. Њих су двојица, идући напред, разгова- 
рали, а ја сам их на одстојању од неколико корака 
пратио, држећи за руку малу Деспину. Посматрао 
сам плаву косу на оној невиној глави, а у памети 
су ми биле лађе које су се виделе с нашег бал- 
кона, па сам са ужасом помишљао на све што сам 
чуо о том шта су Турци починили у Смирни и Ки- 
донији. 

Корачао сам ћутећи и обузет тугом. Мала је 
такође ћутгла, но осећао сам како јој прсти дрхте 
у мојој руци. Помислих да се уплашила, па, не зна- 
јући шта да кажем, како бих је охрабрио, сагох се 
и пољубих њену ручицу. Она тада окрете своје 
плаве очи к мени и запита ме дрхтавим гласом: 

— Луко, хоће ли нас побити Турци» 

-— Не, Деспина, утећи ћемо. Не бој се, неће 
нас дирати нико. 

— Убиће ми оца. Ја то знам. Убиће га. 

И стаде плакати горко а тихо; и док су јој 
сузе лиле, понављала је: 

— Убиће га! Убијају Турци! Убиће ми оца. 

— Не плачи, Деспина, не бој се. 

Желео сам утешити је, но нисам имао речи, 
већ гледајући како она тихо плаче; осећао сам и ја 
да ми се гуши глас. 

У црквеној припрати седели су већ скоро сви 
суседи. Седосмо и ми на мраморне клупе. Каланис 
узе на колена своју кћер, и старци се стадоше до- 
говарати. 

После кратког времена донето је решење шта 
да се ради. Било је очевидно да нема довољно 
средстава за отпор и да ће Турци покорити острво, 
а знали смо од пре како се понашају Турци у осво- 
јеним земљама. Би, дакле, решено да одемо у за- 
падније делове острва и да се растуримо, куд који 
узмогне наћи прибежишта. Тиме смо хтели да се 
што даље одмакнемо од Турака и да доспемо на 
обалу према Псари, одакле смо се надали спасењу. 


“ 


/ 
/ 

Опростисмо се с болом у души, уђосмо у 
цркву, пољубисмо иконе, и, раставши се, вратисмо 
се сваки својој кући. 

После тога не видех више наше црквице. 

Уз пут ми отац рече да је решио да идемо на 
који. дан у госте двојици његових старих ујака,: који 
су становали у својој башти, позади брда што се 
уздиже око Поља. А кад смо стигли кући, наредио 
је одмах вртару да натовари на две мазге покри- 
ваче и намирнице, да јави старцима о нашем дола- 
ску и да нас чека са мазгама тамо. 

Чим је вртар отишао, отац ме зовну у спа- 
ваћу собу, где се био затворио са матером. Затекох 
их како трпају у торбу сребрно посуђе и друге 
драгоцености. Једна је торба већ лежала на кревету 
пуна и готова. Кад је и ова друга била увезана, 
отац је узе, нареди ми да понесем ону што је ле- 
жала на кревету, моја мати отвори врата, и изађо- 
смо из собе. 

Он напред, а ја за њим, носећи торбе у ру- 
кама, отидосмо у најудаљенији крај врта, где је др- 
веће било гушће. Спустих на земљу торбу и доне- 
сох два ашова. Ту, под сенком старе јабуке, крај 
бунара, на месту које сам на захтев очев добро 
запазио и тачно себи урезао у памет, стадосмо 
обојица копати и ископасмо дубоку јаму. У њу спу- 
стисмо торбе, једну на другу, затим јаму затрпасмо, 
утапкасмо земљу да се изравна са осталим тлом, и 
уверивши се да нас нико није приметио, вратисмо 
се кући. 

— Не заборави на ову оставу, рече ми отац. 
Ако ја умрем, ти си хранилац своје матере и сестара. 

Пред вратима затекох четири опремљена ма- 
гарца и Андријану, која је журила да се што пре 
пође. Моји родитељи и сестре узјахаше на магарце, 
те се кретосмо. Андријана и ја пођосмо за њима пешке. 

У тај се час изненада зачу удаљен пуцањ топа. 
Ближи топовски пуцњи одјекнуше одмах за њим. 


1 Реч значи и „стриц“ и „ујак“. ПРЕВОДИЛАЦ. 

Ми се згледасмо. Пуцњи топова низаху се непрестано. 
Са флоте и из тврђаве Турци су, шенлучећи, у на- 
пред славили празник свог ужасног триумфа. 

— Тешко Хиосу! узвикну мој отац. 

КЕ. продужисмо пут. 

Кула у коју смо ишли налазила се у удољини. 
Хоризонат је био затворен, нити се отуда видело 
море. Оба ујака мога оца живела су ту стално 
у усамљеничкој тишини. Старији од њих, човек од 
великог искуства и разума, провео је више година 
као трговац у Амстердаму и тамо се упознао с Ко- 
рајисом, који се онда такође бављаше трговином, 
па је после остао у пријатељству и у ређој пре- 
писци са ученим старцем, занимајући се и сам књигом, 
Све је то уздизало мога ујака у очима његових су- 
грађана. Учени људи, пошто су били ређи, уживали 
су онда веће поштовање, а били су у опште и до- 
стојни тога поштовања, јер су добро знали што су 
се издавали да знају, и радили су са самоодрицањем 
за народно просвећење. 

Још од детињства не бејах видео свога ујака, 
али сам га се увек сећао с поштовањем, а тадашње 
моје кратко гостовање код њега учинило је да још 
више ценим његов ум и његове врлине. Јер нам 
је предсказао шта је све имао Хиос да претрпи. 
Предсказао нам је покоље, пљачке, одвођења у 
ропство, изгнанство и расељење, једном речју све 
што се после збило. У опште је осуђивао уста- 
нак као преран, и гледао је у будућности све у 
мрачним и црним бојама. Али био је стар човек и 
запајао се у самоћи поукама искуства и књиге. Зар 
би икад игде било устанка кад не би постојала сме- 
лост и неискусност младости» Стари људи по при- 
роди нагињу неактивности или одлагању; саветују 
стрпљење и мудрост. М сам то већ осећам и знам 
из властитог искуства. 

Други је брат био глув. Ретко је говорио. Не- 
весео и туробан, изгледао је као странац у овом 
свету. Једино његово разонођење, једино занимање 
био је дрворез. Још и сад имам један његов дрво. 

ПР 
резачки рад. који ми је поклонио онда, и који при- 
казује Благовести. / 

Залуд наговараху моји родитељи оба (тарца 
да беже с нама. Глуви је одбијајући вртео главом. 

— Нама остаје још мало живота, говорио би 
други; зашто да се намучимо да бисмо га сачували 2 
Ви имате дужности према својој деци, идиге! 

И остадоше оба старца у својој кулп. 

Шта је било с њима» Ни од њих, ни од њи- 
хова баштована или његове деце, ни од њихове 
старе служавке, нема после ни трага ни/гласа. Ба- 
штован и његова деца Бог зна где су продани и 
код кога су турског купца радили у башти. Но 
старци, а нарочито онај глуви, не имађаху никакве 
вредности. Ко да их купи и ради чега2 Такви се 
заробљеници не продају; убијају се. Дај Боже да 
су им биле кратке муке! Нису бар) били жењени, 
и нису за њима плакале ни удовице ни сирочад. 
Али ми смо им сачували успомену, па још и сад, 
после толико година, док пишем о њима, стеже ми 
се грло од жалости. 

Само смо четири дана остали у њиховој кули, 
а свакодневно смо преко сељака добијали извешћа 
шта се догађа на острву. 

Пре него што су још ушле лађе у пристани- 
ште, Турци, изишавши из тврђаве, нагрнуше у ва- 
рош, па стадоше пљачкати, отимати и убијати. Кад 
смо бежећи слушали топовске пуцње, то се искр- 
цавала војска са флоте, и тако се увећао број 
џелата. 

Шта више, сутра дан се море покри лађицама, 
на којима су са супротне обале долазили бесни чо- 
пори што су толико времена ишчекивали час лова. 
Тада зло достиже врхунац; варош не беше више 
довољна да их зајази, и они навалише на села. 

У ускршњу недељу би дивљачки спаљен мана- 
стир Светог Мине. Отпора није било; устаници који 
не беху побегли, растурише се и посакриваше се, 
тако да ништа више није задржавало напредовање 
зверова сем једино обиље плена који им је падао 

под руку. У колико је њега нестајало, у толико се 
ширио појас несреће, и на тај смо начин сазнали 
како се Турци све више и више примичу нашем 
прибежишту. 

Сазнали смо, велим, како се примичу. Хладан 
израз и далек од правог стања ствари. Али како да 
изразим ужас којим су нас испуњавали они гласови! 
Потребно је, читаоче, да помоћу маште допуниш не- 
савршенство мога причања, оживљавајући призоре 
и утиске које моје памћење сад поново изазива. Јер 
друго је кад читаш, спокојно седећи у својој соби, 
о несрећама што су се десиле у далекој или непо- 
знатој земљи и у давнашње време, а друго кад чујеш 
да теби познати људи, који су ти сродници и при- 
јатељи, да твоји суграђани губе живот и одвлаче се 
у ропство, да куће које си неколико дана раније 
видео или посетио горе запаљене или да су опљач- 
кане; друго је кад ти кажу поименце: убијен је тај 
и тај, жена тога и тога заробљена је, видео ју је 
тај и тај како је вуче за руку један бесан Турчин, 
а она плаче и запомаже; а ти знаш њен глас, чуо 
си је толико пута кад се с тобом весело разгова- 
рала, па ти се и сад чини као да слушаш њено 
гласно запомагање, као да је видиш како је са за- 
баченом главом и расплетеном косом вуку у роп- 
ство, у срамоту; и помишљаш на њена мужа, на 
њену децу! А и ти си сам ту близу, са својим ро- 
дитељима, са својим невиним сестрама, и чекаш с часа 
на час да се појаве пред тобом погани гониоци. 
О! Да те Бог сачува таквих искушења ! 

Гласови о таквим стварима долазили су стално, 
тако стално да смо најзад престали схватати вели- 
чину опасности. Облесавили смо од страха. Мој стари 
ујак, напослетку, силом нагна мога оца да идемо. 

Натоварисмо, дакле, изнова покриваче и на- 
мирнице на мазге и посласмо напред вртара с на- 
ређењем да нас чека у Светом Ђорђу, селу које се 
налази у западнијем крају острва, где се мој отац 
сетио да има кума сељака. Па, опростивши се с оба 
старца, кретосмо се и ми за вртаром и стигосмо 

после подне у село Свети Ђорђе, мртви уморни од 
пута и·од сунца. 

Чим смо ушли у село, опазили смо да сеу 
њему нешто необично збива. Свет је био у покрету, 
улице пуне народа, а између тог народа наоружани 
људи, који као да су били странци; на вратима од 
кућа жене и деца гледаху и разговараху; било је 
као у празнични дан, а и беху то одиста празнични 
дани. Но немир који се огледао на лицима сведо- 
чио је да село не празнујеђ _ иу 

Мој отац приступи једном старом сељаку који 
је стајао код својих отворених врата. Запита га за 
свога кума. Кум није био у селу. Отпутовао је го- 
дину дана раније. Запита да ли је дошао наш вртар 
са двема мазгама. Нити је дошао вртар,' нити је ко 
видео мазге. Запита каква је то врева и откуда они 
оружани људи. Наоружани су људи били Самљани 
који су бежали од Турака, а с њима је био и 
Логотет. 

Логотет у селу гоњен од Турака! А ми смо 
дошли у село Свети Ђорђе да побегнемо од Ту- 
рака! Па ни наш кум није у селу, ни наш вртар, а 
ми ту на улици, изнемогли од умора, без хране, без 
прибежишта, без путевође ! 

Сељак се сажали на нас и прими нас у своју - 
колибу. Уђосмо сви у њу и седосмо очекујући вртара. 
Још од јутрос не бесмо ништа окусили. Гостољубиви 
сељак нас запита јесмо ли гладни, па нам понуди 
своју сиромашну вечеру, али му мој отац захвали, 
не хотећи да га лишимо његова хлеба. 

Међутим време пролажаше, а наш се вртар не 
појављиваше ; сестре пак беху гладне. Отац ме посла 
да купим шта нађем, и ја ради тога пођох из ко- 
либе, кад наједанпут видех пред собом, на светлости 
сунца које је већ залазило, општи метеж. Жене бе- 
жаху са дечицом у наручју, људи ношаху сваки по 


~ 


какав терет у рукама, измењиваху се испрекидане 


У оригиналу стоји „сељак“, што се овде исправља у 
„вртар“, ПрЕв, 

реченице, и сви бежаху напоље из села, док се они 
што су били наоружани скупљаху и спремаху да 
спрече улаз. Све је личило на кретање лишћа на 
земљи пре него што се дигне олуја. 

— Ето Турака! Бежите! Сакрите се! повика 
трчећи к нама стари сељак. 

Били смо већ сви изишли из колибе, нити нам 
се требало дуго спремати за бегство. Одреших брзо 
магарце од дрвета што су се дизала поред колибе, и 
побегосмо ван себе од страха, идући и ми за оста- 
лом поворком. 

Проведосмо ноћ путујући, а нисмо знали куда 
идемо. Пут је био дуг и тежак, ноћ бурна, небо 
мрачно. Само с времена на време појављивао се 
између облака месец. А ми гладни, неиспавани, мртви 
уморни, бежали смо и бежали. Често бисмо задрх- 
тали, мислећи да чујемо вику или пуцњаву пушака 
или топот коња. Често бисмо прекинули пут да 
седнемо и да се одморимо. Већина нас је ишла пешке; 
а поворка беше многобројна и дугачка, и ми смо 
се плашили да се не растуримо ; пазили смо да наша 
заједница остане нераздвојена у множини света који 
_ је бежао. 

Ујутру осванусмо код обале, у пустом при- 
станишту преко од острва Псаре. Тамо смо хтели и 
надали се да побегнемо. Али је дувао јак ветар, а 
ни у пристаништу ни на пучини није се видело ни 
лађе ни барке, нити се преко опажао какав знак 
живота. Па ни на обали нашег острва не беше оста- 
лих бегунаца који су стигли пре нас и који су се 
тамо слегли у истој нади као и ми. Из далека их 
нисмо ни видели ни чули. Тек кад смо се прибли- 
жили морском огледалу, приметили смо под масли“ 
нама, које су се низале до самог мора, гомиле те- 
леса која су лежала на земљи. Ту су несрећници 
провели целу ноћ, док смо ми по олуји путовали ка 
истој мети, мислећи да идемо у пристаниште спасења. 

Наш долазак и први зраци сунца које је из- 
лазило покренуше тај логор бегунаца, и пре него 
што смо стигли до њих и измешали се с њима, 

спазисмо под маслинама прилике како се горњим 
делом тела дижу или сасвим устају на ноге; приме- 
тисмо жене, децу, старце и младиће како окрећу 


лица к нама, а неки, издвојивши се из гомиле, по-_ 


ђоше к нама да виде ко смо. 

Заустависмо се онда и ми. Жене сјахаше и се- 
доше под једно дрво. Од онога времена прошло је 
толико година и искусио сам толико ствари, али 
ипак нећу никад заборавити осећање умора који 
ме је у тај час освојио. Читавих двадесет и четири 
сахата ишао сам пешке и са празним трбухом. Легох 
на земљу поред своје матере и зажмурех, без и нај- 
мање снаге у удовима, без икакве мисли у глави. 
У том осетих материну руку на челу, отворих очи 
и спазих њену милу главу где се нагла нада мном. 
Не рекосмо једно другом ни речи, него се мати саже 
и пољуби ме, а ја поново склопих очи. Сећам се 
свега тога као да је било јуче. 

Мој је отац био изашао на сусрет онима што 
су пошли к нама. Наскоро се врати у друштву 
једног старца, кога нисам познао. Али га моја мати 
познаде, и уставши, притрча к њему. Старац рашири 
руке и притиште на груди моју матер.. Беше то брат 
њеног оца. 

До тог часа нико од нас не беше плакао. Страх 
од блиске опасности, непрекидно кретање, промене 
сцена и утисци за утисцима нису давали нервном 
систему да попусти. Били смо и душом и телом 
исцрпени, но наше су очи остајале сухе. 

Али, сакривши главу у наручја старчева, моја 
се јадна мати онда сва предаде власти туге, те се 
чујаше њено јецање, а њени уздаси параху ми срце. 
Моје сестре окружише матер плачући, отац сакри 
лице рукама, Андријана се гризла за прсте, а ја осе- 
тих како ми се душа пење у подгрлац, очи ми се 
наводнише, те наста општи плач и лелек под ма- 
слином чија нас је сенка заклањала од сунца 

Старац спусти на земљу моју матер, која је 
још плакала, па оде да нам набави што за јело. 
Вратио се носећи сира : није могао наћи ништа друго, 

нити је остао бар комад хлеба код целог оног скупа 
несрећника. Са сиром смо утолили глад. 

Међутим, никаква се лађа није видела, ветар 
није попуштао, море је било бесно, а ми смо стајали 
на обали без крова, без хране, без заштите. Да су 
наишли Турци, не бисмо имали другог излаза сем 
да скочимо у таласе. А очекивали смо их да се по- 
јаве свакога часа. Посаветовасмо се са мојим ујаком 
и решисмо да се склонимо у оближње село Месту, 
и ту да очекнемо док се по могућству не нађу 
средства за бежање у туђину. 

Кретосмо се, дакле, опет, и после путовања од 
неколико сахати стигосмо изнемогли у Месту. 


ГЛАВА ТУ. 


Села на Хиосу, нарочито јужна, тврда су као гра- 
дови, а тескобна као затвори. Немају зидина, али, 
са све четири стране с поља, задњи зидови кућа, 
настављајући се један на други, сачињавају непре- 
кидан бедем. Врата од куће налазе се с унутрашње 
стране, унутра у селу, а средишна сеоска улица, 
пресецајући куће како иду једна за другом, обра- 
зује као неку капију утврђења. А у истини и јесте 
капија овај отвор, пошто се затвара гвозденим вра- 
тима направљеним на решетке. 

Ова су ме села увек подсећала на наш Хану 
Смирни; разлика је само у том што, место велике 
вароши која опкољава Хан, та села окружавају зе- 
лени брегови, и што, место бледих трговаца, живе 
у њима снажни земљорадници; место пак ширине 
која се пружа у средини Хана, тесне улице и зби- 
вене зграде испуњавају простор који је с поља опа- 
сан четвоространим појасом кућа. 

У средини села издиже се обично кула, чији 
улаз лежи тако високо над земљом да се само по- 
моћу дрвених лествица или помоћу конопца може 
човек попети до њега. Куле ове, остатци владе ђе- 
новљанске, нису ништа друго до сеоске тврђаве. 

Такво је било село Места у које смо се скло- 
нили. Сељаци нас примише љубазно и уступише нам 
незаузету кућу, чије смо празне собе поделили са 
старим стрицем моје матере и са двема другим по- 
родицама. Заједничка невоља тада нас је први пут 
с њима упознала и спријатељила. 

Ми смо трпели разнолике и велике оскудице, 
али ко је онда мислио на удобност и на уобичајене 

потребе живота2 Циљ је био да се одржимо у жи- 
воту, али и за то нам је једва достизало хране. И сам 
хлеб се добијао тешко, нити се у том успевало сваког 
дана. Смокве, боб, рошчићи и дивље зеље, ето шта 
смо најчешће јели. И тако пролажаху дани, усред 
страха и нада. 

Од помисли да бежимо на Псару морали смо 
одустати, јер отуда долажаху најнеповољнији гла- 
сови. Острво је већ било пуно бегунаца, и Псарани, 
мучећи се како да их исхране и издрже, нити су могли, 
нити су хтели примати и друге. Већ су стали осе- 
ћати оскудицу у води, а нагомиланост толиких бе- 
гунаца без средстава беше изазвала болести, које 
су се јављале као предзнак страшнијих зараза. С тога 
су писали на Хиос, наговарајући бегунце да по- 
траже склоништа на другим јегејским острвима, ну- 
дећи радо и своје лађе и своје морнаре. 

Али ми се у Мести почесмо надати да нема 
више потребе да бежимо. Две су недеље биле прошле 
од доласка турске флоте; од устаника су једни по- 
бегли на лађама, а други су се сакрили, растуривши 
се по унутрашњости острва; мирољубиви пак ва- 
рошки становници и већина сељака нису се ни дигли 
против турске власти, нити су се помешали у уста- 
нички покрет. Нашто, дакле, даље гањањерг На- 
што вечно продужење терора, кад је свака веро- 
ватноћа за отпор ишчезла» Зар нису биле довољне 
толике невине жртве које су већ пале» Зар се није 
довољно заситио пламен турског беса > Тако мислећи, 
очекивали смо с дана на дан проглас помиловања 
и допуштење да се вратимо на своја огњишта. 

И доиста, турско насиље беше тих дана попу- 
стило. Пуцњава се није чула тако често, гласови 9 
убиствима и отмицама беху се проредили, а кру- 
жиле су вести да консули посредују за опроштај 
раји, и да паша изгледа склон на милост. Те су вести 
допирале и до нас и потхрањивале су наше наде. 

Деветога дана нашег бављења у Мести поми- 
слисмо да је нашим мукама крај. Два консула до- 
ђоше у село, носећи маслинове гранчице и утешне 

гласе. Носили су нам молбу на потпис, а обећавали 

су да ће нам, чим се поклонимо, паша опростити. 

Да нам опрости! А за шта» Нити смо били разбој- 

ници, нити смо коме учинили зло, нити смо туђу 

ПЕН отели, нити смо убили, нити смо одвели кога 
у ропство. За шта да нам се опрости 

Али те се мисли јављају тек сад. Онда нам 
није тако штогод падало на памет, а нада да ћемо 
се отрести оног несносног живота била је за нас 
истинска радост. С тога се драге воље потписасмо 
сви, и млади и стари, ма да нисмо ни видели шта 
се садржи у молби; потписасмо оберучке, благоси- 
љајући хришћанске консуле за њихово човекољубиво 
посредништво, и одахнусмо у уверењу да престаје 
даље гоњење и да ћемо се живи и здрави вра- 
тити кући. 

Да нам није било до тога да затечемо своје 
куће онако како смо их оставили> После упада 
Самљана, као и сељака које је водио Бурњас, после 
жестоке топовске паљбе из тврђаве и са флоте, а 
нарочито после необуздане турске пљачке, слабо 
смо се могли томе надати. Па ипак, свима је нама 
тамо у Мести била овладала чежња да се вратимо. 
Желели смо поново видети своје куће, па ма у ком 
стању имали да их затечемо, а страх да их не на- 
ђемо упропашћене увећавао је, место да смањује, 
ову нашу жељу. 

Такав је човек. Тим више приања уз оно што 
воли чим више постоји опасност да то изгуби. А 
кад је губитак свршена ствар, и кад нада ишче- 
зне, онда тек нарочито осећа самохрано срце ко- 
лику је љубав у себи скривало. Због тога. лутамо 
по гробљима и по читаве часове седимо на плочама 
које покривају остатке наших милих покојника. Због 
тога, после пожара који је претворио у згариште 
читав крај, видиш људе како лутају по рушевинама 
које се још пуше, како траже трагове својих огњи- 
шта, и како гледају по читаве сахате у место где 
се дизало њихово обиталиште, и у камење из кога 
су се састојали зидови соба где су они спавали, 

Обећања консула толико су дала маха нашим 
надама да смо желели да се одмах вратимо. Али су 
старији обуздавали нашу нестрпљивост, сумњајући 
да понуђено помиловање не буде каква турска замка, 
удешена ради преваре консула, и мамац, спремљен 
у намери да, нас што лакше истребе. Старци су 
боље познавали турски карактер, али ми смо се 
остали с поуздањем ослањали на дату реч консула 
и на њихову заштиту. 

После заједничког размишљања, већања и раз- 
них оклевања, би најзад решено да одемо нас не- 
колико млађих као извиђачи, а остали да очекну у 
Мести наша извешћа или наш повратак. 

Сутра дан се кретох зором са још два своја 
вршњака. Није потребно да им наведем имена. И 
иначе, нашто да казујем свагда поименце оне чија 
је зла судбина хтела да се удружи с мојом2 Од те 
двојице један, сад већ срећан старац, први је човек 
у једној од грчких општина у иностранству. Онај 
други, избавивши се онда, умро је ускоро на Тиносу. 
Колико је њих који су се онда спасли из турских 
канџа покосила на тај начин смрт! Колико је њих 
који су, изнурени после толиких мука, после толиких 
патња, и утекавши од непријатељског ножа, пали 
после као превремене жртве болести ! 

Опростимо се, дакле, с нашима што су остали 
да нас чекају у Мести, и кренусмо се сва тројица 
пут вароши. Утисци од пређашњих несрећа беху 
још веома свежи, и ми нипошто не бесмо престали 
страховати да не наиђемо на наоружане Турке који 
не знају или неће да знају. за пашине милостиве 
намере. Али сва тројица бесмо млади, јутарњи ваз- 
дух беше животворан, а с брежуљака који се ди- 
заху око села Месте и који беху обрасли мастиковим 
дрветом, силажаше здрав мирис. Нада расеја посте- 
пено страх, ими смо корачали лаки као перо, пре- 
краћујући веселим разговорима путовање. 

Но не беше суђено ни нашој веселости, ни 
нашем путовању, да трају дуго. 

Видели смо из далека село Елату, где смо на- 
меравали одморити се од пута и известити се за 
даље путовање. 

Сунце је пекло, те убрзасмо кораке ка белим 
кућама тога села. Одједанпут, на уласку у само село, 
зачусмо женски јаук и вриску. Застадосмо сва тро- 
"јица и згледасмо се. Да нису Турци у селу То 
беше прва моја помисао. Напрегосмо уши. Вриска 
се продужавала. То богме беше женско нарицање. 

Идући за њим прођосмо кроз пусте улице села 
и стигосмо пред цркву. Ту се тискаху сељаци, а на 
уласку у цркву видесмо у тај час како се, поврх 
њихових глава, уздижу два мртвачка ковчега, прво 
један, па затим други; око њих пак жене плакаху 
и кукаху на сав глас. 

Кад је мртвачки спровод ушао у цркву, запитах 
једног сељака о тој двојици мртваца, и он нам са 
сузама у очима рече како је разбојничка чета тур- 
ска, сревши јутрос три младића изван села, пуцала 
на њих и отишла својим путем; како је један од те 
тројице који се спасао, дотрчао и јавио ствар селу, 
и како су тела двојице убијених мало час пренета ту. 

Куд се, дакле, дедоше обећања о сигурности 2 
Куд се деде нада да су се наше патње завршиле» 
Имађаху право старци! Она два мртваца и нари- 
цања оних жена беху доказ турске вере, јемство 
турске милости ! 

Вратисмо се одмах у Месту, корачајући брже 
него кад смо отуда ишли, а нестаде и дотадашње 
веселости. Наши који су тамо остали препадоше 
се кад нас видеше да смо се вратили, а опис до- 
гађаја из Елате узнемири их, те пређашње страхо- 
вање опет замени наде које тек што беху ухватиле 
корена. 

Само је мој отац остајао постојан у надању. 
По њему, то је био случајан сукоб: нису још биле 
познате одлуке пашине, они се Турци нису задр- 
жали у Елати, према-томе њихово пуцање не озна- 
чава понављање систематског гањања; све ће се то 
утишати. Тако је он говорио, али искуство из про- 

шлости плашило је све остале и убијало је сваку 
веру у тобожње добро расположење пашино. Да 
бежимо, да бежимо! говориле су жене, а деца су 
плакала; мени пак није излазио из памети призор 
она два мртвачка ковчега, ношена ка црквеним вра- 
тима, и жалопојке жена које су нарицале над својим 
мртвацима. 

Тог истог дана стриц моје матере, богатим на- 
градама и још замашнијим обећањима, приволе јед- 
ног младог сељака да на сваки начин однесе једно 
његово писмо на Псару. Писао је, тражећи средства 
за бегство. 

— Нека дође лађа, говорио је мом оцу, а ти, 
ако хоћеш, остани овде. Доста је само да дође 
на време. 

·_ Мој је отац ћутао, али се чинило као да се 
устеже. Да ли су га плашиле опасности бегства 
и горчине изгнаништва > Или се ослањао на посредо- 
вање консула и надао се да ћемо, кријући се за то 
време у домовини, сигурније преживети период иску- 
шења» Или је можда, под тежином толиких потреса 
који су се низали један за другим, изгубио само- 
поуздање, и није ни сам знао шта хоће, ни на шта 
да се реши» 

Идућег дана били смо се још изјутра скупили 
у приземном ходнику куће, који нам је служио као 
заједничка дворана. Седећи на праговима врата и на 
степеницама, саветовали смо се, као увек, шта да 
радимо, очекујући шта ће нам донети дан, и рачу- 
најући кад се можемо надати одговору са Псаре. 

Само Андријана не беше ту. Била је изашла да 
нађе што за јело. И другом је приликом успела да 
нам мало промени нашу сиромашну храну, берући 
дивље зеље по брежуљцима у околини села. Но сад 
је већ подуже није било да се врати. Моја мати, 
узнемирена, неколико је пута отварала врата и про- 
маљала главу на улицу да види нема ли је да иде. 

Андријана беше општа помоћница и права про- 
мисао целокупног нашег несрећног друштва у Мести. 
Са пуно самоодрицања и преданости неговала је 

моју матер и моје сестре, а бринула се и за све 
остале. Све је стизала, на све је мислила. Она нам 
је налазила или проналазила наше свакодневно је- 
стиво, она је доносила воде са извора, она је била 
тако вешта да од сламе и старих ћилимова сама са- 
стави постеље за све нас по празним собама оне 
куће; она нам је доносила вести споља, мешајући 
се са сељацима, испипкујући све и сазнавајући све. 
Њена је вредноћа била неуморна, а њена се весе- 
лост није дала ничим помутити. Душа јој је била · 
здрава и у пуном цвету као год и тело, и својом 
живахношћу, својим ведрим расположењем, често нам 
је натеривала осмех на уста, усред опште снужде- 
ности која нас је захватила. 

Међутим време је пролазило, и узнемиреност 
моје матере све је више расла. Нисам хтео повећа- 
вати ту узнемиреност, изјављујући и сам своју бо- 
јазан, али сам и ја био узнемирен, а и остали тако 
исто. „Шта је то с њомг Што је немг> Да јој се 
није десило какво злог“ Таква су се питања чула 
међу нама. 

У том се наједанпут отворише врата и појави 
се Андријана, пребледела, дршћући, с расплетеном 
косом, с подераним и раскопчаним хаљинама, с рас- 
крвављеним грудима... цела је њена појава сведо- 
чила о грозној борби и издавала страх и стид. 

Моја мати скочи, сакри очи рукама и узвикну 
с ужасом: „А јаој! Турци! Турци!“ Па, зграбивши 
своје кћери, привуче их у наручја. 

Андријана пак, држећи једном руком за отво- 
рена врата, показиваше другом на излаз, не могући 
од задиханости исказати гласно речи које је же- 
лела изговорити: „Бежите, сакрите се!“ 

Нађосмо се зачас сви напољу на улици, за- 
једно с Андријаном. 

Куда смо се упутилиг Шта смо хтели Неки 
урођени нагон терао нас је да идемо што даље од 
сеоске капије. Бежали смо од Турака, а нисмо ми- 
слили на то да, удаљујући се од излаза, остајемо 

затворени у селу. Али зар човек мисли у таквим 
часовима > | 

Док смо овако трчали, преплашени, пометени, 
не знајући где да се склонимо, спази нас нека ста- 
рица која је стајала на вратима једне скромне куће, 
сажали се на нас и махну нам руком. 

— Ходите овамо, хришћани, да вас сакријем. 

Појурисмо сви у отворена врата, идући за ста- 
рицом. Сам ју је Бог просветио! Њој дугујемо за 
наш спас, за наш живот. Нисам је после више ви- 
део, нити јој знам имена, али никад нисам забора- 
вио њено добро лице, нити сам престао благоси- 
љати њену успомену. Ваљада ју је наградио Боги 
упокојио у миру! 

Позади куће налажаше се откривено двори- 
ште, а на крају дворишта штала. Старица нас са- 
кри у шталу. Њене су краве пасле ван села и нису 
се вратиле ни те вечери, ни после, да протестују 
што смо им заузели стан. 

Нису Турци грабили само жене и децу: што 
би год нашли, био је добродошли плен. Али зато 
што су отерали стоку сироте старице, остали смо 
ми читави. 

Улаз је био тесан и мрачан, а у дну његову пру- 
жала се штала, четвороугаона и прилично пространа; 
али ни на њој не беше прозора ни каквог другог 
отвора, тако да је, кад су била затворена врата про- 
лаза која воде у двориште, помрчина била густа, 
а ни смрад није имао куда да изађе. Четири дана 
и четири ноћи остали смо у том скровишту, свега 
нас осамнаест душа. 

С вечери, још првог дана, човекољубива ста- 
рица донесе нам пуну врећу смокава. А кад смо се 
навикли на помрчину, пронађосмо у једном углу буре 
са још доста воде за појење крава. Захваљујући тој 
води и смоквама, нисмо умрли од жеђи и од глади. 
На подигнутом пак месту, на једној страни штале, 
нађосмо сламе, коју простресмо доле, да не би 
жене и деца лежала на каљавој земљи. И на тај 
начин живели смо четири ноћи и четири дана. 

Из нашег смо скровишта чешће слушали како 
вичу Турци, а кукају хришћани, некад у даљини, а 
каткад близу. Нарочито су нам последње ноћи Турци 
били близу, врло близу, јер су преноћили у кући 
старичиној, те смо чули њихов разговор и приче о 
њиховим одвратним неделима. 

Главни циљ Турака беше проналажење сакри- 
вених бегунаца. Људе су убијали, а жене и децу 
су узимали у ропство, одводећи свој лов у варош. 
Са сељацима нису тако поступали, него су их само 
псовали, ударали им по који штап, ћушкали их но- 
гом, гостили се код њихових кућа. Ти се Турци 
нису дуго задржавали у селу. С вечера би дошла 
једна разбојничка дружина, јела би, пила би, но- 
ћила би, а ујутру би отпочињао претрес ради уби- 
јања и узимања у ропство; први би отишли са 
робљем и пленом, а њих би увече заменила нова 
разбојничка чета, и тако редом. Ми смо пак че- 
кали да се засите и да оскудица у плену прекине 
даље гањање, молећи Бога да не будемо пронађени 
до краја. 

Како да опишем муке тих бескрајно дугих дана! 
Плашили смо се да проговоримо, јер нас је и нај- 
мањи шушањ могао одати. Андријана је плакала, 
плакала непрестано, и покаткад би јој се гласно 
јецање отело из груди; но онда би је мој отац на- 
терао да ћути. 

— Хоћеш да нас издашг рекао би јој. 

И Андријана би сакрила главу, и неби се више 
чуо њен плач. Моја би јој мати пришла да је утеши. 
— Не дотичи ме се, да се не опоганиш ! 

Јадна девојка! Њено црно очајање у оном 
мрачном и смрдљивом прибежишту беше најстраш- 
нија опомена на судбину која је очекивала и остале 
ту сакупљене женске кад би нас Турци пронашли. 

Последње ноћи осванусмо пуни страха да се 
нећемо избавити из њихових руку. Само су нас 
врата од штале раздвајала од њих. У свануће по- 
ново наста у дворишту тишина, али је у селу тра- 
јала и даље граја. Како су споро пролазили часови! 

Хоће ли се вратити Турци к нама> Хоће ли бити 
ту и ноћас» Осећали смо сви да не можемо овако 
више! издржати. 

Пред вече их чусмо у дворишту како се спре- 
мају да иду, па смо се уздржавали да и не дишемо, 
очекујући да се удаље. 

У том чујемо наједанпут код наших врата гро- 
мовит глас једног Турчина: 

— Да погледамо, пре него што одемо, шта 
има у овој стаји. 

Прекрстих се. Хладан ме зној обли. 

Врата на штали зашкрипаше и отворише се,и 
на уласку се указа страшна турска прилика. Држао 
је го мач у једној руци, а у другој штап, о чијем 
је крају висио фењер. Светлост фењера обасјаваше 
Турчиново лице, а иза његових леђа друге турске 
главе бацаху радознале погледе по помрчини. 

Поседасмо на земљу у дну штале, преко од 
улаза. Хиљаду година да живим, нећу заборавити 
онај страшни призор. 

У штали се није чуло ни даха. Турчин пружи 
ногу, пође један корак напред. Одмах одјекну пље- 
· сак згажене баре и гласна псовка Турчинова : 

— Овде је сам смрад. Нема ничега. Хајдемо ! 

Врата се залупише, и Турци одоше. Спасосмо 
се! Да се неко накашљао, да је ко уздахнуо, били 
бисмо издани. Но Бог се на нас сажалио и изволео 
је да нас сачува, а наше нам је спасење оног часа 
изгледало као добар предзнак за будућност, те 
смо сад са више поуздања очекивали крај свог 
искушења. 

Наше се наде нису показале као лажне. Те 
исте вечери, пошто се смркло, отворише се опет 
врата на штали, али сад од пријатељске руке, и уђе 
к нама сељак кога мој чика беше послао да нађе 
лађу. Како је успео да изврши налог, како је про- 
нашао наше скровиште, не знам. Донео је вест да 
нас лађа са Псаре чека у пустој маленој луци не- 
далеко од села, и сељак је био готов да нас одмах 
одведе к њој. 

Ноћно доба, страх од Турака, неизвесна бу- 
дућност, опасности бегства, сећање на пређашња 
узалудна лутања, породише у тај час многа устезања. 
Но останемо ли, погибија нам је била сигурна данас 
или сутра, док међутим бегством смо се можда могли 
спасти. Би, дакле, решено да се бежи, те пођосмо, 
а сељак нас је водио. 

Држећи се за руке и идући ћутке, стигосмо на 
крај села, на супротну страну од уласка. Клонили 
смо се капије, подозревајући да су Турци тамо по- 
ставили стражу. Наш вођа беше предузео потребне 
мере. Уђосмо у једну пусту кућу, како бисмо по- 
бегли са задње стране. Ноћ је била мрачна, па ипак 
се с прозора право доле назирала земља. Бизакачен 
конопац, и сиђох први ја. Везао сам се конопцем 
око појаса и држао сам га у рукама, а они озго су 
ме спуштали. Затим се сиђоше један по једани 
остали мушки, а после смо прихватили жене и децу, 
која су нам спуштана одозго. Последњи је преско- 
чио сељак, ставио нам се на чело, и тако отпоче ноћно 
путовање. 

Даљина није била велика, али је путовање тешко 
кад с празним стомаком и дрхтавим срцем бежиш 
по мраку, не знајући куда идеш, и кад се сваког 
часа плашиш да се не појаве Турци, а ти водиш са 
собом старце, жене и малу децу. 

Тек је свитало кад смо стигли на узвишења 
што се дижу око малене луке у којој нас је оче- 
кивало спасење. Бела бразда бледе светлости која 
је парала хоризонат, објављивала је скори излазак 
сунца. У подножју стрменитог брега на коме смо се 
зауставили, видели смо море и обалу, али се није 
чуло шуштање; у пристаништу је била потпуна ти- 
шина, а изван њега, подалеко, показа нам сељак 
лађу. На тамној води нисам видео брод, али, кад 
ми је сељак обележио правац руком, распознадох 
две катарке, за које ми се учини као да се, с је- 
дрима што су висила о њима, крећу напред. 

Убрзасмо кораке и наскоро бесмо доле на обали. 

Та лађа са Псаре није била дошла само по нас. 
Капетан лађе се још с вечера побринуо да распро- 
стре вест о свом доласку, и бегунци су врвели из 
околних села и из пећина по којима су се крили. 
Они беху већ прекрилили обалу кад смо ми сишли, 
а стизали су непрестано и други после нас. 

Срећом, они који су приспели први беху дали 
уговорени знак, и лађа је већ пловила ка приста- 
ништу кад сам ја из далека распознао њене катарке. 

Кад смо стигли до гомила бегунаца, видели 
смо како су сва лица била окренута мору. Долазио 
је чамац! Прилазио је! Чула су се и весла како 
секу море, чуло се и како под притиском весала 
шкрипе клинови за које су била привезана весла! 
А ми смо са обале ћутке напрезали уши, слушајући 
те утешне одјеке који су бивали све ближи. 

Али кад је чамац пристао и кад су морнари 
искочили на сухо, онда се ћутање прекиде, а наступи 

галама и неред. Сви су наваљивали да се укрцају 
одједанпут, па су се гурали на обали, јер бегунаца 
је било много, а чамац је био мали. Но звонки глас 
крмара и јаке лађарске мишице обуздаше нестрп- 
љивост светине. „Ћутите, викао је он; отићи ћете сви. 
Нећемо оставити ни једнога !“ 

Међутим, чамац отплови са својим првим то- 
варом, а крмар и три лађара остадоше крај мора, 
наоружани. Чамац је одлазио и долазио, број са- 
купљених на обали поступно се смањивао, а после 
сваког одласка расло је нестрпљење оних који још 
чекаху. Расло је у толико више у колико је свет- 
лост дана јачала. Није се још видело сунце, али је 
море већ добијало дневну боју. 

Скоро половина гомиле била је на лађи. Ми 
смо још стајали на суху, гледајући како се чамац 
враћа и желећи да не чекамо дуго на ред, кад на- 
једанпут одјекну пуцањ пушке и зачу се писак зрна. 
Све се главе на мах окренуше назад, и ми видесмо 
горе на врху брега, с наше десне стране, четири 
људске прилике. „Тешко нама! Ето Турака!“ 

Боже мој! Какав је страх изазвала на обали та 
изненадна појава наших гонилаца! Два три пушчана 
пуцња одјекнуше изнова. Бегуначка се гомила растури, 
и ми појурисмо сви под брег да се заклонимо иза 
стења. Само она четири морнара остадоше крај мора, 
па, подигавши пушке, нанишанише и опалише сва 
четворица одједанпут. Турци одозго не одговорише 
на овај поздрав. Да ли су се поплашили» Или су 
зрна наших морнара погодила2г Или је то можда 
била предстража многобројног одреда, и чекала по: 
јачање па да нападне на нас И онда Шта ће бити 
с нама Како да се одупремо2 Међутим се чамаш 
примицао. Охрабрени престанком пуцњаве, појурисмо 
опет сви к мору. Да ли ћемо стићи да се сви спа: 
семо7 Хоће ли се изнова појавити на брегу Турци: 

Чамац је готово пристајао уза стене кад спа 
зих мога оца где приђе крмару. Видео сам како живс 
говори нешто крмару, показујући прстом на моје 

јестре и на мене, а крмар је трзао руку, у коју је 
лој отац хтео метнути напојницу. У тај ме час мати 
удостраг ухвати за руку. Окретох се к њој. 

— Луко, сине мој, узми своје сестре, па идите 
· нашим благословом. Оставите нас на Божју милост! 

А у исто време турала ми је у недра мали завеж- 
Бај у ком се налазило оно накита што је могла по- 
ети. Загрлих је љубећи је у грло и говорећи: 

— Не, не, сви ћемо се спасти... 

У то ме отац зграби за мишицу: 

— Иди са сестрама. Доћи ћемо после и ми. 

Чамац је већ био пун, и моје су се сестре на- 
азиле у њему. Отац ме гурну, крмар ме повуче, и, 
тре него што стигох да проговорим или да се оду- 
трем, нађох се у чамцу и ја. Окретох се ка обали 
ја видим матер, и, кад сам се окренуо, спазих дим 
а брегу, а зачу се и нов пуцањ. На обали се свет 
био, и они задњи гурали су предње, па су неки 
ећ падали и у море. Између ових палих спазих и 
воју матер! 

Не знам како сам успео пружити из чамца 
ууку, како ми се моја мати ухватила за руку, како, 
е једна друга старица ухватила обема рукама за 
аљине моје матере, Чамац пак одмицао је напред, 
· обе су старице пливале вучене мојом руком, док 
'х најзад нисмо извадили из мора. Не сећам се како 
ек нађосмо се на крову лађе. 

Пуцњава се с времена на време понављала и 
јаље, а чамац је одлазио и долазио. Ја сам сваки 
тут гледао у њега кад се враћао, трудећи се да из 
талека видим је ли у њему мој отац и Андријана. 
Гек при последњем његову путовању видех их где 
толазе. Већ смо били сви на лађи, а било нас је сто 
усамдесет душа! После смо се пребројали. Турци 
; брега нису успели смањити наш број. 

Лађа разви једра и заплови под лаким пирка- 
ем повољног ветра, али није још била ни изашла 
13 залива, кад спазисмо како се узвишења прекрише 
Гурцима. Оно неколико њих беху одиста предстража, 
ли, хвала Богу, главна је сила стигла доцкан, и ми 

смо сад били избављени и сигурни, нити смо се 
више бојали њихових далеких пушака. 

Код толиких разних догађаја у мом животу, 
није ми се никад десило да претрпим бродолом. 
Море се, бар до сад, држало према мени увек бла- 
гонаклоно. Али кад год читам описе бродолома, 
сећам се часова и сцена оног бегства са Хиоса. 
Бродоломници који, док лађа тоне, гледају далеку 
обалу, не преживљују за цело силнија узбуђења 
него што смо их ми тада преживели. Та бродолом 
је за нас била она душевна борба на обали, а као 
стена спасења чинила нам се баш сама лађа, на којој 
нас је по неколицину превозио мали чамац, док су 
Турци пуцали озго из пушака. 

Но кад сам видео да лађа иде све даље, и да 
се сви који су с нама издржали исту опасност на- 
лазе на њој здрави и живи, срце ми се осетило испу- 
њено радошћу што смо се спасли. То је било моје 
прво осећање, можда уско осећање себичности. 
Нисам у тај час помишљао на оне што су остали 
на Хиосу, нисам мислио колико се њих несрећнијих 
од нас још крију по пећинама и подрумима, трпећи 
муке којих смо се ми ослободили. Не; Хиос, иу 
опште цео мој свет, беше за мене тада само онај 
скуп људи на лађи; ту су била сва моја осећања, 
ту се граничила моја мисао. 

Али, кад је лађа изашла на пучину, а обала 
Хиоса остала далеко иза нас, опоменух се тада да 
нисам ништа јео, и осетих да сам гладан. Није за 
мене био нов тај осећај. Често сам за време наших 
лутања осетио ове муке глади и жеђи. Никад, чи- 
таоче, да ти не да Бог да огладниш, сем кад знаш 
да те чека пуна трпеза. Али да си гладан, да гле- 
даш своју околину помодрелу од нејела, да не видиш 
одакле би набавио комад хлеба, а да мораш имати 
снаге да трчиш, да негујеш друга нејака и драга 
створења... О! Само ко је прошао кроз те невоље, 
може разумети како су оне горке! 

Капетан лађе се и сам наскоро сетио да смо 
изгладнели, па је наредио да нам се подели пексимит. 


ГЛАВА ПЕТА ОЈ 


Он нам се учини као мана у пустињи. Примисмо га 
благосиљајући Бога и одајући срдачну захвалност 
капетану, а мало затим само се чула весела музика 
толиких гладних зуба који су жвакали тврди ла- 
ђарски пексимит. 

Само Андријана није јела. Седела је на палуби, 
код крме, с подигнутим коленима, с лактовима на- 
слоњеним на колена и с челом на рукама. Капетан 
лађе јој приђе, трудећи се да је охрабри, али она 
оста нема и непомична, и није ни главе подигла. 
Метнух јој тада руку на раме, хотећи је наговорити 
да једе, али не умедох рећи Бог зна шта, јер угле- 
дах како. јој сузе теку између прстију, те ми се гушио 
глас и очи су ми постајале мутне 

Моја је мати седела мало даље. Указах јој 
прстом на Андријану, и мати ме разумеде, па, ди- 
гавши се, приђе несрећној девојци. Она клече пред 
њу, маче јој руке с чела, убриса јој сузе и проговори 
јој слатке речи женске утехе. 

па Удаљих се потресен. Отишао сам на предњи 
део лађе и посматрао море које смо секли, и брда 
Псаре преко од мене. Били смо већ близу приста- 
ништа : још мало па су се виделе лађе, и преко њих 
варош. Мало затим бацисмо котву. 
Тада први пут видех јуначно острво, коме је 
било суђено да и само пропадне као год и Хиос. 
Но Псара је усекла у утробу Турске страшну рану, 
а са Хиоса су одјекнули само јауци и уздаси. Про- 
пала је Псара, али пошто је прво буктиња Канари- 
сова запалила на пучини бесмртни пожар ! 

Не би нам допуштено да изађемо на сухо. 
"Псарани су се бојали да их не натерамо да нас 
приме, и ако нису могли издржавати више бегунаца 
на свом острву; од њихове стране беше жртва и 
сама вода коју су нам послали да не кренемо жедни. 

Још је дувао повољан ветар, и капетан лађе 
се журио да пођемо пре него што нас не изненади 
каква промена времена. Предлагао је да нас одвезе 
на Миконос, пошто је на Тиносу већ било много 
бегунаца из Смирне и са Хиоса, а они су донели 

тифус, док је на Миконосу било здравије и више 
је имало места. Нађосмо, дакле, да је боље нека нас 
одвезу тамо. У осталом, ми смо били вољни ићи куда 
нас год воде. Шта се нас тицао Тинос или Миконос» 
Главно је било да нађемо пристаниште у које ћемо 
се склонити и гостољубив кров да под њим при- 
клонимо главу, а да поред нас нема Турака! 

Око заласка сунца диже се котва и ми от- 
пловисмо. 

Међутим Андријана је остајала и даље суморна 
и нема. Ни долазак у Псару, ни одлазак отуда, ни 
општа врева и галама на палуби нису је могли отр- 
гнути из заноса у који је била утонула. Све је било 
туђе за њу. Њене су се очи упирале у предмете, 
али се видело да не опажају оно што гледају. Не- 
исказана сета огледала се у њену погледу, у њену 
ставу, у њену ћутању. Ако би је ко ословио, пс- 
дигла би тромо поглед, као да се с муком отрже 
од својих мисли, па би тромо и с муком одговарала. 
Кад би је моја мати узела за руку милујући је по 
њој, примала би миловање без осећања, па би јој 
затим рука млитаво клонула на колена; а моја би 
се мати удаљила, да би сакрила своју тугу. Камо 
оне раније живахностиг Камо усталаштва, камо ве- 
дрине која нас је подржавала и оживљавала првих 
дана гањања ! Од како је оно отворила врата у Мести 
са разбарушеном косом, с раскопчаним недрима и 
подераним хаљинама, нисам више видео њеног осмеха, 
нити чуо оног њеног веселог гласа. Само сам чуо 
њено јецање у оној мрачној штали, а сад сам гле- 
дао њен безизразни поглед и њене неме усне. Бла- 
женство њеног бића пропало је у дивљим шапама 
из којих се измакла да би нас спасла. Од онога 
нечистог додира увео је цветни чар њенога живота. 
Лепота се држала, али сад без пређашњег сјаја. Још 
је била дивна, али је имала лепоту цвета који је не- 
милостива рука откинула са стабљике и бацила га 
на земљу пошто га је згњечила. 

Међутим лађа је парала таласе. У даљини и 
све већем мраку нестадоше брда Хиоса и Псаре, а 


ГЛАВА ПЕТА 55 


једва се, као удаљени облаци, разликоваху на хо- 
ризонту црте јегејских острва, ка којима смо пловили. 

Наста ноћ без месечине и мрачна. Ветар је био 
повољан, и лађа је јурила уз хучање мора. Умор, 
помрчина, осећање сигурности, утицај минулих по- 
треса, ноћна хладноћа и шум таласа, све то заједно 
савлада бегунце збивене на палуби, Сваки се по- 
труди да се покрије колико је могао; матере при- 
браше децу у наручја, а старци приклонише своју 
седу главу на даске од лађе. Престадоше разговори, 
те се чула само рика таласа које је секао кљун лађе, 
и шкрипање лађино, кад год би побеснели ветар 
нагао к мору катарке. 

Ја: нисам спавао. Седео сам наслоњене главе на 
катарку, гледајући у облаке и у звезде које су се 
виделе између њих, а сва ми је памет била код 
Андријане. Сећао сам се сцена детињскога доба; 
сећао сам се кад нам је оно отворила врата при нашем 
повратку из Смирне, и радости која ми је тада пре 
плавила срце, кад сам се после одсуства од толико 
година с њоме опет видео; сећао сам се читаве го- 
миле појединости из последњих несрећних дана са 
Хиоса. Њена се прилика везивала за све моје успо- 
мене, а њен глас, њен весели глас, као да је одје- 
кивао у мојим ушима. 

Пролажаше час за часом. Ипак општа тишина 
на лађи, једнозвучна рика. мора и љуљање лађе 
отпочеше поступно дејствовати на моје уморно тело. 
И ако још нисам потпуно заспао, моје су мисли већ 
стале добијати облик снова, кад наједанпут чујем 
тежак тресак тела које је пало у море и у исто 
време преплашене узвике: 

— Паде у море! Паде у море! 

За тили час био сам код крме. Андријане не 
беше на њеном месту. А путници, нагињући се преко 
ограде на лађи, гледаху у море, док жене викаху: 

— Паде у море! Спасите је! 

Капетан лађе нареди да се олабаве једра. Зау- 
стави се кретање лађе и чамац се спусти. Али је дувао 
јак ветар, и ми смо већ били прешли оно непознато 

место где се чуо несрећни тресак и где је Андри- 
јана скочила у пучину. 

О! Никад нисам толико мрзео Турке као 
онога часа! 

Ускочих у чамац, пре него што ме је капетан 
лађе могао задржати. Морнари су веслали пуном 
снагом. Одосмо назад. Ћутали смо ослушкујући не- 
ћемо ли чути њен глас. Викали смо из свег грла да 
би нас она чула. Ништа! Гледали смо у мрак не- 
ћемо ли приметити какву прилику на таласима. Ништа 
и ништа! 

У том, нека бела сенка на води привуче ми 
поглед. Покажем је морнарима. Завесламо и дођемо 
до ње. То беше бела Андријанина везоглавка. Задр- 
жасмо се дуго код тог места, али се ништа није ви- 
дело и није се чуло ништа; са лађе пак капетан је 
викао да се вратимо. 

Вратисмо се. Држао сам у рукама бели рубац, 
онај рубац који сам јој смакао тако да јој је спала 
коса кад сам оно, враћајући се из Смирне, видео 
на вратима наше куће прво Андријану. Тај је рубац 
остао као једини траг од ње, као једини њен спомен. 
Узео сам га онда и имам га још, па га чувам као 
свету драгоценост, као милу успомену. 


ГЛАВА У!1. 


Кад, седећи у својој удобно намештеној кући 
у Лондону, окружен својом породицом, у друштву 
толиких срећних рођака и суграђана својих; кад, 
усред безбрижности и благовања у садашњости, 
премишљам о прошлости, и поредим спокојство које 
ме окружава пред крај мога живота са мукама, 
опасностима“ оскудицама из оног бурног доба, — 
чудим се и сам како смо пребродили и како је 
сваки од нас могао поднети толике теготе, како 
смо најзад изишли са неповређеном душевном и те- 
лесном снагом из оних љутих искушења. 

Често ми се чине као сан успомене из моје 
младости, као бајка општа несрећа у којој сам по- 
стао зрео човек. Јер сви смо тада патили, и зајед- 
ничка беше борба против судбине, те сам толике 
године живео у невољи у свима њеним облицима. 

Но ја и наша породица нисмо били од најне- 
срећнијих у оној општој несрећи. Напротив. Истина 
смо одагнани и ми, били смо у опасности, изгубили 
смо све, али смо бар остали сви заједно здрави и 
живи, допревши на слободно тле, и само је смрт 
Андријанина окрњила наш породични круг. Међутим, 
и на лађи која нас је спасла са Хиоса, и затим на 
Миконосу, и после на Тиносу, и доцније куда год су 
нас по Грчкој носиле наше луталачке ноге, — свуда 
смо наишли на многе друге који су заслуживали 
куд и камо веће сажаљење од нас. 

Док смо се бавили на Хиосу, усред невоља у 
којима смо грцали, нису нам биле познате поједи- 
ности тога општег зборника мученичких житија. 
Сваки се тада бринуо за своје властито спасење и 

није имао кад ни да пита за друге ни да говорио 
себи. Но кад смо се на миру могли налактити, по- 
дупревши руком главу и не бојећи се више мача 
који би се над њом витлао; кад смо сели иза за- 
клона туђих врата, за која се није било бојати да 
ће их укаљати сен Турчина, и кад је сваки од нас 
сагледао свој јад насликан на лицу свога суседа, — 
тада отпочесмо питати један другог и сазнавати за 
свачија страдања, и распитивати се за одсутне ра 
ђаке и пријатеље. 

Колико сам пута и ја управио узалудна пи- 
тања; колико сам пута, опомињући се нашег по- 
следњег састанка у оној црквици, покушао да се 
обавестим о судбини лица из којих се састојао онај 
наш круг! Али на моја питања нико ништа није 
умео да ми каже. Сећао сам се нарочито Мале Де- 
спине, наше последње шетње, њених црних слутња 
и њених тихих суза, па ми се чинило као да још 
чујем њен слатки детињи глас како понавља : „Убиће 
ми оца, убиће га !“ 

Но колико сам тада чуо других страшних по- 
јединости са крвавих страна грчке историје Хиоса, 
колико других грозних сцена оне неисцрпне траге- 
дије! Свака је породица имала читаву Илијаду не- 
даћа! Многи су видели како им пред њима убијају 
оца, сина, супруга. Многа осиротела деца, пове- 
дена од непознатих лица, плакала су за својим за- 
робљеним мајкама. Многе су матере узалуд тражиле 
своју децу. А горке успомене прошлости, плач за 
погинулим или заробљеним милима, живот у изгнан- 
ству, неизвесност будућности и оскудица насушнога 
хлеба, чинили су ужасним оно несрећно доба. Па 
ипак смо га већина од нас трпељиво преживели, 6о- 
рили смо се против зле судбине и изишли смо као 
победиоци из борбе! 

Кад млађи људи, који су се родили и одрасли 
у лепше дане, виде нас старце како смо још крепки 
и весели, не знају ваљада да ли да верују све што 
им ми причамо о патњама наше младости. А кроз 
коју годину, кад нестане поколења борбе и забо- 

раве се усмена предања, тешко ће наши унуци моћи 
замислити коликим је жртвама и мукама плаћен њи- 
хов срећан живот и народни препорођај. С тога бих 
желео да се што више стараца који су још у жи- 
воту угледају на мој пример, и да напишу своје 
успомене. 

Из историје појединаца састоји се историја на- 
рода, а историју грчког обновљења не састављају 
само подвизи његових најистакнутијих твораца, по- 
чињени на суху и на мору, него и гањања, убиства 
и обешчашћења ненаоружаних и слабих, њихова из- 
држљивост у несрећи, и њихово уздање у Бога, које 
је подржало, па најзад и остварило, макар и дели- 
мице, њихове наде у бољу будућност. Нека је на 
томе од наше стране хвала Богу, и нека умремо ми 
старци у нади да ће се испунити у будућности све- 
колике наше народне жеље. Али не дао Бог да и 
новијим грчким поколењима предстоје при том ис- 
кушења која смо ми претрпели! Нека би се наша 
властита мучеништва сматрала у књизи судбине као 
плата која је довољна и за будућност ! 

Док ово пишем, у души ми се нагомилава маса 
успомена, и кроз машту ми пролазе један за дру- 
гим поједини догађаји из опште несреће. Склапам 
очи и видим пред собом оне јадне људе с којима 
сам путовао у изгнанство, чујем њихово причање, 
одјекују ми у ушима њихови уздаси, гледам како 
им лију сузе и како им се стискају њихове очај- 
ничке руке! 

Педесет је година прошло од. тада, и већину 
је од њих покрила земља. Ипак их остаје још до- 
ста у животу, као спона између прошлости и са- 
дашњости. Могао бих их овде именовати. Могао 
бих навести ону стару госпођу која је, кријући своју 
лепоту под дроњцима, обишла онда као просјакиња 
унутрашњост Мале Азије, не би ли нашла своје дете; 
и Бог се на њу сажалио, те се вратила са својим 
дететом у у наручју. 

Она пак друга старица, сад већ мати угледних 
грађана Грчке, одведена је тада у раној младости 

својој у ропство, и провела је две године у турском 
харему, па је затим једва једном откупљена, и то 
срећом баш пред повратак њеног турског отимача 
из рата. 

Али који од стараца мојих суграђана не зна 
да исприча догађаје који по драматичности често 
превазилазе све што је творачка машта једног рома- 
нописца у стању да смислиг Још прекјуче ми је 
један од њих казивао како га је тада као десето- 
годишњег дечка држао у својој кући у ропству неки 
Турчин са Хиоса, па га је једног дана, кад су имали 
бити обешени неки таоци, извео за руку на улицу, 
да види при њеном проласку. поворку тих мученика; 
но између ових људи, вођених на мучеништво, био 
је и његов отац; он је спазио оца и, отргнувши се 
из руку Турчинових, појурио је у очева наручја; а 
отац је зграбио сина, притиснуо га на груди, по- 
љубио га једанпут, само једанпут, па, спустивши га 
на земљу, одгурнуо га далеко од себе, чисто бојећи 
се да не искуси и дете смртну казну очеву. Сироче 
је после откупљено, али оно никад није заборавило 
онај последњи пољубац очев. И старцу су биле пуне 
очи суза, а глас му је дрхтао док је причао ово. 

Но мени није намера да испричам повесницу 
других људи. Ипак, нисам могао, пишући о себи, а 
да не споменем и тадашњу нашу општу невољу. 
Сви смо скупа страдали, а заједница несреће и борба 
за самоодржање подржавале су свачије стрпљење, 
па су нас мало по мало и одушевиле. 

Првих дана били смо као пометени, и нико од 
нас није мислио на сутрашњицу. Душевни потреси 
гоњења и избављања још су били скорашњи, а пре- 
дусретљиво гостољубље Микоњана и оно мало скло- 
њених новаца били су нам довољни да се издржимо. 
Али новац се убрзо измаче, а сиромашни острвљани 
нису, разуме се, могли да нас хране. Немаштина 
беше тада општа и оскудица у новцу велика. Сећам 
се, кад смо потрошили и последњи свој дукат, како 
сам се узалуд трудио да продам један прстен своје 
матере. Тек доцније на Специ, па и то с муком, успео 

сам наћи за купца једног од најимућнијих тамошњих 
првака. Па и тај га је човек, разуме се, купио да 
нас помогне у часовима плача и лелека. Онај који је 
онда имао новаца, није куповао накит ни за своју 
потребу ни ради зараде. 

Још ми је и сад за чудо како смо, усред оне 
немаштине, мало по мало, успели наћи средства и за- 
почети трговину. Они који су побегли у Русију 
или у Италију, или у друге богате друштвене за- 
једнице, нису имали да се боре са сличним тешко- 
ћама, како би у зноју лица свог зарадили насушни 
хлеб. Али у Грчкој, какву је вредност могао имати 
рад, кад су сви били сиромашни и гладни» 

Па ипак, живели смо! Али како смо живели> 
Пре две недеље испратио сам до гроба мртво тело 
једног старца, мога пријатеља; сећам се овога пре- 
богатог трговца, који је оставио милионе својим на- 
следницима, како је продавао колаче по још неу- 
ређеним улицама Сироса; а те је колаче правила 
његова лепа супруга, кћи једне од најугледнијих 
породица хиоћанских. Но зар су били у бољем 
положају купци њихових колача > 

Али, и опет моје перо скреће у страну. Изла- 
зим из тока свог причања. 

Две три недеље по нашем доласку на Миконос, 
стадосмо се отац и ја озбиљно бринути шта да чи- 
нимо, јер нам је ма на који начин ваљало отпочети 
радити да бисмо исхранили своју породицу. Наш је 
посао била трговина, али ма у како скромним раз- 
мерама да је човек замисли, трговина се без капи- 
тала не заснива. А камо новаца> С оно мало дра- 
гоцености моје матере нисмо се могли помоћи; оне 
друге драгоцености које смо закопали под јабуку 
у својој башти, могле су се, пошто су биле сребрне 
и златне, лакше претворити у новац, али оне нам 
не беху ту; на еспап који је остао у Хану у Смирни, 
и на тамошњу непокупљену вересију, нисмо више ни 
мислили; а што се тиче имања на Хиосу, ко зна 
који је Турчин уживао на њему! Нисмо имали ни- 
чега. Залуд је мој отац развијао и савијао оно не- 

колико хартија које су се налазиле у његовој трго- 
вачкој торби. 

Међу овим хартијама беше и једно писмо из 
Венеције, примљено један дан пре нашег одласка 
из Смирне. Ово је писмо јављало о утовару два сан- 
дука капа на једну енглеску лађу која је имала 
пристати у више пристаништа пре него што стигне 
у Смирну. Товарни лист је отац послао са Хи- 
оса у Смирну једном трговцу, свом пријатељу, који 
је био родом са јонских острва, и према томе ен- 
глески поданик, али нити смо добили кадгод одго- 
вора, нити је.мој отац више мислио на капе. Писмо 
из Венеције подсети ме на њих, и на оним двама 
сандуцима подигох ја велику зграду нада и планова. 

— Није него! говорио је мој отац. Ако чекаш 
отуда капу, боље иди одсад гологлав. 

— Да покушамо, одговорио сам; шта нас ко- 
шта да пишемо 

И тако писах ономе пријатељу у Смирну, а 
писмо потписа мој отац. У писму сам га молио да 
испрати капе енглеском вицеконсулу на Миконос. 
Добри Микоњанин који је представљао Енглеску, 
носећи на глави златом опточени качкеш, обећа да 
пошље писмо у Смирну и да уложи сву могућу бригу 
око капа. Мој се отац смешио с пуно сумње, а за- 
иста није ни било много вероватноће да ће после 
толико времена, усред оног општег метежа, и при 
скоро потпуном прекиду ондашњег и иначе тешког 
саобраћаја, успети мој покушај. 

На сваки начин, нисмо, разуме се, могли живети 
очекујући исход тог покушаја, те одлучисмо, као 
једини и последњи излаз, да понудимо своје услуге 
влади, но наравно не као борци, већ као чиновници, 
као секрешари, како се тада говорило. Требало је 
ради тога да пређемо у Навплију, или боље у Аргос, 
где је заседавала влада. Али ако не бисмо успелиг 
Ако би се одбацила наша молба» Колико је других 
са којима бисмо морали издржати надметање и који 
су или способнији, или имају протекција и препо- 

рука којих ми нисмо имали» Размишљајући о том, 
_ и тражећи мишљења и обавештења, дођосмо до за- 
кључка да треба да идемо у Аргос, снабдевени пре- 
поруком на Тодора Негриса, који је био први се- 
кретар за спољне послове и сматрао се као средиште 
и душа власти. Даље сазнадосмо да нам такву пре- 
поруку може дати пријатељ Негрисов Ђорђе Ма- 
вројенис, који се тада бавио на Тиносу. 

Пре више година, после трагичне смрти вели- 
кога тумача Мавројениса, овај његов син и овога 
сестра склонили су се на Хиос, обоје још у нејаким 
годинама, и живели су ту, близу куће мога деде по 
матери, у коју су често долазили и спријатељили се 
још од детињства с мојом матером. После су отишли, 
али их моја мати није заборавила, па ме је, судећи 
по тим својим властитим осећајима, терала да идем 
на Тинос и да у њено име тражим препоруку ових 
њених пријатеља. Двоумио сам се и колебао. Како 
да изађем пред њих> говорио сам у себи. Не знају 
како се зовем по оцу. Да ли се пак сећају имена 
моје материнске породице после толико времена» А 
ако га се и сећају, хоће ли ме припознати, хоће ли 
ме примити као сина старе пријатељице Али на- 
ваљивања моје матере и нужда победише моја дво- 
умљења и моју плашљивост, те ја, укрцавши се у 
једну малу миконску барку, приспех једне вечери 
на Тинос. 

Кад сам се искрцао на малени приморски трг, 
била је већ ноћ. Нисам имао никога коме бих оти- 
шао у госте. У том спазих на тргу отворену кафану. 
Затражих и добих допуштење да преноћим у њој, 
"и заузех у дну кафане једну клупу, да на њој спа- 
вам. Али какво спавање > Кафана се наскоро напуни 
веселих Тињана, и имали смо целу ноћ свирку, песму 
и пијанку. 

У каквом сам огорчењу провео ону бесану 
ноћ! Гледао сам те људе и слушао сам их из свога 
мрачног кута, и њихова ми је веселост изазивала 
сузе, а звук музичких оруђа чинио ми се као јаук 
и плач. Сећао сам се наших невоља откако је избио 

устанак, и чудио сам се како ти људи имају срца 
да се проводе. 

" Разуме се, моја је срџба на њих била непра- 
ведна, и мој захтев претеран. Тинос није могао гле- 
дати на ствари са истог гледишта као и Хиос. 
Турци тамо нису ступили ногом, нити се било 60- 
јати да ће ступити, да ће извршити покољ и да ће 
се наробити робља. Тињани су на свом острву жи- 
вели на миру, и место непријатељских гомила гле- 
дали су око себе слободну Грчку. Устанак је још 
био у цвету првих успеха, и жива грчка машта пре- 
увеличавала је његове победе. Угушење устаничког 
покрета у Влашкој није још било познато, и док 
смо се ми крили и дрхтали на Хиосу, тамо на Ти- 
носу се веровало да са севера иде увенчан победом 
Ипсиландије и да се престо султанов клони паду. 
Беше опште уверење да ћемо кроз кратко време 
заузети Цариград! Према томе, Тињани су могли 
сматрати да имају право веселити се. И у кафани 
се орио глас родољубивих песама, а њих би овда 
онда одменили лирски комади, који су ударали у 
нежније жице. 

Али сем тога — јер на послетку нису ни Ти- 
њани спавали на ружама — сем тога, не може човек 
до века ни плакати. Његова душа није у стању из- 
држати вечну тугу, већ осећа потребу да се насмеје 
и обрадује, и докле га с једне стране тишти туга, 
дотле с друге стране сјај осмеха пробије покаткад 
кроз облаке невеселости. Има, истина, и душа које 
уживају у жалости и вечито су завијене у црнину, 
али то није природно. Природа залечује ране, те 
срце жели да се расположи и тражи да се обра- 
дује. Јер, истина је Бог створио човека од земље, 
од тешке и мокре земље, али је затим осушио блато 
на сунцу, те квасац чува топлоту животворног зрака. 

Оне ноћи нисам тако мудровао. Нисам још 
имао животног искуства, а патње су биле свеже. 
Доцније, кад смо се већина нас хиоћанских бегунаца 
скупили и отпочели подизати прве колибе које 
су образовале Хермопољ, ма да је и даље трајао 

рат и била нас немаштина, обузе нас све ова по- 
треба за смехом и веселошћу, те завлада радост 
усред оне заједнице бедника. Никад, за цело време 
свога живота, не памтим да сам се кадгод више про- 
водио него ли оних првих година бављења на Си- 
росу. Истина тада сам био у цвету младости. Али 
било је, сећам се, и стараца који су се веселили 
с омладином. 

Пред зору наста најзад у кафани тишина, те 
заспах. А ујутру се дигох и упутих се кући Мав- 
ројенисовој, мислећи шта ћу рећи и како ћу се при- 
јавити, бојећи се дсчека на који ћу наићи, и сум- 
њајући у успех свога корака. 

Какво беше моје изненађење кад сам, чим су 
се отворила врата, и пре него што. сам стигао из- 
говорити питање које сам припреуио уз пут, чуо 
женски глас који узвикну: 

— То је њен син, њен син! 

И женска која је с пуно радости узвикнула 
ове речи, сиђе доле, прескачући све по двоје сте- 
пенице. Беше то кћи нашег баштована. Побегавши 
сл Хиоса, спасла се на Тинос, где ју је примио за 
служавку Мавројенис. Ни он, ни његова сестра нису 
_ ни у колико били заборавили моју матер, и довољно 
је било да сиромашна кћи баштованова само спо- 
мене њено име па да јој се отворе врата Мавроје- 
нисове куће. 

Упитах је шта је било с њеним оцем. Није јад- 
ница, знала. Растали су се у тренутку кад је чета 
Турака упала у атар наше куле. Она је побегла за- 
једно са другим женама, а старац Бог зна је ли био 
жив или мртав. И плакала је, одговарајући испре- 
киданим реченицама на моја питања. 

Попех се уза степенице са лакшим срцем него 
ли кад сам лупао на врата. Племенити домаћин 
прими ме љубазно, задржа ме као госта код своје 
куће, даде ми тражену препоруку, охрабри ме лепим 
речима и испуни ме надама и утехом. А његова ме 
је сестра непрестано питала за моју матер, за Хиос 
и за грозне појединости гоњења. Био сам очаран 

њеном пријатношћу и задивио сам се њеној лепоти 
и умиљатости, но нисам ни сањао док сам је гле- 
дао да ће она заузети место у историји устанка, и 
да ће се написати књиге о њој. 

Сећање на тај лепи пријем често ми је у раз- 
новрсним тегобама мога доцнијег живота подизало 
самопоуздање и крепило ми потресену веру у бу- 
дућност. Нисам, додуше, имао користи од Мавроје- 
нисове препоруке, нити ми је помогла његова про- 
текција. Али морална потпора, изјава симпатије, 
једна слатка реч, један пријатељски осмех, у стању 
су утешити срце које страда више него свака ма- 
териална помоћ. Хвала Богу, често сам наилазио 
на знаке такве доброте кроза све дуго време мојих 
невоља. Док је неко срећан, нема прилике да оцени 
значај љубави ближњега; тек у данима жалости 
увиђа колико је човек по природи милосрдан и 
добротворан, и колико га боли туђа несрећа. Рђавих 
је људи мало на земљи. 

Сутрадан се вратих на Миконос, носећи у не- 
дрима препоруку. А после неколико дана, чим је 
било лађе за навплиски залив, опростисмо се с го- 
стољубивим острвом и отпутовасмо, цела породица 
скупа, 

Каква су била у оно време путовања, не зна 
свет који се од детињства навикао да помоћу паре 
прелази земљу и мора. Само, по нашем Јегејском 
мору, ко год не може чекати на пароброд петнаест 
дана, мора се још и данас излагати лутањима слич- 
ним онима која су издржали Одисеј и његови дру- 
тови. Али најзад, данас и становник најудаљенијег 
острва није вечити роб ветрова. Ако има стрпљења, 
пароброд ће доћи. Онда се за пароброд није знало. 
Наше небо још није било омирисало дима каменог 
угља, а наше таласе није својим ударцима повредила 
ни једна парна лађа. 

Ветар је био повољан кад смо пошли са Ми- 
конпоса, али је наскоро престао, и наступио је пот- 
пун ваздушни мир. Читаве су часове стајале непо- 
мично пред нама стене Сироса, јер су само два тешка 
весла неосетно покретала нашу тешку лађу. Најзад, 
по заласку сунца духну ветар, и једра се набраше; 
али је ветар дувао с југа и одагнао нас је ка Ан- 
дросу, те смо целу ноћ врдарали, трудећи се да до- 
премо под Суниски гребен. Сутра дан с муком успесмо 
да пристанемо у Пиреј, како бисмо се снабдели водом. 

Кад сам много година после овога поново видео 
пристаниште пирејско, како ми се учинило мало! 
Но у време о коме сад причам изгледало ми је 
огромно, јер је било празно. Само наша лађа и !ош 
две рибарске барке кретале су се по пространству 
његових тихих вода. Онде где се данас уздиже 
његов мраморни кеј пружало се море, почивајући 
на голим стенама. Онде где се данас шири напредна 
варош и велике фабрике са својим високим димња- 

5: 

цима, видела се само неплодна земља и слика пу- 
стоши. Једна једина кућа на обали, па и она склона 
паду, чинила је још осетнијим одсуство живота и 
саобраћаја. 

Тада су Грци опсађивали Атину, а један ма- 
лобројан одред наоружаних људи држао је ону оро- 
нулу кућу у Пиреју. Не чусмо какве далеке пуцњаве 
топова, нити видесмо каквог другог знака рата сем 
овог војничког поседања Пиреја. 

Страшан је рат! Не оплемењава човека. Они 
нас војници нису дирали, нити су нам правили каквих 
сметња, али ми је ипак било мило кад сам видео 
да наша лађа оставља обалу. Било је нечег суровог 
у њиховој појави; уливао је страх и сам њихов 
поздрав. 

Трећег дана по одласку са Миконоса склонисмо 
се у пристаниште Спеце, јер ветар није давао да 
упловимо у залив навплиски. Капетан лађе изађе у 
варош. Сити оне тескобе у лађи, изађосмо и ми, 
како бисмо себи учинили задовољство да станемо 
ногом на сухо. 

Седели смо на камењу код последње варошке 
куће ићутали смо сви, видећи да је отац снужден. 
Никад га нисам видео тако утучена. Изгледао је 
болестан, ма да се није жалио. Само се држао руком 
за главу, а очи му беху уморне. 

Били смо ту сами, али смо мало даље на обали 
видели како становници иду тамо амо. 

Пристаниште беше пуно лађа, а наш чамац, 
везан конопцем на обали и празан, очекиваше по- 
вратак капетанов. Упртих очију у њега, размишљао 
сам шта ће бити с нама ако се отац разболи, па 
сам се сећао наше куле и његове мирне спаваће 
собе у њој, кад наједанпут приметих једног мла- 
дића са Спеце, који је прилазио к нама. 

— Добро дошли, хришћани! Идете ли са Хиоса» 

— Са Хиоса, одговори мој отац, с муком ди- 
гавши главу. 

— Па што седите ту ван града» Што не уђете 
у нашу варош > 


ПРЕ РВ РРРУЕ 

— Путујемо у Аргос. 

— У Аргос! Незгодно је место Аргос за жене 
и децу. Останите овде. 

Мој отац рече да идемо тамо да нађемо за- 
раде за живот. Али онај младић продужи причати 
како је Аргос логор и како је Навплија још опсед- 
нута; указа нам на незгоде које ће имати жене, 
живећи усред ратних призора, и посаветова нас да 
одложимо пут. Док је он говорио, врати се и ка- 
петан лађе, који потврди речи Спечанинове, нагова- 
рајући нас да останемо у Специ. Да послушамо, није 
нам било тешко, али где да останемо, где да све- 
демо очи у овој новој станици изгнанства Добри 
Спечанин је, изгледа, разумео зашто се ми устру- 
чавамо. - 

— Хајдете мојој кући, рече. Отац ми је по- 
гинуо у рату, мати ми је умрла, и мој је дом празан. 
Останите у њему кодико год хоћете. Хајдете. 

Примисмо с узбуђењем његову понуду. Мило- 
срдан и племенит човек! Од тога тренутка постао 
ми је највернији пријатељ. Живели смо после као 
браћа, и наше се пријатељство одржало све до ње- 
гове смрти, која га је уграбила пре неколико година. 
Умро је пун части, показавши се као користан и 
исправан слуга отаџбине како у рату, тако и у миру. 

Пређосмо, дакле, у кућу нашег новог пријатеља, 
и сместисмо се у њеним пространим и чистим собама. 

Мој је отац осећао да га издаје снага; можда 
је предвиђао своју блиску смрт, па није хтео умрети 
а да не види да његова породица, кад остане без 
њега, има осигуран хлеб. Није показао да се тога 
плаши, али ми је још истог дана препоручио да 
без одлагања идем сам у Аргос и да, на основу оне 
препоруке, тражим од Негриса чиновничку службу. 

Два дана потом, искрцах се у Милима, при- 
станишту Навплије, и отуда дођох у Аргос пешке. 

Имали су право Спечанин и наш капетан лађе. 
Био сам већ припремљен њиховим речима и првим 
утисцима из Пиреја, али тамо у Пиреју видео сам 
у малом оно што сам сад гледао. Обретох се у 

свету сасвим новом за мене. Тисуће бораца обуче- 
них у фустанеле, њихово охоло држање и њихов 
дрски говор, презриви погледи којима су ме ме- 
рили, горопадне реченице којима су одговарали на 
моја плашљива питања, логорски жагор, врева и 
вашар, све ме је то испуњавало страхом. Зацело, 
то место није било подесно за жене и децу. Алиим 
ја сам за самог себе осећао да се не налазим у 
-згодној атмосфери. Нисам ту био у својој средини. 

Кад сам с препоруком у рукама најзад успео 
да будем уведен у собу минисшрову, и кад сам на- 
спрам себе угледао малог и ружног човека како 
стоји на ногама за једним високим столом, зачудио 
сам се и једва сам могао веровати да је то министар 
спољних послова, славни Тодор Негрис. 

Он је нешто писао, а ја сам, држећи писмс, 
чекао и гледао шта има око мене. Мала дворана 
беше пуна књига; књиге на столу, књиге на сто- 
лицама, књиге на сандуку, свуда књиге, а међу њима 
високи сто и Негрис, који је писао на њему. Његов 
је раст био још мањи од мога. Не верујем да ме, 
што се тога тиче, вара осећање самољубља. Гледао 
сам у њега и размишљао сам. Ето видиш, говорио 
сам у себи; овај је човек мали, ружан, без оружја, 
а слушају га толики љути ратници, и он њима 

правља. Зашто 2 Зато што је уман и што зна књигу. 
Ум се не ствара, а књига се да научити; памет до- 
лази од Бога, а знања се могу стећи. Тако сам раз- 
мишљао. Заборавио сам да човечји ум има разних 
ступњева и да је различит по врстама, да није сва- 


ком дата моћ да саобрази приликама своју вољу,. 


нити вештина да ту вољу наметне својој околини; 
заборављао сам на многе ствари, али док сам гле- 
дао Негриса како пише, тврдо сам се решио да 
умножим своја знања. И заиста, од тада сам се дао 
на учење и читање. Истина, нисам постигао Бог зна 
шта; али све што сам после научио, сва жудња 
која се породила у мојој души да стечем неко обра- 
зовање, датира се од онога часа кад сам очекивао 
да престане писати Негрис. То је био први почетак 

мога умног препорођаја, ма колико да је по нужди 
остао ограничен његов обим. 

На послетку, Негрис остави перо и запита ме 
шта желим. Пружих ћутећи руку и предадох му 
писмо. Прочитавши га, понуди ме да седнем на 
једину слободну сламну столицу, која се налазила 
до њега, и стаде ме испитивати шта знам, и какво 
место желим да ми да. Осећао сам да црвеним док 
сам одговарао набрајајући своја знања и изјављу- 
· јући жељу да добијем код њега писарску службу. 

— Добро, рече кад сам свршио, добро. По- 
требни су ми млади људи као ти. Поставићу те где 
треба. Али ваља најпре да се мало смиримо. Чекај 
док узмемо Навплију, па ми се јави опет. 

Да чекам док падне Навплија ! Одох као убивен. 
Још на три недеље раније предаја тврђаве сматрала 
се као сигурна и у њој су били пуномоћници опса- 
ђивача да преговарају о погодбама уговора, а поју- 
рили су са свих страна и наоружани војници, да про- 
славе сваки на свој начин ову нову победу грчкога 
оружја. Међутим, Турци се не предаваху, а Драма- 
лија иђаше из Стереје на челу велике војске. Глас 
да он продире напред ширио се од уста до уста, и 
код многих се већ отпочело колебати поуздање. 

То сам слушао за она два дана свога бављења 
у Аргосу. Чинило се као да се ток догађаја обрће 
против нас. Био сам још под влашћу утисака с Хиоса 
и у моје је срце лако улазио страх. Та како сам 
могао онда предвидети да ће Колокотронис разбити 
Драмалију код Дервенаћа ! 

Другог дана на ноћ, не могући заспати и окре- 
ћући се на тврдој дасци која ми је била постеља, 
реших се шта ћу и како ћу. Нисам био створен за 
логорски живот. Трговина је била мој позив. 

Ујутру одох у Миле, где срећом десих једну 
барку која је полазила у Спецу, и отпутовах. 

Нисам после тога више видео Навплије, али 
ми остаде урезана у памети слика стрмог Палами- 
диона са долином осенченом њиме, где шевари огра- 
ђују воду маленог потока, а сећам се и изгледа ва- 

роши, на чијим сам зидинама из далека спазио како 
се вије турски полумесец. 

На Специ затекох и родитеље и сестре где 
болесни леже у постељи. Колико смо осећали не- 
достатак несрећне Андријане! Колико смо је пута 
сви спомињали! Хтео не хтео, примих ја на се сву 
услугу око болесне породице. Ја сам био и собар, 
и чувар болесника, па и кувар. Наше су се лепе 
сусетке чудиле гледајући како се један човек, на. 
супрот свима обичајима њихова острва, понижава 
да ради такве женске послове, а ово се њихово ми- 
шљење огледало у осмеху сажаљења који се код 
њих јављао кад год би ми понудиле своју помоћ. 

Срећом је болест моје матере и мојих сестара 
била пролазна, само последица њиховог душевног 
и телесног замора, и кроз који дан оне су биле 
кадре да се једна за другом дигну из постеље. Но 
мом оцу не би суђено да оздрави. Не знам од чега 
је боловао. Тобожњи лекар, кога смо позвали кад 
смо се стали озбиљно узнемиравати, изјавио је да 
"болесник пати од срца, и обећао је да ће га изле- 
чити. Али, сигурно није знао шта говори, а сумњам 
да ли је који пут крочио ногом на праг какве школе 
за лекаре. Беше то неки старац са Малте, који се 
од пре много година, и то не бесплатно, по разним 
градовима Мале Азије занимао лекарским послом. 
У оно време сваки је Европљанин олако сматран за 
лекара, а његова екселенција, Бог зна под каквим 
околностима проглашен за таквога, најзад би и сам 
поверовао да зна вештину којом се бавио, па би 
који пут имао и успеха, јер би му сама благотворна 
природа била на руци, а каткад би мирне савести 
ускорио крај својих несрећних болесника. 

Међутим, мој је отац једнако лежао у постељи: 
оно мало снаге поткопавала му је грозница, а јаки 
болови нису му давали да спава. Слутио је смрти 
очекивао ју је храбро. Ми, пак, који смо били око 
њега, заборављајући на садашњу немаштину и на 
прошло благовање, мислили смо само како да му 
олакшамо болест и како да га, ако је могуће, спа- 

семо. Али из дана у дан све смо више губили наду. 
Видело се како хладна рука разорне силе све даље 
напредује по његову телу. 

Једне ноћи остадох сам код узглавља болесни- 
кова, једва наговоривши матер да мало почине у 
другој соби. Мој је отац био у заносу, који је на- 
личио на сан. Прекрштених руку седео сам и гледао 
сам га, а ум ми се губио у тужним мислима. 

Соба је била слабо осветљена кандилом, које 
је висило пред иконама, и ништа није реметило мртву 
тишину ноћи. Наједанпут ми се учини као да чујем 
напољу необичан жагор и разговор на улици. Дигох 
се полако, одшкринух једно прозорско крило, и кроз 
мрак спазих па улици људске прилике и отворена 
врата на кућама преко пута. Нисам смео отворити 
прозор; изгледало је да отац спава. Напрегох се да 
чујем шта говоре. Чуо сам, али нисам разумевао; 
говорили су арнаутски. Само реч „армаша“ понов- 
љена више пута пробуди ми сумњу. Наскоро се 
затворише врата и удаљише се прилике, а чинило 
ми се као да носе сандуке и џакове на леђима. 

Наступи опет тишина и мир, али реч „армата“ 
још ми одјекиваше у ушима. Знао сам да значи 
„флота“, али о каквој је флоти била реч» Очекивао 
сам с нестрпљењем да се сване, не знајући шта се 
догађа, и слутећи опет нове несреће. Нехотице сам 
се сећао оне ноћи у Смирни кад ме први пут про- 
будише из сна турски урлици. 

Пред зору дође мати, и, заузевши своје место 
до болесника, испрати ме да починем. Место да 
спавам, изађох нечујно из куће. Били смо једини 
становници у њој; добри сопственик куће становао: 
је на својој лађи. 

С краја вароши, где се налазио наш стан, упутих. 
се ка пристаништу, и, у колико сам му се прибли- 
жавао, опажао сам како се свет устумарао. Упитах. 
шта се то збива, и сазнадох да је острво Хидра од 
синоћ упалила фењере. „А шта значе фењери»“ — 
„Иде турска флота !“ 

Спечани су већ селили своје драгоцености на 
лађе, и спремали су се да, ако заиста наиђу Турци, 
укрцају и своје жене и децу. Знали су да је непри- 
јатељска флота велика и бојали су се за своје домове, 
али су имали поверење у своје покретне тврђаве. 

Доле у пристаништу сретох неке своје сугра- 
ђане, који су такође побегли на ово острво. И они 
су мислили на бегство. Митилинска лађа под руском 
заставом била је усидрена у позадини острва, и они 
беху послали да се погоде за цену, како би их од- 
везла у Анкону. Понудише ми да урачунају и нас, 
али како смо ми могли бежати 2 Како смо могли пре- 
нети оца који је био на самрти» А како смо могли 
и остати на острву ако би се Турци искрцали 2 

Вратих се кући, сав узнемирен и уплашен. Дадох 
знак матери да изађе из собе, и казавши јој укратко 
шта се дешава, запитах је мисли ли да можемо пре- 
нети оца. Она ме узе за руку, одведе ме до постеље 
и показа ми ћутећи болесника. Био је и даље у за. 
носу, очи су му биле затворене, усне полуотворене, 
и дисао је тешко. 

Тада први пут видех смртни ропац, тада први 
пут, а самртник беше мој отац, отац кога сам волео. 
Моја мати, држећи ме за руку, не говораше ни речи, 
борећи се да савлада своју жалост. Стајали смо тако 
пред постељом неми и непомични, слушајући самрт- 
никову,борбу с душом. Наслоних главу на руку своје 
матереји загрлих је, а она се наже да ме пољуби, 
но метну ми другу руку на главу и рече ми тихо: 

— Иди по свештеника. 

Истрчах одмах напоље. Нисам хтео плакати 
пред њом. 

Баш кад сам излазио, улазио је у кућу лекар. 

— Спасени смо,драги мој ! повика весело чим ме 
виде. Али се израз његова лица намах промени кад 
је приметио моје узбуђење, и спустивши глас, упита ме; 

— Како је горе2 

Не одговорих, него завртех главом. 

— Ваљада се препао од Турака. Одлазе сад, 
одлазе, и спасени смо. 

Оставих га да се пење уза степенице, и про- 
дужих пут са лакшим срцем. Бар ће ми отац умрети 
спокојно и моћи ћемо, не бојећи се Турака, да га 
оплачемо на миру! Речи лекареве изазваше ми 
поново у машти целу страхоту турског упада са 
свима вероватним узгредностима турског присуства 
на острву, и ја сам се, трчећи, молио Богу да се 
покаже тачна вест како се заиста немамо више пла- 
шити доласка Турака. 

Кад сам се вратио кући, водећи свештеника, 
отац је и даље био у бунилу. Само је једанпут отво- 
рио очи, и његов је поглед показивао да нас по- 
знаје; али није могао изговорити ни речи, те је опет 
зажмурео. Његов је дах све теже излазио из груди 
и видело се да га мучи загушеност. Лекар га по- 
диже на постељи, а моја мати му подметну још 
које узглавље, док сам му ја маказама секао ко- 
шуљу, да бисмо дали више слободе његовим изну- 
реним плућима. 

_ Какав је то био осећај што је при том покренуо 
мога оца усред његових самртничких мука» Зашто 
је скупио обрве и мрднуо руком, као да није хтео 
дати да му се сече кошуља > 

Тај ми је призор остао неизгладиво урезан у 
памети, па га се и нехотице сећам кад год мислим 
о сујети људској. Ето какав је човек! Смрт је већ 
ширила своја црна крила, и наступао је мрак, покој, 
крај; а самртник, добри, племенити, нежни старац, 
несвесно је дизао руку да сачува своју кошуљу! 
О сујето сујета ! 

Његов је ропац трајао целог дана. Међутим, 
турска се флота удаљила, упутивши се на југ, те 
је прошла опасност за Спечане, и острвљани се 
смирише. 

Увече издахну мој отац. 

Сутрадан продадох прстен моје матере, и ми 
сахранисмо свога покојника у гроб који је био скро- 
ман и без натписа. 

Беше то петнаестог јула 1822. Такви се датуми 
не заборављају. 


ГЛАВА УШ. 


Бејах сад глава и једина потпора наше осиро- 
теле породице; ја сам имао да је храним, ја да се 
бринем о удомљењу својих сестара, ја да будем 
чувар своје старе матере. А место ма каквог извора 
и ма каквог рада, имао сам само обећање које ми 
је дао Негрис да ћу добити службу кад се и пошто 
се узме Навплија. Но изнутра ми је нешто говорило 
да моја будућност није ту. Породична предања и 
цело моје васпитање учинили су ме трговцем, и ја 
сам осећао да је мој природни позив трговина, да 
само помоћу ње могу успевати и бити од користи 
себи, породици и отаџбини. 

Али са чим да почнем> Камо подлоге која би 
ми послужила као први ослонац у мојим напорима» 
У том беше тешкоћа. Истина, преостајало је и после 
сахране мога оца нешто новаца од продатог прстена, 
али је сума била незнатна, и једва је стизала да 
отпутујемо са Спеце, на што сам тада одмах стао 
мислити. 

Спеца не беше погодно место за мене. Трго- 
вина захтева неки ред, сигурност и мир. Али, како 
је било могуће да постоје ови основи друштвеног 
благостања на оном јуначком острву, кад су сење- 
гови грађани, жртвујући главу и имање у неједнакој 
борби с непријатељем, морали по нужди навикавати 
да презиру живот, да нада све стављају силу и да 
се сами са сваким разрачунавају2 То су биле при- 
родне последице самих прилика. Пошто није било 
нити каквог из раније заосталог друштвеног уре- 
ђења, нити јаке владе, нити редовних прихода, нити 
каквог врховног средишта, устанак се ширио ина- 

предовао само помоћу појединачних жртава и бо- 
раба, а усред тог вртлога царовала је сила и го- 
сподарио је мач. 

Борба се у истини водила да се све добије 
или да се све изгуби. Одзив „слобода или смрт“ не 
беше празна реч или бомбасто хвалисање, јер сеу 
напред знало шта би све починили Турци кад би 
устанак био савладан. Судбина Хиоса беше за Спе- 
чане и за друга острва страшна опомена. На тај 
начин, свет се у својим борбама руководио очајањем, 
и цела је средина имала нечег дивљег и суровог, 
што наравно није било згодно за развиће трговине. 
Ко је тада марио за полицију, ко за судове» Код 
толиког крвопролића, пала је и цена живота у јавном 
мишљењу. Једног дана убијен је пред мојим очима 
на тргу један Дубровчанин, поводом свађе са својим 
купцима око избора сардела које је продавао ! 

Убиство тога Дубровчанина победи код мене 
и последња двоумљења у питању о нашем одласку 
са Спеце. Реших се коначно да се вратимо на Тинос. 
Тамо су становници били мање ратоборни, нарави 
беху питомије и живот лакши, а, захваљујући Ма- 
вројенису и многобројним бегунцима са Хиоса, могао 
_ сам се на Тиносу мање сматрати као странац него 
на другом месту. 

Опростих се, дакле, тужна срца с нашим дра- 
гим домаћином куће, па остависмо острво Спечана 
и очев гроб на њему. 

На Тиносу узех под закуп малу и скромну 
кућу, купих душеке и покриваче, једини намештај 
који сам од бедне суме нашег претеклог новца могао 
набавити, а за остало ослоних се на Божје прови- 
ђење. Страшна је сиротиња и немаштина кад наиђу 
после безбрижног живота, и грозна је неизвесност 
за сутрашњи хлеб кад имаш да храниш стару матер 
и нејаке сестре! Али се човек на све навикне и са 
свачим се постепено сроди. 

Кад сам погађао кућу под закуп, видео сам да 
сопственик куће има нову капу, али ми то иначе 
није привукло пажњу. Но сутра дан сретох на тргу 

другог Тињанина са новом капом, а после неколико - 
корака још једног, мало даље још једног и потом 
још једног. Капе беху исте боје, и све истог кроја, 
те та случајност пробуди код мене радозналост и 
одмах ме подсети на сандуке, послате из Венеције. 
Отрчах, не часећи часа, да потражим нашег сопстве- 
ника куће. 

— Бога ти, кажи ми где си нашао ту капу» 

— Купио сам је од енглеског консула, али их 
нема више; све их је распродао. 

Енглески консул продавао капе! Моје се слутње 
претворише у стварност. Још истог дана отидох на 
Миконос и нађох се са својим пријатељем вицекон- 
сулом, који се обрадова кад ме виде и саопшти 
ми да су наша два сандука послата из Смирне на 
Тинос, и да је он поверио свом тамошњем колеги 
да распрода робу која је унутра, па ми даде за 
њега писмо, као уверење да сам ја сопственик. 
Једва сам чекао да се вратим, али мој пријатељ на- 
вали, те ме задржа преко ноћ као госта. Сутрадан 
се опростих с њим, изјавивши му своју искрену 
захвалност, и вратих се на Тинос, 

Срећом, ветар ми је био на помоћи у свима 
тим мојим путовањима. 

Чим сам стигао на Тинос, отишао сам с лађе 
право у енглески консулат. Не опомињем се имена 
доброг Тињанина који је онда тамо представљао 
силу Енглеске, али се опомињем његовог избријаног 
лица и његових златних наочара. Чини ми се као 
да гс гледам пред собом. Човек ми показа рачун 
прод; је, и одмах ми предаде новац који је добио 
за капе, и који је износио пет хиљада гроша. Пет 
хиљада! Та скромна сума учини ми се баснословно 
богатство. Нисам хтео ни прегледати обрачун ни 
испитивати по коју су се бољу цену могле или 
имале продати капе. Примљена је сума била за мене 
неочекиван добитак, помоћу ње ми се отварао пут 
за трговину, био сам сад капиталиста, имао сам 
пет хиљада гроша! Отрчах матери да јој јавим за 
ову нашу добру срећу, показах јој своје благо, 

затражих њен благослов, па пун нада и планова 
одох кроз два дана на Сирос. 

Пошто Тинос нема пристаништа, тамо и не до- 
лажаху велике лађе, већ иђаху на Сирос, чију су 
луку и Турци сматрали као неутралну. Католички 
становници тог острва нису имали удела у устанку, 
нити су признавали стање створено устанком, и на 
купи, где им се налазила варош, лепршала се бела 
застава Француске, под чију су се заштиту били 
ставили. 

Становништво Сироса било је онда све наста- 
њено на том стрмом и неплодном вису. По целом 
простору на коме се данас шири богати Хермопољ, 
не беше тада ничег другог до голог камена. Само 
онде где данас на калдрмисаном тргу свира музика 
и где госпође вуку своје свилене шлепове, неколике 
· баште и по које дрво сведочаху о вредноћи сиро- 
машних становника. Једна католичка црквица и три 
четири слагалишта за вина беху једине зграде на 
обали. Поред њих, на самом приморју, беше ту 
скоро саграђена једна бедна кафаница, која је слу: 
жила и као гостионица, и као канцеларија, и као 
берза. А мало даље, тамо где се данас граде бро- 
дови и где се чује равномерни удар чекића, лежаше 
код обале трупина једне утопљене лађе. 

Такав је био Сирос кад смо се јаи још два 
три друга Хиоћанина, претече будућег трговачког 
полета овог острва, први пут настанили у оној је- 
диној кафани што се налазила крај мора, и очеки- 
вали долазак лађе која ће донети еспап. 

Срећом, ускоро стиже једна таква лађа, идући 
из Русије. То је био први трговачки посао који сам 
морао ја сам отпочети и извести до краја, јер више 
није било мога оца да ме посаветује и упути. Дрхтао 
сам бојећи се да не ризикујем свој новац у какво 
рђаво предузеће. Обишао сам три четири пута робу 
на лађи, предомишљао сам се, цењкао сам се, ра- 
чунао сам, колебао сам се, и најзад сам се решио! 
Купих за хиљаду гроша слане рибе, натоварих је 

на барку која је ишла на Тинос, седох и сам у њу 
прекрстих се, и ми отпловисмо. 

На Тиносу је тада био уведен обичај да се 
намирнице продају три дана јавно на тргу, како би 
народ набавио колико му треба, а после су се за 
остатак могли вршити закључци међу трговцима. 
Био сам, разуме се, дужан потчинити се општем 
правилу, али ми је било тешко да станем пред своју 
бурад и да продајем јавно своје рибе једну по једну. 
Поред све невоље која ме је снашла, задржало ми 
се још осећање старог достојанства. С тога прво 
гледах да нађем себи кога згодног заступника, али 
неуспех првих мојих напора да се намерим на такво 
лице и, пре свега, пример других продаваца нагнаше 
ме да оставим на страну достојанство и;да продам 
сам своју робу. 

Ево ти, дакле, мене као продавца слане рибе 
насред трга. Заузех згодно место на малом тржишту 
код кеја и стадох, у почетку доста плашљиво, по- 
зивати купце. Било је још врло рано, али купаца 
је имало довољно, а моје су се рибе тражиле, 
те је ствар ишла како се само могло пожелети. У 
колико је пак продаја напредовала, у толико сам 
се и ја више навикавао, па ме је обузимао занос 
успеха и захватала ме жеђ за послом, те сам, такми- 
чећи се са другим продавцима поред мене, узносио 
своју робу и дизао глас да бих привукао што више 
купаца, а ослобођавао сам се првобитне бојажљи- 
вости у кретању и гестовима. 

Кад сам био на врхунцу ревности у продаји, 
зачух наједанпут лупу преко пута од мене, и по- 
дигавши очи, спазих у кући што је била према 
мени младу плавојку како отвара прозор и хоће 
да закачи прозорска крила која је ветар ударао о 
зид. Пошто их је закачила, прекрсти руке на про- 
зору, и наслонивши се грудима на руке, окрену се 
лицем к мени. Њен ме поглед збуни, и моја про- 
давачка ревност клону. Зар да вичем и зовем купце 
на очи једне лепе плавуше која ме посматраг Тру- 
дио сам се да продужим свој посао, али ми је памет 

· била код прозора, и моји су се погледи чешће ди- 
зали к њему. Наједанпут приметим да се цура 
осмејкује. Што се смејег Да ми се не подсмева > 
Да ме не познаје, па ме осмехом поздравља» Збуних 
се и поцрвенех, те се заборавих у послу, и дадох 
једном купцу двапут више робе него што сам добио 
новаца. Али, приметивши одмах погрешку, окретох 
се да га зовнем. Тек што сам се обрнуо, угледах 
на прагу једних отворених врата младог Тињанина 
који је забацио руку на бок, наслонио се раменом 
на врата, а главом се окренуо ка прозору. Његови 
љубавни погледи беху за мене откриће. Зраци из 
цуриних очију прелетаху преко моје главе, и не 
беху управљени на мене, нити сам ја на њен осмех 
имао ма и најмање право. То сазнање утицало је 
корисно на мене. Поврати ми се малопређашња жи- 
вост, и продужих продају. 

За два дана распродадох своју рибу, заслу- 
живши на њој двадесет по сто. Нов излет на Сирос. 
Вратих се с маслиновим уљем, које продадох са за- 
радом од осам по сто. После маслинова уља купио 
сам и препродао ајвар са истим успехом, па сам 
тако и даље радио без одмора. Добитци су се после 
умањили, јер је наступила конкуренција, али ипак 
моји напори нису никад остајали пенаграђени, и 
кроз неколико месеци, пошто сам проживео са својим 
укућанима, и пошто сам поново унео неко благо- 
стање под кров нашег сиромашног стана, мој се 
капитал од пет хиљада гроша већ пео на осам хиљада. 

Од тога времена много сам новаца зарадиои 
много изгубио. Хвала Богу, примање је у целини 
изашло веће од давања, тако да данас могу бити 
задовољан што видим да сам својим знојем осигурао 
својој деци безбрижан живот. Но после нисам више 
осетио сласти оних првих скромних добитака, нити 
се задовољства која су ми правили ма и најсрећнији 
послови мога доцнијег трговачког живота могу срав- 
нити са радошћу којом сам био испуњен кад сам 
оно први пут распродао слану рибу. 

Успех који сам имао подигавши се из ничега, 

срећан исход мојих првих личних предузећа, уве- 
рење да сам кадар сачувати од глади своју матери 
сестре, нада коју су ми ти први почетци давали забу- 
дућност, све је то скупа чинило куд и камо драгоцени- 
јима и милијима оне прве моје зараде. Нећу да кажем 
да сам после тога радио тобож са филозофском 
равнодушношћу. Не! Моја се ревност ни доцније. 
није смањила, а успех је увек сладак. Али је оду- 
шевљење попустило, а уживање у заради поступно 
је ослабело. Кад сам једном осетио да сам стекао 
материалну независност и да сам осигурао средства 
за безбрижан живот, престао сам закључивати своје 
билансе са срцем које је. било од усхићења. Јер 
стечено богаство није само по себи извор среће. 
Независност, то је права, то је здрава побуда рад- 
ника човека ! 

Нисам онда био једини младић са Хиоса који 
се на Тиносу мучио да од нуле створи један, и да 
од два начини четири. Било их је и много других, 
с којима ме је саставила заједничка невоља и не- 
престано сусретање на тржишту Тиноса или на пу- 
стој обали Сироса. Међу овима се налазио и вере- 
ник моје старије сестре, који је и сам добегао на 
Тинос после читаве Одисеје патња. Вереник пак 
моје млађе сестре допао је ропства, и није се више 
никад чуло шта је било с њим. И ја сам био од 
детињства верен, али бејах постао удовац пре него 
што сам се оженио, јер ми вереница беше умрла 
пре више година, а вихор устанка је наступио пре 
него што је мој отац стигао да ме поново вери. 

Такви су били обичаји на Хиосу. Свака је по- 
родица желела да се крвно меша са себи равнима, 
па како је број избраних био ограничен, отпочела 
је рано конкуренција за закључење пристојних бра- 
кова. Та аристократска искључивост при ступању у 
брачна сродства, као и узак круг хиоскога друштва, 
изазвали су најсад по нужди и бракове између бли- 
ских сродника. 

Немам намеру да хвалим наше очеве за те ране 
веридбе којима су они у напред закључивали нај- 

важнији уговор у животу, без знања и пристанка 
уговарачких страна. Па ипак, родитељима је као 
оправдање служила срећа тих брачних веза. Мла- 
денци су од малена васпитавани једно за друго, а 
супружанској је љубави претходило дуготрајно дру- 
говање и оданост која је прешла у навику. Брак 
је долазио после увода који је чинила веридба, без 
срчаних потреса, без узајамног непознавања прош- 
лости и без неизвесности за будућност, док међутим 
све то обично бива при узимању из љубави. Живот 
је почињао и пролазио без јаких бура, а то није 
ништа умањавало тиху срећу породица. Но под 
промењеним приликама у нашем народу, овај стари 
обичај није могао а да се не изопачи у рачуне 
чисто материалних интереса и у питање о миразу, 
те, разуме се, ја нећу жалити што је укинут. 

'И иначе, од онога су се времена ствари сасвим 
измениле. Онда су млађи слушали старије и сма- 
тргли су то као природно, као нешто о чему се не 
сме спорити. Та је стега чинила породицу јаком, а 
њена је моћ још више расла помоћу брачних веза, 
Ето и тиме се донекле може објаснити напредак 
који су Хиоћани постигли не само у управљању сво: 
јим општим стварима пре устанка, него и у свом 
трговачком уређењу после пропасти Хиоса. 

Како било да било, но у оно време ми још 
не бесмо променили начин друштвеног живота, негд 
смо се још увек налазили под утицајем предања и 
нашег васпитања, тако да сам ја вереника једне 
своје сестре сматрао већ као брата, а с нестрпљењем 
сам желео да с неким заручим и другу сестру. Сре- 
ћом, нисам на то дуго чекао, већ сам ускоро нашао 
и приказао матери једног свог младог пријатеља, 
кога тадашње неповољне прилике нису плашиле да 
прими на се одговорности брака, те тако верисмои 
млађу моју сестру. 

Са ова два моја будућа зета договорисмо се 
да се уортачимо, с тим да сваки уложи ортачки ка- 
питал од хиљаду гроша и да један од нас тројице 
остане на Тиносу да продаје, други на Сиросу да 

купује, а трећи да сваки пут спроводи превоз робе 
са Сироса на Тинос. Коцка је пала на мене да се 
примим посла око куповине. Узех, дакле, највећи 
део нашег малог капитала, опростих се са матером 


и укрцах се на лађу која беше готова да отплови 


за Сирос. 

Али баш кад се дизала котва, угледам чамац 
који је од вароши журно ишао к нама, а из њега 
су нам оба моја ортака махала рукама да би нас 
задржали од поласка. Донели су непријатну вест да 
се у лађи која је приспела из Цариграда у Панорм 
на Тиносу појавила куга, и да је глас о том већ 
послат из Панорма на Сирос, те нас тамо, из страха 
од те болести, свакако неће примити, нити ће до- 
пустити даљи саобраћај с Тиносом. Према томе ре- 
шисмо да изађемо из лађе, и да се одложи мој пут 
на Сирос, све док не прођу сумње о зарази. На 
жалост, куга се пренела с лађе на острво. Није била 
опасна, нити је начинила великога квара, али је 
ипак била кадра да заплаши околна острва и да нас 
затвори на Тиносу. 

Тако се осујетише наши планови и пропаде 
наша ортачина, а ја сам остајао беспослен, па ми је 
тај наметнути нерад био двапут досаднији после ту- 
марања и живости последњих месеци. 

Иначе смо били спокојни на острву, нити је 
моје мисли узнемиравао страх од Турака или 60- 
јазан од рата. Само сам једног дана, почетком окто- 
бра, помислио да је дошао ред и на Тинос, и да 
над нама погибија поново шири своја црна крила. 
Али сам сад живео у срчанијој средини, а мој се 
дух крепио примером других људи, те, у место да 
мислим на бегство, спремио сам се и ја за отпори 
за борбу. 

Јер на мору између Сироса и Миконоса искр- 
снуше турске лађе, које су се ту задржале читаве 
часове због потпуног одсуства ветра. Такође ви- 
десмо како се чамци једне од лађа упутише ка 
обали Миконоса, и чусмо пуцњеве, а затим кроз 
дим опазисмо чамце где се враћају ка лађи. Све се 

ово чинило као увод, иза кога смо се бојали да ће 
доћи искрцавање и напад са флоте. Стадоше, дакле, 
лупати звона на Тиносу, и поврвеше наоружани 
становници, па сам и ја са још некима вукао један 
стари топ, који смо поставили на највише брдо, 
звано Пашин: Вис. Олова нисмо имали, већ смо 
палили само барут, да тобож поплашимо Турке или 
да им пркосимо. Ја пак, бавећи се на брегу као 
послуга код овог чудовишта, слушајући топовску 
пуцњаву без зрна и гледајући турске лађе, сећао 
сам се доживљаја из бегства са Хиоса и очекивао 
сам, стегнута срца, шта ће бити. 

Срећом, постојанство Тињана није стављено на 
веће искушење. Паша нас није узимао у рачун, а 
није покушавао казнити ни Микоњане, ма да су му 
они потукли из пушака многе од сузбивених лађара 
на чамцима, већ је, користивши се ветром који је 
духнуо, отишао од наших острва. 

Од тога времена нисмо били више никако уз- 
немиравани, и могли смо заборавити да се налазимо 
у оквиру позорнице рата, да само нису и до нас 
допирали одјеци ратних догађаја. Нарочито кад са- 
знадосмо за спаљење турске адмиралске лађе и за 
пораз непријатељске флоте, све нас бегунце обузе 
необуздано одушевљење, јер смо у подвигу Кана- 
рисову гледали освету за упропашћење Хиоса. А и 
разбијање Драмалије код Дервенаћа и дизање прве 
опсаде Месолонге и цео остали низ победа првих 
година устанка давали су полета нашим надама и 
крепиле су наше поуздање. Онда не беху још уни- 
штени Псара и Касос, није се још био помешао у 
догађаје Мехмед Алија покорењем Крита, није још 
била заузета јуначка Месолонга, нису још биле из- 
биле унутрашње трзавице и гадне међусобне борбе 
код Грка. Ствари су ишле добро, и чинило се да 
рука Господња благосиља Грчку, те, гледајући како 
устанак успева и хвата корена, ми смо му прори- 
цали брз и срећан крај. 

Настала је већ трећа година борбе и прво 
цвеће већ је цветало на бадемима тинским. Ја пак, 

оставши без рада, нисам знао шта ћу од досаде, 
па, бавећи се разним мислима и плановима, дођох 
на идеју да идем на Хиос и тамо потражим наше 
драгоцености, закопане под јабуком у башти. Сећах 
се шта ми је рекао мој отац кад смо затрпали 
рупу под јабуком. Он је умро, и сад сам био ја 
заштитник и потпора породице, а сем тога, кад 
бих поново дошао до оне оставе, то би ми помогло 
и да што пре удомим своје сестре, и да се с кућом 
преселим у Европу. 

У колико је више у мојој глави сазревала ова 
мисао, у толико је више хватала корена и жеља да 
је остварим, тако да сам сав био обузет изучавањем 
овог свог плана. Само сам на то мислио кад сам 
био будан, само сам о том сневао кад сам спавао. 

Били су већ ишли кришом на Хиос неки моји 
суграђани, па су се вратили здрави и читави. Тамошње 
су власти почеле добијати из Цариграда наређења 
да привлаче хришћане који се враћају, и да им не 
праве сметње. Тако сам слушао, а успешни оглед 
оних који су се вратили улио ми је храбрости. Са- 
општих своју намеру матери, која се свима сред- 
ствима упела да ме од тога одврати, бојећи се да 
ми се не деси какво зло. Но моја одлука беше не- 
поколебива. Увиђао сам опасности, признавао сам 
да је покушај одвећ смео, али неки несавладљив 
нагон гонио ме је да га извршим, и нисам хтео чути 
речи своје матере. Предадох јој своју малену имо- 
вину, затражих њен благослов и отпутовах, прео- 
бучен као сељак. 

Једрилица на коју сам се укрцао носила је 
пшеницу која се имала продати у склонитијим при- 
стаништима Хиоса, и њен заповедник, капетан Ке- 
фалас, обећао ми је да ће ме искрцати на сигурном 
месту. Кад ме виде на својој лађи у белим чакши- 
рама, у сељачком гуњу и са два моја мала бурета 
црвеног ајвара, добри се капетан насмеја. Насмејах 
се и ја, али сам у тај час више мислио на своју 
матер и на јабуку у нашој башти. 

Дувао је јужни ветар, и једрилица је одмицала 
брзо, пловећи ка Хиосу. Али што смо дубље зала- 
зили у ноћ, све је више и све непријатније расла 
брзина њеног пловљења под силом све јачег ветра. 

Искусни познаваоци Јегејског мора знају ко- 
лико може досађивати јужни ветар на њему. Тада 
сам први пут добио морску болест. Испруживши се 
на задњем делу лађе, осећао сам како се брод пода 
мном диже и пада, а слушао сам дивљи тресак мора 
које је ударало о бокове брода, срдиту рику таласа 
који су се пенушали, стењање конопаца и шкрипање 
крме. Очи су ми биле затворене, али нисам спавао 
целе ноћи. Удови ми беху тешки, и нисам имао ни 
снаге ни воље да их покренем. Више сам пута био 
поливен таласима, али нисам могао ни променити 
место, ни звати у помоћ. 

Око поноћи чух где капетан рече крмилару 
да ће, ако ветар постане још јачи, изручити један 
део товара. Да изручи један део товара! Помислих 
на своја два бурета, која су, лежећи озго на пше- 
ници, била најближа за жртву. Помоћу њих сам, 
као продавац ајвара, намеравао да тумарам по Хиосу 
док не стигнем у нашу кулу. Без њих се рушио 
мој план и пропадала је моја нада. Хтео сам се 
обратити капетану и замолити га да ме поштеди, да 
бар не баци обадва бурета у море, али нисам имао 
снаге ни да се покренем ни да проговорим. Лађа се пак 
све силније дизала и спуштала на таласима, и ја се 
стадох плашити да моја бурад не дођу у опасност 
сама од себе. 

Срећом, моје се плашње показаше као неосно- 
ване. Лађа је била добра, а капетан Кефалас је знао 
свој занат. Ујутру смо већ улазили у један сигуран 
и миран мали залив на јужним обалама Хиоса. 

Обала око залива била је обрађена али нена- 
сељена, међутим по узвишицама доста удаљеним ол 
мора, усред зелених брегова, сунце је бацало своје 
зраке на беле куће три до четири малена села. А 
поред саме обале беше усидрена друга једна ла- 
ђица, код које смо видели неке сељаке како стоје 
на обали са својим магарцима. 

Сладак је и силан осећај љубав према зави- 
чају. Кад сам са једрилице спазио око себе зелену 
природу, удаљена села и оно неколико људи на 
песку, срце ми се испуни радошћу. Поново сам 
гледао Хиос, а они сељаци беху моји земљаци ! Мали 
бродић што се налазио код обале оживљавао је 
слику која ми је била пред очима, и ја сам га по- 
сматрао с унутрашњим задовољством, јер сам видео 
да није све упропашћено и опустошено на нашем 
острву. 

Но мало затим, моји се осећаји изменише и ја 
пожелех да те лађе и нема у нашем пристаништу. 
Она је била допловила са Псаре, натоварена пше- 
ницом за продају, те је сусрет с нашом једрилицом, 
која је такође носила пшеницу, изазвао жестоку 
свађу. Псарани нису били нимало расположени да 
приме мирну конкуренцију у продаји, већ су хтели 
претњама натерати нашег капетана да отплови из 
тог импровизованог тржишта где су они имали 
право првенства. Кефалас пак није хтео за то ни 
чути, већ се упорно позивао на начела слободне 
трговине. Претила је опасност да свађа од речи 
пређе на дела. Дизале су се песнице и вадили се 
ножеви. Не знам како се ствар завршила, јер ја 
сам се, док је још трајао спор, тихо искрцао са 
своја два бурета,-и погодио се са једним од сељака 
што су стајали у близини да натовари моју робу 
на свог магарца, па смо отишли пут његова села. 

Мој кириџија, сељак од својих дваестак година, 

снажан, добродушан и весељак човек, убрзо је 
пробудио и задобио моје поверење. Пре него што 
смо још стигли на мету нашег пута, знао сам већ 
све појединости његова скромног живота, а и ја 
му поверих своје име и своје порекло, но неи 
главни циљ свога повратка. Заклео сам га да не 
каже виком да сам Хиоћанин из Кастра. Он ми је 
то обећао и одржао је реч, па ме је шта више за 
цело време мога бављења на Хиосу штитио и по- 
служио ми као прави пријатељ. То је била још једна 
добра душа више међу онима које су се, из симпа- 
тије и жеље да ме утеше, смиловале на ме док сам 
пролазио кроз дугачку долину плача. 

Кад смо се приближили његову селу, добри 
Пантелија остави моју бурад у порушену муљачницу 
на крају једног винограда поред пута, па ми рече 
да га чекам ту, а он са магарцем оде први у село 
да види да случајно нема Турака у селу. Седох на 
дебло једне маслине, у хладу који је правио зид, и 
чеках гледајући на савијутак пута, одакле сам се 
надао да ће скоро искрснути Пантелија враћајући 
се к мени. 

Око мене је била потпуна тишина, и само су 
" цврчци, раздрагани под сунчевим зрацима, преки- 
дали ћутање пољске природе. Наједанпут детињи 
кикот одјекну близу мене. Освртох се и спазих че- 
тири мала сељачета који су упирали на мене љу- 
бопитљиве погледе, али су, чим су нам се очи среле, 
у трку побегли иза муљачнице. Који минут доцније 
још се једна дечја руља појави иза мене. С прстом 
на устима, деца су ме зачуђено посматрала неколико 
тренутака, па су и она окренула леђа и трчећи се 
удаљила. После ових дођоше друга. Почех се већ 
узнемиравати зашто ли ме младо поколење овога 
села толико испитује, а моја узнемиреност стаде 
прелазити у нестрпљење, јер Пантелије није никако 
било да дође, и што се више он задоцњавао, тим 
су већма расле у мени сумње. На послетку га угледах 
где се враћа, но место магарца ишао је за њим још 
један сељак. 

— Нема Турака. Хајде с нама, Луле! 

Без даљег објашњења, узеше и један и други 
сељак сваки по једно буре на раме, и ми сва тро- 
јица уђосмо заједно у село. Насред села, на јед- 
ном маленом тргу, затекосмо гомилу сељака, који 
окружише моја два вођа, те отпоче између њих 
тихим гласом разговор, који одједанпут доби облик 
жестоке препирке. | 

Пантелија и његов пријатељ спустише на земљу 
бурад, како би били слободнији при говору и при 
махању рукама, али је толика била брзина са којом 
су сви уједанпут говорили, и толика ларма, да нисам 
могао разумети о чему је реч, и ако сам нагађао 
да је говор о мени. 

Најзад дође до споразума или до погодбе, моја 
два заштитника натоварише поново бурад на леђа, 
и ми се прогурасмо кроз скупљену гомилу на пијаци, 
упутивши се Пантелијину стану. 

— Кажи ми, молим те, шта се то збива, запи- 
тах га кад смо се одмакли од те гунгуле. 

— Није ништа, Луле, исправићемо ствар! 

Одговор је био лаконски, али је имало нечег 
умирљивог у гласу сељакову и у другарском облику 
у коме је он изговарао моје име. Нисам тражио 
даљег објашњења, али сам по свему могао разу- 
мети да у атмосфери Хиоса још лебди страх од 
Турака. : 

Пантелија је био од скора ожењен, и становао 
је сам са својом женом у једној малој колиби у 
коју је и мене позвао у госте, али ми је са хвали- 
савим осмехом нагласио да је та самоћа само при- 
времена, јер његова породица има ускоро да по- 
расте бројно. Очекивање тог прираштаја није ниу 
колико слабило вредноћу његове жене, добре Па- 
раскеве. Она нам је за кратко време спремила ве- 
черу, која се састојала из зеленог боба зготовљеног 
са маслиновим уљем и из ајвара који сам приложио 
ја, прославивши на тај начин отварање мојих бу- 
ради. С нама седе и пријатељ Пантелијин, те све 
четворо нас вечерасмо царски. 

_ Тек што смо били завршили вечеру, кад неко 
закуца на врата. 

— То ће бити општинске старешине! рече 
Пантелија. _ 

Заиста су то биле старешине сеоске општине, 
Они уђоше, носећи неодељане дебеле штапове, на- 
зваше нам добро вече, поседаше на столице које је 
принела услужна Параскева; седосмо и ми, па тако 
остадосмо сви неко време ћутећи. Очекивао сам 
с нестрпљењем да се почне разговор, како бих ви- 
део шта хоће, али нико није хтео проговорити, а 
лица што су била око мене нису показивала за- 
" довољство. На послетку најстарији међу општинским 
старешинама прекиде ћутање. 

— Шта је овај кога си нам овде довео, Пан- 
телија > Ватру си нам запалио над главом! Боље је 
нека пропадне он, него сви ми овде! 

Старчеве ме речи узнемирише, али Пантелија 
узе реч, бранећи ме ватрено. Рече им да сам сиро- 
машан младић и да долазим са Икарије; да ћу про- 
дати своју робу и отпутовати, не учинивши ником 
никаква зла; да Турци неће ни водити о мени ра- 

_чуна; и много којешта друго, што је једно за дру- 
гим умео изнети његов окретни језик. Општински 
одборници су га слушали вртећи главом у знак не- 
веровања, и нису ни одговорили кад је престао 
говорити, већ су отишли ћутећи, са намрштеним 
лицем и узнемиреним погледом. 

Обузе ме ужасан страх да ме не предаду Тур- 
цима, те се готово реших да оставим тамо бурад, 
и да, махнувши се намере која ме је довела на 
Хиос, сиђем ноћу у залив, где сам се надао затећи 
једрилицу, и да отпутујем. Но Пантелија ме умири. 

— Исправићемо ствар, рече. Спавај ноћас, а 
сутра ћемо видети. 

Запитах га да ли би по његову мишљењу било 
добро да дам по један комад ајвара општинским 
старешинама. 

— На поклонг упита изненађено Пантелија. 

— На поклон, рекох. 

—- Онда се не бој, Луле. Они су твоји! 

И потанко ми изнесе политичке прилике свог 
села. Суштина његовог опширног причања била је 
у томе да у селу постоје две стргнке, које се међу- 
собно гложе, и од којих час једна час друга над- 
влађује, задобијајући благовољење Турака, тако да 
се једна стално боји друге; да Пантелија не припада 
странци општинских старешина који су нас посетили, 
али да ће комади ајвара показати своју чудотворност. 

Речи Пантелијине улише ми храбрости, а уједно 
ми донеше и сна. Био сам изнурен од пута. Легох, 
дакле, на земљу, по вуненом џаку, и наскоро заспах. 

Ујутру, тек што је излазило сунце, кад оп- 
штинске старешине поново закуцаше на врата и 
уђоше у колибу, ћутљиви и невесели, као и јуче. 
Ја сам био већ пре тога устао, пробудивши се рано, 
и били су већ спремни комади ајвара, завијени у 
купусово лишће. Мој их је поклон просто очараои 
одједанпут изменио њихово држање према мени. 
Скупише се око мене смешећи се и лупајући ме 
покровитељски по раменима. 

— Не бој се, Луле. Ти си наш човек. Макар 
ми пропали, теби неће бити ништа, 

Обузе ме гнев и гнушање, ма да ми је Пан- 
телија био у напред објавио утицај мога поклона. 
Јуче су претили да ће ме жртвовати, а данас се за 
један комад ајвара жртвују сами за мене! Но при- 
крих своје осећаје, и, изјавивши захвалност, затра- 
жих допуштење за продају, Допуштење ми би дато, 
и, саставивши на брзу руку један кантар, ја изнесох 
своју бурад на сеоски трг. 

Сутра дан општинске старешине наредише да 
пођем с њима у Катаракту, село удаљено који сахат 
од њихова села, где заседаваше турски ага. Пошто 
су имали да иду тамо ради других послова, нашли 
су за паметно да поведу и мене, како бих добио 
потврду за моје бављење, и како би се предухи- 
трила свака могућа достава противне странке. 

Ова се њихова мера слагала с мојим плано: 
вима, јер мени је била намера да идем даље ка нашој 

кули. Општинске старешине обећаше да ће од аге 
тражити за мене допуштење да идем по селима као 
продавац, а Пантелија драге воље пристаде да пође 
са мном, чим се вратим с допуштењем у рукама. 
Кретосмо се, дакле, општинске старешине на ма- 
гарцима, а ја пешке, и стигосмо у Катаракту, пред 
стан агин, у који се они попеше, оставивши мене 
доле да им чувам магарце. | 

Док сам тако чекао држећи магарце, спазих 
како ми се приближава један Турчин, наоружан од 
главе до пете. Не бејах из близа видео Турчина од 
онога дана од како смо оставили нашу кућу на 
Хиосу, а нисам виђао Турака ни из далека, после 
оне четворице који су пуцањем пропратили наше 
бегство са тог острва. Призор наоружане турске 
прилике која ми се примицала изазва ми на маху 
памети и дуге муке гањања, и животу Смирни, и 
Андријанину смрт. Све ми то једновремено дође на 
ум, као што се у дављениковој памети једна за 
другом тискају нагомилане успомене из живота. 
Обузе ме двоструки осећај мржње и страха, и гле- 
дао сам, не мичући се, у тог бесног „Турчина који 
је ишао к мени. Он ми горопадно управи неко пи- 
тање које не разумедох, те и не одговорих. Добаци 
ми срдит поглед и гадну псовку, па уђе у кућу. 
Срећом не видех више његове гадне појаве. 

Но време је пролазило, и ја сам постајао не- 
стрпљив, чекајући на општинске старешине. На по- 
слетку ови сиђоше, али не беху сами. С њима су 
ишли један Турчин, један свештеник и неки млад 
сељак. Сва су нам тројица били сапутници при нашем 
повратку. Свештеник и Турчин набавише у селу ма- 
гарце, а млади сељак и ја ишли смо пешице. 

Хтео сам питати шта је с мојом ствари, и зашто 
се повећало наше друштво, али присуство оног Тур- 
чина спутавало ми је језик. Име му је било Мула 
Мустафа, а био је са Крита и знао је грчки, али 
нијемного говорио, не хотећи, као сваки прави Турчин, 
пустити маха осталима који су једно за другим јахали 
за њим, сваки на свом магарцу, | 

Ја сам, по наређењу општинских старешина, и 
као да сам био Мулин слуга, ишао поред његова ма- 
гарца. Само ми се једанпут Мула обрати са неко- 
лико речи. Поред пута паде му у очи јарак пун 
дивљег цвећа, те ми нареди да му откинем један 
цвет те и те врсте, показујући ми га прстом и из- 
говарајући његов турски назив. Не разумевши тачно 
који цвет тражи, накидах разног цвећа из јарка, и 
потрчавши да стигнем друштво које је било измакло, 
понизно му пружих узабрану киту. На несрећу, у 
њој не беше баш цвета који је привукао пажњу 
Мулину. 

— То није то што сам ти рекао, море. Одакле си2 

— Са Икарије. 

— Зато си тако глуп. Види се да ниси Хиоћанин. 

Ласкава примедба о мојој постојбини беше ми 
утеха за мишљење Турчиново о мојој личности, али 
сам нарочито био задовољан због неочекиване пи- 
томости његове нарави. 

Кад смо стигли у село, сазнадох зашто је Мула 
пошао с нама, Хтео је младића кога смо водили 
са собом оженити на селу једном сељанком коју 
је, како се чини, Мула Мустафа имао разлоге узети 
под своје окриље. Младић, који није пристајао, допао 
је затвора, после чега су општинске старешине хтеле 
посредовати, али се ага изјаснио за брак, те је Мула 
пошао са несрећним младожењом и свештеником да 
изврши свадбу. Очинска управа, тако ми истине 
Божје! Па ипак је у неколико то био напредак. Бар 
није нож решио питање, нити је девојка затворена 
у харем. Добар је човек био Мула. Ваља признати 
цару царево. 

Међутим, шта је решено о мени 2 Известише ме 
да морам ићи у Толон Потами ако хоћу да доби- 
јем тражено допуштење. Ту је заседавао велики ага, 
коме су општинске старешине имале отићи у посету 
кроз два дана. 

И тако се после два дана кретосмо опет. Овога 
је пута друштво било веће, јер су општинске ста- 
решине носиле аги на дар товар вина, а са мном 

је пошао као садруг и сапутник добри Пантелија, 
који је остраг водио свога магарца, натоваривши на 
њега једно од два моја бурета. Оно друго, које је 
било већ у пола испражњено, остало је за сваки 
случај у селу, да га чува Парасксва. 

Од прилике после пет сахати путовања, стиго- 
смо у Толон Потами, но обазриви Пантелија није 
био за то да однесемо ајвар да га види и помирише 
ага или Турци из његове околине, па је са својим 
магарцем остао изван села, у пољској колиби јед- 
ног сељака његова познаника, где ме је, по нашем 
договору, имао чекати. Ја пак, идући за општин- 
ским старешинама, уђох у варошицу. 

Обузе ме ужас чим сам ступио у њене тесне 
улице и видео знаке турског пролаза кроз њих. То 
ми је било први пут да очима гледам последице 
пропасти. Дотле сам све једнако бежао испред ње, 
и осећао сам да иза мене бесни олуја, али не бејах 
још пошао по њеном трагу. 

Скоро година дана беше прошла од како су 
Турци прегазили Толон Потами, али је погибао била 
још свежа. На вратима и прозорима највећег броја 
_ кућа није било крила, или су она висила полураз- 
бијена, а на више места се по зидовима видео печат 
пушчаних зрна или страшни гареж пожара. Под 
једним порушеним балконом, још увек бели зид био 
је обојен млазом проливене крви. Ко зна каква се 
сцена гоњења и покоља одиграла на том балкону! 

Између порушених или празних кућа било је 
и неких чији су се преживели становници потру- 
дили да оправе учињени квар, али је цео изглед 
села јасно сведочио какав се јад догодио у њему, 
и довољно је објашњавао страх који су имале од 
Турака моје сироте општинске старешине. Њихово 
властито село беше дотле остало читаво, али како 
су несрећници могли бити спокојни и за будућност» 
Зар Толон Потами није такође била мимоишла прва 
турска поплава> Кад су Турци, две године раније, 
били ударили на острво и разорили га цело, сми- 
ловали су се или су заборавили на овај његов јужни 

крајичак, и сељаци су помислили да је свака даља 
опасност прошла, јер су се џелати довољно заситили, 
и острво је платило довољан данак у крви. Али су 
се жалосно варали. Кад је ватра Канарисова осве- 
тила прве хиоске покоре, и кад је по целој пучини 
одјекнуо прасак запаљене адмиралске лађе, те се 
море покри лешевима, а Капетан Паша у полуизго- 
релом стању издахну на обали, Турци се помамише 
изнова и кретоше се у великом броју против не- 
наоружаних становника села у којима расте масти- 
ково дрво, па и опет потопише до балчака своје 
мачеве у невину крв. 

Кад смо стигли пред стан великог аге, оп- 
штинске старешине уђоше унутра, а ја остадох на 
улици, као и у Катаракти, чекајући и премишљајући 
о свему што сам видео, нарочито о оној крви на 
зиду под балконом. 

Мало после, позваше ме, и ја се попех у дво- 
рану где је седео ага. С десна и с лева седели су до 
њега други Турци, његови саветници и доглавници, 
а на крај собе стајале су на ногама општинске ста- 
решине и неки други хришћани. 

Поклоних се понизно пред агиним величан- 
ством. Запита ме преко тумача одакле идем. — Са 
Икарије. Како сам дошао» — На барци. Кад» — 
Пре четири дапа. Шта желим» — Допуштење да 
продајем по селима своју робу. 

У том један наоружан Арапин приђе аги, др- 
жећи руку на грудима и гледајући у земљу. 

· __— Аго, рече, овај младић носи европску обућу 
и биће какав ухода. 

И показа својом црном руком на моје ноге. 

Сви погледаше на њих, па и ја сам. Заиста, моје 


ципеле не беху сељачка обућа. Купио сам их на 


Тиносу и одсекао им крила која су се везивала 
узицама, држећи да је то довољна обазривост. Ни- 
сам јадник предвиђао да ме може издати њихов 
облик, а не беше ми ни пало на ум да ћу икад 
бити сматран за уходу. 

— Одведите га у затвор, заповеди ага. 

Сместа ме Арапин шчепа за мишицу, и, пре 
него што сам стигао да кажем реч, без икаквог 
даљег испитивања којим би се провериле сумње 
изазване мојом проклетом обућом, одведе ме у узану 
собу, у пола осветљену једним малим прозором; 
гурну ме силно, ухвативши ме за рамена, и затвори 
ме унутра. 

То се све десило одједанпут, тако брзо, тако 
изненадно да сам био као пијан кад сам се обрео 
у затвору. Нисам знао шта се то са мном збива. 
Осећао сам још на раменима и на мишици тешке 
руке Арапинове, звонила ми је у ушима срдита на- 
редба агина да ме ставе у затвор, сећао сам се 
радње и лица мога тинског обућара, па у оном мраку 
у затвору помислих најпре да сањам. 

_ Чим су ми се очи навикле на мрак, приметих 
да нисам ту сам. Два сељака сеђаху на земљи. Би 
ми лакше кад сам их видео. Има часова кад човек 
тражи самоћу, но понајчешће хоће и жели да јеу 
друштву себи сличних. 

Та два затвореника беху отац и син, а њихова 
кривица беше у том што су продавали мастику. Јер 
готово половина целе количине која се добијала на 
острву, задржавала се, као што је познато, за сул- 
танове хареме, а сељаци нису смели продати ни 
остатак ком другом сем једино аги, који је сам од- 
ређивао цену мастике, и плаћао је кад и како је хтео. 

Старац ме ослови први, питајући ме ко сам и 
зашто сам ухапшен, па ми сам од своје воље исприча 
своју историју. Младић није ништа говорио, већ је 
плакао ћутећи, и старац је, држећи сина за руку, 
чешће прекидао разговор са мном, да би му рекао 
коју реч која би га охрабрила и утешила. 

Призор те двојице људи растужи ми срце. 
Сетих се свога оца и његовог усамљеног гроба на 
Специ, сетих се матере и сестара које су на Тиносу 
чекале на мој повратак, па ми од жалости наиђе 
на очи читав потоп, те стадох плакати и кукати, 
проливајући вреле сузе. Бојао сам се Турака. 
Као год што су ме без икаква испитивања за- 

творили као уходу, могли су ме тако исто и осу- 
дити. Шта је за њих значио живот једног хришћа- 
нина2 Моја је несрећна мати имала право што ме 
је одвраћала. Зашто да дођем на Хиос 

Пред вече нам дадоше маслина и хлеба, а мало 
после дође Арапин и изведе ме из затвора, па ме 
одведе у једну сеницу у башти, где су, око ниске 
софре пуне разног воћа, седели на ћилимима три 
Турчина и два хришћанина. Међу оним првима по- 
знао сам Мулу Мустафу, и охрабрио сам се мало кад 
сам га видео, јер ми се тај човек није учинио рђав 
при нашем последњем заједничком путовању. 

Стадоше ме изнова питати ко сам и одакле,и 
шта желим. Понављао сам јутрошње одговоре. Ради 
потврде својих речи хтедох се позвати на Мулино 
сведочанство. 

— Аго, зар ме ниси видео... 

Мула окрете главу од мене, те разумедох да 
неће да ме позна. Хтедох променити разговор, али 
се сплетох, а моја забуна поткрепи код заштитника 
оне младе сељанке мишљење које је он стекао о мени 
од тренутка кад нисам како ваља извршио његову 
наредбу о оном цвету. 

— Пријатељи, рече он турски свом друштву 
с којим је заједно седео за софром. Није овај чо- 
вечуљак за уходу. Њему нису све даске у глави. 
Шашав је, несрећник ! 

И између њих се тишим гласом продужи раз- 
говор о мени, али нисам чуо шта говоре; Арапин 
ме извуче из сенице напоље и одведе ме опет у 
затвор. 

Та ноћ није била баш најлепша за мене, а ни 
идућа, драги читаоче. 

Сутра дан бише одведени из затвора она два 
сељака 'и не вратише се више, те остадох у затвору 
сам самцит, бројећи часове, жалећи се на своју суд- 
бину и размишљајући шта ли је било с Пантелијом 
и с његовим магарцем. 

Идућег јутра, Арапин ме опет одведе пред агу. 
Корачао сам тужан и утучен. Остајаше ми још једна 

једина нада, мишљење о мени да сам сиромашан 
духом, и био сам решен да се њиме користим као 
последњом котвом спасења. Ага је седео срчући 
наргиле, окружен својим обичним друштвом. Тумач 
је стајао поред њега прекрштених руку на грудима. 

— Поклони се аги, рече ми. Даје ти до- 
пуштење, али под условом да идеш у варош, а не 
у села. 

Сагох се и пољубих крајичак руба на хаљини 
агиној и пођох неколико корака. Али помислих на 
Пантелију, на своју бурад и на залив, где сам се 
надао наћи какву лађу којом бих се вратио на Тинос. 

— Шта зева ту запита ага. 

— Ага, рекох, оставио сам кошуљу у селу, и 
ваља ми ићи да је узмем. 

Турчин не разумеде шта говорим, па запита 
тумача. Насмеја се кад му би преведена моја молба. 

— Добро, рече, добро. Донеће ти твоју ко- 
шуљу. а ти иди пут вароши. 

Поклоних се и пођох напоље. На вратима ме 
је чекао Арапин, пружајући дрско руку. 

— Апсенички разрез, рече ми. 

Бејах заборавио да затвореници подлеже пла- 
ћању овог намета. Извадих из недара кесицу, у којој 
сам имао неколико гроша, пазар од дотадашње 
продаје ајвара, и стадох дрешити чворове на њој 
са видљивим незадовољством. Али је чворова било по- 
више и били су се замрсили, а моји се прсти нису 
баш журили да одреше тај сплет. Арапин изгуби 
стрпљење, или се можда сажали на ме, па, замах- 
нувши руком, удари ме жестоко по врату, добаци 
ми две речи које не даваху баш најљубазнији ка- 
рактер нашем растанку, па оде. 

Бејах слободан, а врата беху отворена. Изађох 
не губећи времена, и упутих се право ка изласку 
из села. Но капија беше затворена, и никога не 
беше поред ње. Била је недеља, и Хришћани су се 
још налазили на служби Божјој у цркви. У први мах 
'вукло ме је да одем и сам да се захвалим Богу за 
своје ослобођење, али у мени надвлада жеља да 

изађем што пре из Толон Потами и да се пожурим 
да нађем Пантелију. Прекрстих се ту под ведрим 
небом, успех се на дрво чије се стабло дизало 
поред капије, прескочих зид и обретох се изван 
села, лак као перо и слободан. Одјурих у трку ка 
колиби где је Пантелија обећао да ме чека. Али 
је од тада прошло два дана и две ноћи. Да ли 
још чека2 

Колиба беше затворена. Лупнух на врата, викнух:; 
„Пантелија! Пантелија!“ но нико не одговори. 

Иза колибе беше штала. Обрнух мандал и 
уђох унутра, па спазих, о радости моје! спазих Пан- 
телијина магарца, који је мирно ту чекао. Не смеј 
ми се, читаоче. Загрлих га и пољубих! Сетих се 
да је његов побожни господар у цркви. Није ме 
оставио добри Пантелија. Мало после спазих га 
где се враћа. Нећу описивати нашу узајамну радост 
при састанку! 


ГЛАВА Х. 


Наскоро ја и Пантелија утврдисмо куда ћемо 
све ићи, и кретосмо се на пут. Упутивши се на север, 
ишли смо из села у село, а продаја ајвара напре- 
довала је како се само пожелети могло, те је моја 
кеса поступно бивала све пунија и пунија 

Кад смо се најзад попели на узвишења која 
се дижу около Поља, и кад сам угледао варош, 
трудећи се да у подножју наспрамних брегова про- 
нађем из далека место где се налазила наша кула, 
— осетих како ми се срце стеже у грудима, и како 
ми колена дршћу. Седох на стење и посматрах под 
ногама зелену просторију, осветљену јутарњим сун- 
" цем, а између дрвећа распознадох куће којима је 
равница била прошарана, но из чијих огњишта није 
излазио дим. 
| С десне стране, од прилике на по сахата расто- 
јања, налазио се манастир Светог Мине. Није се 
видео с тачке на којој смо били, али нисам ни хтео 
посетити његове рушевине. Није ми било до нових 
узбуђења на Хиосу, већ сам само желео да постигнем 
свој смер и да што пре одем. Нисам хтео гледати 
пропаст која је снашла моју постојбину, нити сам 
хтео гледати Турака. 

Пантелија је седео поред мене, једући свој 
скромни доручак, а његов се магарац бавио мало 
подаље тражењем хране између оно мало жбуња 
које је било израсло на каменитом врху. Апетит 
моја два садруга разбуди и код мене вољу да једем, 
а хлеб и маслине Пантелијине и урођена веселост ње- 
гове просте душе окрепише ми дух, који је тренутно 

био клонуо. Кроз кратко време наше се друштво 
поново крену. 


Село Неохори, у коме смо, спустивши се низ 
брег, застали, сачувало је и само, као год и Толон 
Потами, пуно знакова који су сведочили да су туда 
прошли Турци. Али је у њему било релативно више 
поправљених кућа, а пустош се на први поглед чи- 
нила мања. Кафана у коју смо сели да мало одах- 
немо беше пуна света. У селу није било ни аге, 
ни посаде, тако да су сељаци живели нешто 6без- 
брижније, трудећи се да у спокојству данашњице 
забораве на муке јучерашњице и на могуће опасно- 
сти сутрашњице. 

Моја је намера била да се задржимо два три дана 
у Неохори, како бих ту до краја утврдио своје 
планове, али у кафани сазнадох једну вест која измени 
моје решење. Сазнадох из сељачких разговора да 
је један део турске флоте стигао у Чесму, и да се 
кроз који дан очекују и друге лађе из Цариграда, 
како би се све заједно кренуле против Грка. С тога 
ми се ваљало пожурити с повратком. Турци су били 
на мору исти који и на суху, па тешко ненаоружа- 
ним лађицама које би им пале шака, као и несрећ- 
ним путницима који би се нашли на њима! Тиме се 
плаћало за успехе Мијаулисове и Канарисове, то су 
биле варљиве победе којима су турски адмирали 
прикривали своју срамоту. 

Но ја нисам имао ни најмање расположења да 
будем једна од жртава такве победе, ни да прило- 
жим своје тело као накит за једрилске мотке на 
турској адмиралској лађи, већ сам желео да се на 
сваки начин вратим на Тинос, измакавши пре по- 
ласка непријатељске флоте. 

Викнух Пантелију, те изиђосмо из кафане. Ма- 
гарац, који је био везан напољу, чекао је, с нашим 
буретом на леђима. 

— Пантелија, остани ти овде да продајеш ајвар 
и чекај ме. Ја идем. 

— Куда идеш» 

— Идем да видим нашу кулу. Сутра ујутру се 
враћам. 

Пантелија покуша да ме одврати, хтеде да ми 
прави друштво, подсети ме на моје хапшење у Толон 
Потами, али ја не слушах. Договорисмо се где ћу 
га сутра дан наћи у селу; купих једну секиру, како 
бих изгледао као радник који је пошао у надни- 
чење, и опростих се с њим. Он је био узнемирен 
и пун страха, но мени је било лако на срцу. Имао 
сам неку слутњу да ћу успети. 

Ишао сам са секиром на рамену ка изласку из 
села, кад на прагу неких отворених врата спазих 
једног човека, одевена у пола по европски, који је 
ту стајао и пушио. Познадох га из далека. Беше 
то стари Зенакис, пријатељ мога оца. Власи му беху 
беље него ли две године пре тога, а лице невесе- 
лије него икад. 

Његово присуство у Неохори испрва ме по- 
плаши, но одмах се сетих да он има ту имање. Про- 
ђох испред њега и одох даље, но он ме и не поз- 
наде. А како би и познао у оном мом оделу сина 
свог пријатеља ! 

Пролазећи испред њега, двоумио сам се да ли 
да му се јавим ко сам, или не. „Боље да му се не 
јављам“ помислих, па одох даље. Но после неко- 
лико корака предомислих се. Изађе ми одједанпут 
у памети цело време нашег живота на Хиосу иње- 
гова свако вече очекивана посета код нас, сетих се 
свога оца, па пожелех да стиснем старцу руку и 
да му кажем да је његов пријатељ умро. Вратих се 
к њему и стадох преда њ. Он прекиде пушење и 
зачуђено ме загледа. 

— Имам да ти кажем нешто на само, чико. 

— Хајде унутра, дете моје. Шта желиш 2 

И уђе у двориште. Пођох за њим и затворих 
за собом врата. 

— Не познајеш мег 

— Не. Ко си 

Рекох му своје име. Он подиже запрепашћено 
руке, посматраше ме неколико тренутака нетрени- 


» 

мице, па ме, зграбивши ме за руку, пољуби и 
уведе у своју собу. Нисам се надао да у српу тога 
хладног старца има толико осетљивости колико ми 
је показао том приликом. Упита ме шта је било 
с нама, те му испричах све појединости нашег бег 
ства и нашег луталачког живота, смрт мога оца и 
бављење моје обудовеле матере и мојих сестара на 
Тиносу. Запита ме зашто сам дошао натраг, и ја му 
исповедих своју намеру. Зачуди се како сам се усу- 
дио пркосити опасностима таквог предузећа, и на- 
вали на мене да га се махнем и да се вратим откуда 
сам дошао, па, смешећи се, слеже раменима кад му 
одговорих да је моја намера чврста, и да не могу 
одустати од своје замисли. 

Дигох се и опростих се с њим. Он ми даде 
свој благослов, загрли ме и испрати ме до врата. 
Пре него што их је отворио, метну ми руку на раме, 
и покуша ме изнова наговорити да заборавим на 
закопано благо и да идем с Хиоса. Но тешкоћа 
беше да стигнем дотле где сам се сад налазио. Како 
да отпутујем а да бар не видим нашу кулу 

— Увртео си у памет, па крај! рече старац 
срдито. Баш си прави син свога оца. Није ни он 
хтео ништа да послуша. Хајде иди! Ако негде за- 
мрсиш с Турцима, додаде тишим гласом, јави ми. 
Као консул имам неког утицаја, и можда ћу ти бити 
од користи. С Богом пошао ! 

И отвори ми врата. 

Сунце се клонило заласку, а имало је скоро 
два сахата растојања до наше куле. Убрзах корак, 
јер сам хтео стићи тамо пре него што се смркне. 
Звезда водиља био ми је познати брежуљак и др- 
веће које је заклањало поглед на нашу црквицу, 
што се дизала на том брежуљку. 

Корачао сам брзо, са секиром пребаченом преко 
врата, а ум ми је живо радио. Мислио сам наро- 
чито о будућности. Имао сам уверење да ћу наћи 
оне две вреће, и замишљао сам како ћу продати 
златно и сребрно посуђе, па сам даље кројио план 
како ћу за ону суму коју за њега добијем отпуто- 

вати с нашом породицом у Италију, или можда у 
Енглеску, и какву ћу врсту трговине тамо развити, 
а машта ми је стварала слике будуће среће. 

Али што сам се више примицао, и што се више 
над пољском природом ширила сенка вечери, стао 
ме је. све више обузимати неки тајанствени осећај 
немира. Зашто да дођем сам> Зашто да не дам Пан- 
телији да ми прави друштво 2 Бејах сматрао за си- 
гурније да га не поведем са собом, бојећи се да 
не изазовем сумњу ако се тамо појавим са својим 
другом и са његовим магарцем. Самом ми је било 
лакше да се прикријем, да осматрам и да се увучем 
у башту, а вреће сам мислио да сакријем у шуми 
код црквице, и да сутра дан дођем с Пантелијом да 
их узмемо. Али сам се већ кајао и желео сам да је 
и Пантелија уза ме. Моја је храброст слабила у 
колико се ближио час извршења. 

Међутим, све то већ беше доцкан. Био сам код 
зида наше баште, и већ сам видео горњи спрат 
наше куће. Ено прозора моје малене собе, ено оба 
прозора спаваће собе мојих родитеља, ено,. али 
шта ће кафези на осталим прозорима2 Да се не 
варам 2 Не... У нашој кући живе људи, живе Турци! 
А ја као туђин гледам са улице у њене зидове и 
осматрам као лопов њене прозоре! 

Хтедох да видим боље, да заситим очи жа- 
лосним призором како сам туђ човек у својој вла- 
ститој кући, те, прескочивши ограду што је била 
наспрам нашег атара, попех се у виноград који је 
путем био одвојен од наше баште. 

Земљиште је било узбрдито, те сам отуда видео 
целокупни атар наше куће. У кући, ни око ње, није 
се примећавао нико, али у башти је некакав стари 
вртар с муком окопавао земљу. Познао сам га. Беше 
то наш властити вртар чича Јања, чију сам кћер нашао 
као служавку у кући Мавројенисовој на Тиносу. Ко- 
лико сам се обрадовао кад сам га познао! Но у 
мојој радости беше нешто и себичности, јер сам тако 
добијао помоћника у свом предузећу, а као слатку 

награду за његову помоћ носио сам старцу радосну 
вест да му је кћи жива. 

Али како да дођем у везу с њимг Нисам смео 
ни да га зовнем, ни да уђем у башту. Да почекам 
док се не смркне, па ћу се онда кришом привући 
његовој колиби, наћи ћу се с њим, казаћу му се ко 
сам, и обратићу му се за његову сарадњу. 

Сунце се било сакрило иза брега, али се са 
светлог неба одбијала обилна вечерња светлост. Било 
је ведро летње вече, и земља се одмарала у миру, 
а под дрвећем је цела равница изгледала тако срећна. 
Природа не суделује у нашем болу, већ њена ти- 
шина још увеличава муке узнемирена срца. 

Сиђох се из винограда на пут и пођох у правцу 
црквице гледајући у земљу, као да сам на њој хтео 
наћи трагове оних с којима сам толико пута туда 
прошао. 

Бејах још подалеко од шумарка који је окру- 
жавао црквицу, кад спазих како из шуме излазе 
женске прилике и деца која су трчала око њих. 
Спуштали су се к мени, а ја сам се пео к њима, и 
нисам већ више имао кад да се уклоним кад сам 
приметио да су то Туркиње. Пратио их је један 
ушкопљени Арапин чија се дугачка хаљина из да- 
лека није могла разликовати од женских. 

Склоних се у страну, те прође харем, а деца 
иђаху позади, играјући се. Само једно од њих, и 
то последње, девојче од својих дванаестак година, 
није се играло са осталима, већ је ишло мирно, но- 
сећи цвеће у једној руци, а друга јој је тромо ви- 
сила уз бок. Кад је пролазила испред мене, застаде 
и загледа се у мене. Ја продужих пут. 

Наједанпут чујем иза себе сладак глас који 
прошапута моје име: „Луко!“ Пре него што ми 
је и пало на ум да ћу се издати ако се окренем, и 
да могу доћи у опасност ако се јавим, окретох се. 
Окретох се и спазих девојче како стоји на„неколико 
корака од мене. Остала деца беху измакла напред. 
Чим је видела да сам се окренуо, поклекнула је на 
земљу. Познадох је! Хтедох викнути: „Деспина !“ но 

она метну прст на уста и прошапута, гледајући у 
мене: „Спаси ме, Луко!“ И сагнувши се, учини се 
као да бере цвеће, јер се чу промукли глас ушкоп- 
љеника, који се враћао да сакупи своје стадо. Де- 
спина се диже и отрча к осталој деци. А ја, кријући 
се иза дрвећа, пратио сам из далека друштво, све 
док нисам видео како Арапин отвори врата на нашем 
врту, и како жене с децом уђоше у врт. Последња 
уђе Деспина. Пре него што пређе праг, осврну се. 
Осећала је да је пратим. За њом уђе и чувар ха- 
рема, и врата се затворише. 

Седох под дрвеће, држећи се рукама за главу 
и трудећи се да прикупим своје мисли. Деспина у 
рукама Турака, Турака који станују у нашој кули! 
Како ме је одмах познала, баш као да ме је оче- 
кивала! Њен ми је узвик одјекивао у ушима: 
„Спаси ме, Луко!“ Ето тајног магнета који ме је вукао 
на Хиос; ето зашто ме је ту довела божанска про- 
мисао,! Спашћу је ! Али како 2 И прелазио сам с плана 
на план. 

Међутим, наста ноћ, али још не и мрак. Месец 
је имао да путује још нека два сахата док не зађе, 
и кретао се лагано напред ка свом западу, освет- 
љавајући небо нада мном. Његови зраци, играјући 
се лишћем од дрвећа, правили су на земљи где 
сам седео хиљадама најчудноватијих сенки, а ја сам 
их посматрао, слушајући уједно лавеж паса из уда- 
љених летњиковаца, свирку попаца око мене и 
звонки крекет жаба. Мисли су ми биле на другом 
месту, те сам слушао без икакве пажње, али суми 
та пољска музика која је реметила ноћну тишину, 
мирис цвећа и игра месеца под гранама дрвећа ипак 
остављали утисак у души. 

Кад је зашао месец и кад је мрак покрио 
поље, дигох се, призвах Бога у помоћ и пођох на- 
пред ка путу. Ишао сам без колебања, јер сам знао 
шта хоћу. Промислио сам се и решио сам се. Мој 
је план био у напред израђен. Пошао сам да га из- 
вршим, па како Бог да! 

Мрак је био густ, али ми је онде све било 
познато, тако да сам и жмурећи могао наћи пута. 
Кад сам дошао до краја атара, прескочих зид, који 
је ту био нижи, и обретох се у башти. Застадох 
код зида не мичући се, како бих се уверио да ли 
се није чуо тресак од мог скока. Око мене беше 
потпуна тишина. Нити пас залаја, нити човек пусти 
гласа. Само ме је неколико корака одвајало од 
стана баштованова. Врата беху затворена, али ја окре- 
нух мандал и нађох се у колиби. Колико сам пута 
долазио у њу као мали, колико ме је пута ту чича 
Јања посадио на колена и заситио најодабранијим 
плодовима баштенским мој детињи апетит! | 

Соба је била мрачна, но чуо сам хучно ди- 
сање заспалога старца. Приђох му на прстима. Бојао 
сам се да се не пробуди пре него што ме позна, и 
хтео сам га спречити да се не поплаши. Клекох 
покрај њега, сагох се и позвах га тихо по имену: 

— Јања, Јања, ја сам, Лука. Не плаши се. Лука. 

Старац се пробуди, заустави дисање, али нити 
проговори, нити се маче. Можда је мислио да сања. 
Продрмах га руком за мишицу и поново га позвах 
по имену. Он седе на постељу, али прође подоста 
времена док је потпуно дошао к себи. Хтеде упа- 
лити видело, али му ја не дадох, и продужисмо раз- 
говор у мраку. Дрхтао је од радости кад му рекох 
да му је кћи жива, да сам је видео на Тиносу, и 
да ћемо се вратити тамо заједно. Казах му зашто 
сам дошао у кулу, и обратих му се да ме помогне. 
Он се одмах диже, обуче се на брзу руку и отвори 
врата од колибе. 

Пре него што ћемо изићи, ухватих га за руку. 

— Ко станује у нашој кули, Јања 

— Харем Несип-аге. 

— Шта је Несип-ага 2 

— Један од команданата Малоазијата који су 
нас упропастили. 

— А он не станује овде7 

— Чекамо га сутра. 

— Има ли он хришћанки у свом харему» 


– + бит < 


ГЛАВА ДЕСЕТА 109 


— Само Каланисову кћер. 

— А шта је с Каланисом 2 

— Убили су га Турци. 

Сетих се како је Деспина јадиковала кад смо 
оно са својим родитељима ишли у црквицу: „Убиће 
ми оца! Убијају Турци! Убиће га!“ Њена се слутња 
обистинила, њен је отац погинуо, а мој је отац 
почивао у свом усамљеном гробу на Специ! 

Изађосмо из колибе и упутисмо се ћутећи на 
крај баште, под познату јабуку. Показах старцу место. 
Сећао сам га се добро. Чинило ми се као да још 
гледам пред собом оца како копа, и оне две торбе 
како леже на ивици јаме. Секира баштованова удари 
у земљу, и потмуо звук одјекну у башти. 

— Да нас не чују, Јања. Мало лакше! 

— Нема бојазни. И ако нас чују, не мари. По- 
мислиће да копам ради заливања. 

Старац продужи посао, а и ја према њему узех 
својом секиром откопавати јаму. Но док су се моје 
руке дизале и спуштале, чинило ми се као да ми 
један нежан глас одјекује у ушима, говорећи: „Луко, 
спаси ме!“ Кроза сваки удар моје секире као да ме 
је позивао онај глас: „Луко, Луко !“ 

Наједанпут, зачу се удар метала о метал. Ско- 
чих у јаму и стадох уклањати рукама земљу. Секира 
баштованова расекла је торбу. Извукох је пажљиво 
и оставих је под дрво. Под њом је била друга торба. 
Метнух је поред оне прве, па опет испунисмо јаму 
·" земљом. 

— А сад запита старац. 

— Сад торбе на леђа, па напред. 

— Куда ћемог 

— У Неохори. 

= Далеко је, а и помрчина је густа. 

— У толико боље, Јања. Неће нас нико видети. 

— Али како ћемо ући у Неохори с торбама 
на леђима» При том, ова је расечена. Могу испасти 
ствари. Стани мало. 

И Јања оде трчећи. Наскоро се врати, носећи 
две корпе, метну у сваку од њих по једну торбу, 

покри их озго купусом и зељем; ми натоварисмо 
корпе на плећа и кретосмо се. 

Тек је свитало кад смо стигли близу Неохори 
и сели на ограду поред пута да сачекамо док се не 
раздани. Био сам мртав уморан, болела су ме леђа 
и руке под необичном тежином нашег терета, али 
нисам мислио на умор. Само ми је једна мисао вла- 
дала умом, само ми је једна жеља господарила срцем, 
и осећао сам да сам ради ње у стању пркосити свему. 
Хтео сам да ослободим сироче које ми се обратило 
за помоћ. 

Кад је изашло сунце, натоварисмо поново корпе 
и продужисмо пут па без сметње уђосмо у село, и 
упутисмо се кући Зенакисовој. Он се отворено обра- 
дова кад ме виде у свом дворишту. 

— Добро дошао, узвикну. Дакле, извео си ствар 
и нико те није омео 

Па спазивши иза мене Јању, запита ме ко је 
то. Рекох му да је то наш баштован. 

— Понудио си ми помоћ, наставих, па ево дођох 
да ти је затражим. 

— Шта желиш2 Је ли те ко видео> Да ли те 
гоне Турци» 

— Не, него у нашој кули станују Турци, и код 
њих је у ропству једна Хришћанка чији је отац био 
пријатељ мога оца. Девојка ме је видела, познала 
ме, замолила ме је да јој помогнем, па треба да је 
избавимо. 

— Како ћемо је избавитиг Да ти није нешто 
пало на ум да је украдемо > 

— Да је откупимо, одговорих. 

— А камо новаца2 Турци скупо продају људ“ 
ско месо, нарочито кад је младо. 

— Немам новаца, али имам ове торбе које сам 
с Божјом помоћу нашао. 

— Али те ствари нису само твоје, него и твоје 
матере и твојих сестара. Твој их отац није сакрио 
да их ти употребиш како хоћеш. 

=— Добро сам се промислио пре него што сам 
се решио, но уверен сам да се нећу замерити души 


= ни 

· свога оца ако овако употребим ово наслеђе које 
ми је од њега остало, и да ћу од матере имати да 
чујем само благосиљања, а не жалбе. Што се пак 
тиче мојих сестара, уздам се у Бога, да ће ме он 
удостојити да их обдарим миразом богатијим од 
онога дела који им припада од ових драгоцености. 

— Дакле, решен си да их даш све. 

— Све, ако мора бити. 

По изразу лица Зенакисова видело се да не 
осуђује моје решење. Затражио је и добио ближих 
обавештења о девојци, а хтео је и да види у ко- 
лико оно што је било у торбама може задовољити 
захтеве Турчинове, па нас одведе на горњи спрат 
у своју спаваћу собу, где изручисмо торбе. По поду 
се просуше мале и велике кашике, саханови, таслице, 
и разно златно и сребрно посуђе из кога се састо- 
јала раскош у оно време кад се куће нису пуниле 
производима париске и бечке вештине којима се 
столови претрпавају ради параде, а не ради по- 
требе. Онда је украса било мало, али су били ску- 
поцени, и, прелазећи од оца на сина, сачињавали су 
прави резервни капитал коме се могло корисно 
прибећи у случају нужде. 
| Замолих Зенакиса да убрза преговоре с агом, 

како бисмо и ми уграбили да отпутујемо са Хиоса 
пре него што исплови турска флота, али се старац 
није журио и гледао је да обузда моје нестрпљење. 
Ипак, под његовом хладном и невеселом приликом 
крило се добро и племенито срце. Док ме је с једне 
стране карао и подсмевао ми се, наредио је на дру- 
гој страни да му спреме мазгу, и наскоро се кренуо 
у нашу кулу. 

Чим је отишао, отрчах да нађем Пантелију. 
Како је било већ доста времена како је отишао из 
села, добри је сељак почео падати у бригу. Памет 
му је била код његове жене. 

— Шта ће рећи Параскева, понављао је. Ми- 
слиће да смо изгубљени. 

— Буди без бриге, Пантелија. Обричем ти да 
ћеш бити код куће сутра ујутру. Поклонићу јој 

сав свој непродати ајвар, као дар за наследника 
кога ће ти родити. 

Како је споро прошло оно јутро! Већи део 
времена провео сам у башти Зенакисовој, позади 
његове куће, ходајући горе доле и трудећи се да 
у машти замислим разговор који се водио у нашој 
кули и ток преговора о откупу Деспине. Шта го- 
вори Зенакис, лако ми је било погодити, али шта 
ли Турчин одговараг Прима ли размену, или не 
пристаје, већ хоће да задржи Хришћанку као бу- 
дући украс свога харема» И на то би ми пламен 
ударио у образе, па бих се час дигао, час бих сео, 
а сваки шум у кући; сваки глас на улици, чинили 
су ми се као да имају везе са ослобођењем Дес- 
ПИНИНИМ, 

На послетку се врати Зенакис, и то не сам. Чух 
га где у дворишту говори турски. Ко је то с њим» 
Да није ага» Да није довео Деспину:... 

Крио сам се под баштенским дрвећем, а преко 
од мене био је прозор спаваће собе где су се на- 
лазиле поређане драгоцености за које се имала от- 
купити девојка. Чуо сам како се у соби разгова- 
рају Зенакис и Турчин, али нисам могао разабрати 
шта говоре. Наједанпут, угледах их како приђоше 
прозору. Ага, достојанствен Турчин, беше узео један 
сахан и изгледаше као да му цени тежину, а Зе- 
накис, држећи у обема рукама друго посуђе, пока- 
зиваше му га. У мени оживе нада. Турчин цени, 
дакле не одбија. 

Уклонише се од прозора, и ја зачух глас кућ- 
ног домаћина, који нареди да донесу кафу. Мало 
доцније чух како се на дворишту отворише врата, 
и како се Зенакис прашта с агом. Врата се затво- 
рише, али се ја не макох. Нисам имао смелости да 
питам шта је било. Зенакис дође и нађе ме у башти. 

— Погодисмо се, Луко. Оде да нам доведе 
девојку. Вечерас ћемо је добити. 

Полетех к њему, загрлих га, пољубих га и за- 
плаках се. Зашто сам плакао 2 Но зар срце зна зашто 
бије 2 Зар се може аналисати унутрашњи осећај душе» 

Нисам због Деспине дошао на Хиос, па ипак ми 
се тада, док сам чекао да је доведе њен господар, 
чинило да се цео мој живот састоји у њој. Нисам 
више мислио на оно благо, ни на планове које сам 
на њему сазидао ако га нађем. Мислио сам само на 
то са коликом ћу радошћу одвести сирото девојче 
у наручја. моје матере. 

"Пред вече дође опет ага, водећи Деспину, а 
врати се сам, поневши оне две Јањине корпе на 
својој мазги. Кад је ага отишао, зовну ме Зенакис 
у своју собу. 

Деспина полете к мени чим сам ушао. Хтеде 
говорити, али не могаде ништа друго рећи сем мога 
имена : „Луко, Луко !“ А сузе су јој лиле. Пружих јој 
руке. Она их зграби и хтеде их целивата. Привукох 
је на груди, али је не пољубих... Не смедох. 

· Те исте;ноћи кренусмо се из Неохори, заједно 
са Јањом. На Пантелијину магарцу јахала је Де- 
спина, коју смо ради сигурности преобукли као се- 
љаче. Добра Параскева прими нас с раширеним ру- 
кама, а захваљујући њену мужу, нађосмо у малом 
заливу у ком ме је Кефалас био искрцао, једну ла- 
ђицу, на којој идуће вечери отпловисмо, имајући 
повољан ветар, те сутра дан ујутру стигосмо здрави 
и живи на Тинос. 

Не може се описати колико ми се мати обра- 
довала кад ме је видела. По сузама радости које 
· су јој при том текле из очију, могло се ценити ко- 
лико је туговала за време мога одсуства. 

— Не донесох ти твојих драгоцености, мајко! 
Ево шта сам ти донео. 

И гурнух јој Деспину у наручја. Знао сам да 
је водим у материнска наручја, ту несрећну сиротицу! 

Одмах предузех наново своје послове, оства- 
ривши онај пре неког времена осујећени план о 
ортаклуку, и пређох на Сирос, куда наскоро пре- 
селих и нашу породицу. Бог благослови моје на- 
поре, дадох мираз својим сестрама и удадох их за 
своје ортаке, а четири године после свога по- 

следњег одласка с Хиоса узех с благословом ма- 
териним Деспину за жену. 

После неког времена отпутовах с њом у Ен- 
глеску. 

Од тада, ми смо били срећни у животу, али 
ни усред тог потоњег спокојства нисмо никад за- 
боравили на искушења из наше младости. Гледајући 
своје кћери и унуке како се удешавају и ките, и своју 
жену како своје беле власи дотерује по европским 

модама, често је подсећам на оне чакшире које је 
носила кад сам је преобучену водио на Пантелијину 
магарцу, те се обоје смејемо и захваљујемо Богу из 
дубине срца. 


46 

Стр. 4. Пријашељско Удружење, познато тајно 
револуционарно друштво грчко (хетерија), осно- 
вано 1814 г. у Одеси. Оно је припремило и дигло 
грчки народни устанак од 1821 г. Пријатељско Удру- 
жење није ни покушавало да задобије за своје пла- 
нове и Хиоћане, јер су Хиоћани били мирољубив 
трговачки свет који је гледао свој посао и није 
био расположен за бунтовничке авантуре. И тако, 
Грци на Хиосу нису ни знали за ово друштво. 

Стр. 4. Рига, познати грчки родољуб из Фере 
(данашње село Велестино у Тесалији), који је био 
у служби код господара Влашке у Букурешту. На- 
веден француском револуцијом на мисао о ослобо- 
ђењу Грчке, Рига је отишао у Беч да се о том 
договори са другим виђеним Грцима, али је у Трсту 
ухваћен од аустријских власти да ради на грчком 
устанку, па је одондашње туркофилске владе аустриј- 
ске, са још неким друговима, предан београдском 
турском паши, који их је све погубио, и то Ригуу 
самом граду београдском (1798). Рига је био спевао 
и једну збирку родољубивих песама, између осталих 
и грчку марсељезу „Хајте, синови грчки“. У Бео- 
граду, на Ригу подсећа и једна, пре неколико го- 
дина по њему названа улица „Риге од Фере“. 

Стр. 6. Суцос, то јест Михајло Суцос, „госпо- 
дар“ молдавски. Пријатељско Удружење је хтело 
_ дићи против Турака не само Грке, него и Србе и 
Румуне. Код Срба није успело, јер је кнез Милош 
био противан, а Кара-Ђорђе, који се вратио у Ср- 
бију да ради за циљеве Удружења, био је убијен. 

даљина. 


Но у Молдавској и Влашкој, које је Порта од дуже 
времена давала на управу Грцима, и где је и иначе 
било доста Грка, Удружење је имало успеха. Ми- 
"хајло Суцос (из грчке породице Суцос, једне од 
најугледнијих у фанариотском племству цариград- 
ском) пристао је да уђе у Удружење и да дигне 
устанак у Молдавској. 

Стр. 6. Ипсиландије. То је кнез Александар 
Ипсиландије, из славне грчке фанариотске породице 
Ипсиландија. Служио је у руској војсци, где је до- 
спео до положаја ађутанта цара Александра. Од 
1820 г. примио се врховне управе над Пријатељским 
Удружењем. А кад неки издајници из самог Удру- 
жења проказаше Порти шта спремају Грци, он, по- 
четком 1821 г. (27 фебруара), пређе Прут и стави 
се на чело грчких и румунских побуњеника у Мол- 


давској и Влашкој. Но изаслане турске трупе угу- · 


шише тај покрет, а Ипсиландије пребеже у Аустро- 
Угарску, где је задржан у заточењу све до смрти 
(1828 г.). 48 

На глас о устанку, цариградски патриарх Гли- 
горшје, ма да је и сам био члан Пријатељског Удру- 
жења, морао је, по наређењу Порте, издати писмено 
којим се баца проклество васељенске цркве на Су- 
цоса, Ипсиландија и на цео устанак, и послати то 
писмено да се објави по свима грчким епархијама. 

Стр. 9. Мореја (Пелопонез) се, под Германом, 
архиепископом Патре, под Тодором · Колокотрони- 
сом, вођем пелопонеских клефта, и под народним 
првацима пелопонеским Петром Мавромихалисом, 
Заимисом, ит.д., побунила крајем марта и почетком 
априла. - 5) 

Стр. 9—10. Спеца, Псара и' Хидра, три мала 
острва, јер су била чувена по својим морепловцима 
и по својим одличним трговачким флотама. Прија- 
тељско Удружење је увукло и њих у устанак, те 
се прво дигоше Спеца и Псара, а њима се наскоро 
придружи и Хидра, Флоте' та три јуначка острва 

решиле су у корист Грка борбу на мору, а учиниле 
су огромних услуга и устанку на суху. 

Стр. 11. Због шуровања с Пријатељским Удру- 
жењем и са устаницима, Порта је то похапсила, то 
лишила имања, то казнила смрћу низ грчких првака 
у престоници и по унутрашњости. У Цариграду, 
главни тумач на Порти, Мурузис, био је погубљен 
4#гаприла, 'а патриарх Глигорије био је пред па- 
триаршијом обешен на Ускрс 10 априла. Његово је 
тело било дато Јеврејима да га носе и бешчасте 
кроз улице цариградске, и да га затим баце у море, 
одакле га је преко ноћ извадио један грчки капетан 
лађе и пренео га у Одесу, где је свечано сахрањено 
"(од 1871 г. оно се налази у атинској саборној цркви). 
На владу се угледала и фанатична турска маса, 
која се, чувши о грчком устанку, светила грчкој 
раји свакојаким зверствима, као што ни устаници 
нису имали никакве милости према Турцима у Грчкој. 

Стр. 17. Адмирал Томбазис са Хидре, на челу 
уједињених флота Спеце, Хидре и Псаре, појавио 
се (27 априла) с лађама пред Хиосом, да би побу- 
нио то острво, но није у томе успео, те је отишао 
из хиоских вода (7 маја). 

Стр. 19. Уједињене лађе Псаре, Спеце и Хидре 
успеше да од турске флоте, која се кроз Дарда- 
неле била кренула против Грка, одсеку једну велику 
убојну лађу (од 84 топа) и да је затворе у ере- 
зоском пристаништу острва Митилине, па је ту, по- 
моћу нарочито направљених лађица за спаљивање, 
запалише и бацише у ваздух, те је том приликом 
погинуло преко 1000 турских морнара (27 маја 1821 
г.). Турска се флота онда срамно врати у Дарда- 
неле, а као неки одговор на овај грчки успех дође 
"потпуно разорење малоазијске вароши Кидоније (из 
које је Томбазис на лађама бар спасао једно 5000 
душа) и крвопролиће у Смирни (4 јуна). 

„Стр. 19: „Пораз непријатељски код Самоса“, 
на који овде мисли Викелас, био је 8 јула 1821 г,, 
кад је турска флота дошла пред то острво да тамо 
угуши буну, али су. изненада искрсле грчке лађе, 

те су спалиле 9 непријатељских бродова и прину- 
диле Турке да се повуку. 

Стр. 19. Грци су заузели опседнуту Триполицу 
(у Пелопонезу) 23 септембра 1821 г., потопивши 
град у турску крв. Турци су извршили покољ у 
Касандри (полуострво према Светој Гори) 30 окто- 
бра исте године. 

Стр. 22. Логошеш и Бурњас, први са острва 
Самоса, а други је био са Хиоса, и служио је ра- 
није као официр у француској војсци. 

Стр. 31. Кораис, то јест Адамандије Кораис 
(1748—1833), родом из Смирне, знаменити научник 
грчки, који је између осталог и отац данашњег књи- 


жевног језика грчког. Учио је медецину, прво у Ам-' 


стердаму, а затим у Монпелијеу. Од 1788 г. радио 
је у Паризу, где га је затекао и грчки устанак. 
Стр. 32. Пошто су самоске лађе побегле испред 
турске флоте из хиоских вода и Хиос остао без за- 
штите, Турци су страховито казнили Хиоћане што 
су примили самоске устанике под Логотетом, и што 
су под Бурњасом пристали уз њих. Још у првом 
гневу, они ударише у пљачкање и убијање по ва- 
роши, а ван вароши спалише манастир светог Мине, 
и масу сељака која се била затворила у њему исе- 
коше на комаде, све по двеста душа једно за дру- 
гим. Но Турцима ни то не беше доста. Командант 
турске флоте (капудан-паша), обећавајући преко 
преварених консула хришћанских сила милост, из- 
мами становништво, које се било посакривало по 
разним скровиштима, да положи оружје и да се 
врати на своја огњишта. Тек онда отпоче општа 
сеча, пљачкање и одвођење у ропство. Од неких 
113000 становника оста на Хиосу само једно 1800 
душа. На 23000 људи је поубијано, око 47000 одве- 
дено је у ропство и распродато по истоку, а остало 
се спасло бегством (априла 1822 г.). Многољудни и 
богати Хиос беше претворен у згариште и пустош. 
Стр. 58. Канарис, један Псаранин, убрзо је 
осветио над капудан-пашом и над турском флотом 
ово језовито разорење Хиоса. Чувши шта је било 

на Хиосу, грчка флота од лађа хидранских, спечан- 
ских и псаранских крете се из вода острва Псаре 
да нападне турску флоту у пристаништу хиоском. 
Одбијени у неколико махова, Грци се решише да 
покушају са лађама за спаљивање. Прилика им се 
за то дала последње ноћи турског поста Рамазана, 
кад се Турци, дочекујући сутрашњи празник Бај- 
рам, заборављају у весељу и уживању. Заиста, ка- 
пудан-паша, опијен својим успесима, спремио се да 
што лепше проведе ноћ у очи Бајрама. Цела је 
турска флота била осветљена, а нарочито адмирал- 
ска лађа, где је капудан-паша пировао са својим го- 
стима, капетанима других лађа и официрима са коп- 
на. По мрачној ноћи, две грчке лађе за спаљивање, 
једна псаранска, којом је командовао Константин 
Канарис, а друга хидранска под неким Пипиносом, 
прођоше кроз хиоски мореуз и увукоше се непри- 
мећене међу турску флоту у варошком пристани- 
шту Хиоса. Канарис се закачи својом лађом за сам 
брод капудан-пашин, а Пипинос за други један тур- 
ски брод. Затим они потпалише своје лађе, па се 
са људством срећно вратише ка грчкој флоти. Пла- 
мен с лађе Канарисове брзо обухвати турску адми- 
ралску лађу. Од силне жеге пукоше на њој напу- 
њени топови, а кад се ватра пренесе и на барутно 
слагалиште, лађа, уз страшан тресак, оде у ваздух. 
Од 3000 људи, колико се налазило на лађи, нешто 
се спасло на чамцима, а остатак је изгинуо у по- 
жару и у мору. Сам капудан-паша би, баш кад је 
хтео скочити у чамац за спасавање, смртно погођен 
једном упаљеном једрилском мотком, те издахну чим 
је пренесен на обалу. Пипинос није био тако сре. 
ћан, и учинио је мање штете (ноћ између 6/7 јуна 
1822 г.). Турци, разјарени овим грчким подвигом, 
ударише у поновно клање и пустошење по Хиосу. 
Том су приликом разорена и чувена хиоска „Ма- 
стикохорја“ (села с мастиковим дрветом), између 
осталих и село Толон-Потами, које се помиње мало 
ниже. Ипак, овај је удар толико утицао на турску 
флоту да она није смела даље остати у хиоском 

пристаништу, већ се брзо склонила у Дарданеле. 
Канарис, један колико јуначан толико скроман чо- 
век, играо је и у ослобођеној Грчкој знатну улогу. 
Умро је 1877 г., као председник тадашњег грчког _ 
министарства. - 

Отаџбина Канарисова, херојско острво Псара, 
била је, две године после овог великог дела Кана- 
рисова, изненађена од турске флоте, освојена, и ог- 
њем и мачем потпуно уништена (1824 г., јуна). 

Стр. 63. Тодор Негрис, фанариота цариградски, 
малог раста и ружне спољашњости, но човек обра- 
зован и уман. Одао се дипломатској: струци. Пред 
грчки устанак Порта га је била поставила за тур- 
ског посланика у Паризу. Но у том букну устанак, 
и Негрис из Цариграда оде, место у Париз, у Грч- 
ку, где је био један од најглавнијих учесника у 
уређењу младе грчке државе. Кад је 1822 г. обра- 
зована прва грчка влада, Негрис је у њој био ми- 
нистар спољних послова. Умро је од тифуса у Нав- 
плији 1824 Гг. 

Стр. 63 и 66. Мавројенис, опет једна фанариот- 
ска породица. Отац овде поменутог Ђорђа Мавро- 
јениса и овога сестре, велики тумач Никола Мавро- 
јенис, био се поверењем Портиним уздигао чак до 
положаја кнеза од Влашке (1786). Но после су га 
Турци као велеиздајника погубили (1789). Сестри 
Ђорђа Мавројениса много се диве у својим књигама 
пријатељи Грка из западне Европе који су дола- 
зили у Грчку у доба устанка. 

Стр. 71. Драмалија. То је Махмуд, паша: од 
Драме, који је са војском од 30.000 људи био по- 
слат од султана Махмуда да угуши устанак у Пе- 
лопонезу. Спустивши се преко северне Грчке и преко 
коринтског земљоуза у Пелопонез, он дође у Ко- 
ринт, а одатле прође кроз теснац Дервенаћи и паде 
пред Навплију, где ослободи од грчке опсаде Турке, 
који су већ били потписали погодбе за предају града 
и спремали се да положе оружје. Но Драмалија се 
непромишљено забави опседањем „Ларисе, тврђаве 
града Аргоса, те га оскудица у храни принуди на 

повлачење, а Грци добише времена да се приберу, 
да пред заједничком опасношћу оставе своје личне 
размирице, да скупе доста војске и да Турцима од- 
секу одступницу кроз кланце. На тај начин један 
део Драмалијине војске, који се хтео вратити у Ко- 
ринт кроз: Дервенаће, би нападнут, и изгуби у тим 
гудурама преко 3000 људи, а други део, који се, 
под. самим Драмалијом, покушао пробити другим, 
источнијим путем преко Ајонори, оставио је на хи- 
љаду мртвих. Драмалију са остатцима турске војске 
Грци опседоше у Коринту, где турски војвода умре 
за време опсаде (1822). 
Стр. 71. Стереја. То је северна Грчка. 


Стр. 71. Колокошронис. Тоје Тодор Колоко- 
тронис (1770—1843), вођа клефта манијатских (на 
југу Пелопонеза), за време устанка више пута ко- 
мандант пелопонеских трупа грчких, један од нај- 
даровитијих и најзаслужнијих војвода грчког устанка. 
Пошто је и раније био непомирљиви непријатељ и 
гонилац пелопднеских Турака, морао је побећи од 
турских власти из своје домовине у Пелопонезу, и 
склонити се на јонска острва, где је у енглеској вој- 
ној служби дотерао до мајорског чина. Но кад је 
требао почети устанак, Колокотронис се одмах вра- 
тио у Пелопонез и међу првима је развио заставу 
за слободу. Обдарен од природе снагом, јунаштвом, 
речитошћу, војводском вештином, он је представљао 
идеал народног јунака, обожаван је од простог на- 
рода, а нарочито од својих клефта, и био је душа 
пелопонеског устанка. Његова су заслуга многе по- 
беде грчког оружја у Пелопонезу, између осталог 
и пораз Драмалијин. Но Колокотронис је имао и пу- 
стахијске особине каквог турског паше, па док јеу 
спољној борби толико допринео да Грци стресу 
турски јарам, дотле је, заједно са својим клефтама 
и са војном странком, био у унутрашњим пословима 
елеменат нереда и безвлашћа. Тако је он, из лич- 
них разлога и интереса, водио с једним владама гра- 
ђанске ратове, подржавао неуставни систем других 
влада, итд. подривајући на тај начин у своју ко- 
рист извојевану народну слободу, за коју је он сам 

на бојном пољу толико пута залагао „живот. Ипак, 
у најкритичнијим тренуцима спољне опасности, стари 
јунак је имао довољно родољубља да се узвиси над 
својим страстима, да склопи примирје са својим про- 
тивницима и да изврши своју војводску дужност 
према отаџбини. 

Стр. 85. Прва опсада Месолонге. Пошто је Ћу- 
тагија, командант града Арте, потукао код Пете једно 
одељење од Грка и западноевропских добровољаца 
које је дошло у помоћ Сулиотама, опседнутим од 
Албанеза под Омером Врионисом, и пошто је затим 
Омер Врионис савладао Сулиоте, који су се морали, 
као и пре за Али-Паше јањинскога, иселити из Епира 
на јонска острва, обе се ове турске војводе сједи 
нише, и са војском од 11000 људи опседоше Месо- 
лонгу (у западној Грчкој). А турска флота затвори 
тај град с мора. Но Месолонжани завараше Турке 
и Албанезе привидним преговорима о предаји града 
док не стигоше хидранске лађе, које донеше хране 
и муниције и појачаше градску посаду од 600 људи 
са још 1000 Пелопонежана, а затим Грци прекидоше 
преговоре. Онда опсађивачи покушаше да на б6о- 
жићну ноћ, кад су мислили да ће пажња Грка бити 
заузета црквеним богомољама, препадом освоје Ме- 
солонгу. Али Месолонжани бише тајно извештени 
шта им се спрема, те непријатељ би дочекан и од- 
бивен са великим губицима (на 200 мртвих). У том 
код Албанеза и Турака пуче глас да са истока иде 
Одисеј, вођа источногрчких клефта, да помогне Ме- 
солонги, те Омер Врионис и Ћутагија брже боље ди- 
гоше опсаду, па оставивши Грцима топове, муни- 
цију и пртљаг, и изгубивши успут још 50 људи, 
који су се удавили у надошлом Ахелоју, пређоше 
са остатцима војске морем у Превезу (1822). 

Стр. 85. Грчки грађански ратови. Колокотронис 
и друге војводе грчке са својим клефтама, ство- 
ривши грчку слободу победама на бојном пољу, 
нису, као прости људи, имали неких ширих поли- 
тичких погледа ни идеала, већ су хтели да срушену 
турску силу замене својом. Али у новорођеној грчкој 

држави узела је власт у руке ондашња грчка ин- 
телигенција, под вођством Грка фанариота: кнеза 
Александра Маврокордатоса, Тодора Негриса, и дру- 
гих образованих људи, задобивши за се народне 
прваке, којима користољубиво самовлашће клефта 
није ишло у рачун, и положивши на великој на- 
родној скупштини код древног Епидавра прве основе 
државног уређења (1822). По уставу, усвојеном 
на тој скупштини, цела је извршна власт до из- 
бора владаоца била дата влади, бираној сваке го- 
дине од годишње законодавне скупштине. Прву 
владу образова Маврокордатос (Негрис министар 
спољних послова). Но властољубиви и користољу- 
биви Колокотронис са својим присталицама хтео је 
такође учествовати у државној управи и у благо- 
детима које су с тим биле спојене. На идућој го- 
дишњој скупштини у Астросу (на навплијском заливу) 
њему одиста испаде за руком да буде изабран за 
члана владе, али не успевши да наметне и скуп- 
штини свога човека за председника, он са осталом 
владом огласи скупштину за незакониту, па нападе 
и опљачка посланике у Аргосу, где су се били пре- 
селили. Но ови се већим делом опет скупише у 
Кранидији близу острва Хидре, огласише владу Ко- 
локотронисову за збачену и изабраше другу, коју 
састави Хидранин Ђорђе Кондуриотис. А Кондурио- 
тусова влада помоћу морнара са Хидре и Спеце, 
помоћу пелопонеских народних првака и помоћу 
трупа из северне Грчке, савлада клефте пелопонеске, 
те Колокотронис мораде молити за мир, који биим 
закључен, под благим условима за побеђену страну. 
То је први грађански рат (1823—1824). 

Но пелопонески народни прваци брзо су се 
покајали што су допринели победи Кондуриотисове 
владе над Колокотронисом. Они су се надали да 
ће, одстранивши свога супарника Колокотрониса од 
државне власти, сами наследити у влади његову 
силу, а с тим и да ће имати своју корист од првог 
државног зајма грчког, који се баш тада закључивао 
у Енглеској. Но влада Кондуриотисова, победивши 

у Колокотронису војну снагу Пелопонеза, није хтела 
више знати ни за пелопонеске прваке. Састојећи се 
већином из министара са острва и из северне Грчке, 
и ослањајући се поглавито на трупе из ових крајева, 
она је вршила власт и трошила закључени зајам 
како је било најбоље за њу и за ове крајеве, а 
није се много обзирала на интересе пелопонеских 
првака и Пелопонеза. С тога, кад на идућој годишњој 
скупштини (октобра 1824) опет би изабрано Кон- 
дуриотисово министарство, пелопонески народни пр- 
ваци не хтедоше га признати, измирише се с Коло- 
котронисом, који са својим клефтама опет скочи на 
оружје. Но Кондуриотисова влада, помоћу новаца 
од енглеског зајма и помоћу својих острвљана и 
трупа из северне Грчке, угуши овај други устанак 
пелепонески још лакше него онај први. Колоко- 
тронис, побеђен и морално сломљен губитком свога 
сина Паноса, који је убијен у овим борбама, пре- 
даде се противницима на милост и немилост, и би, 
са још неколико других коловођа буне, послат у 
заточење на Хидру (почетком 1825). То је други 
грађански рат. 

Мало затим, владине су трупе савладале и Оди- 
сеја, вођу клефта источне Грчке, који се прославио 
задржавши са шаком јунака војску Омера Вриониса 
читав дан пред ханом код Гравије (1821), а који је 
за време ових грађанских ратова грчких издао на- 
родну ствар и пришао Турцима. Он је потучен, 
заробљен и у оковима одведен у затвор на атински 
Акропољ, где је једног јутра освануо мртав (1825). 

Стр. 85. Мехмед-Алија осваја Крит и Касос, 
па савлађује и грчки устанак на Пелопонезу. Султан 
Махмуд, не могући сам ништа Грцима, мораде за- 
тражити помоћи у свог моћног васала Мехмед-Алије, 
управника Мисира, који је тамо скрхао Мамелуке, 
завладао на своју руку Мисиром, после добио при- 
знање Портино, силно се обогатио и створио јаку, 
европски уређену војску и флоту. Султанова је на- 
мера била да ратом с Грцима ослаби овог свог 
опасног великаша, како би га после лакше сатро, 

кад што је сломио и Али. Пашу јањинскога. Но 
Мехмед- Алија ј је рачунао да ће он, савладавши Грке, 
са којима није био у стању изићи на крај султан, 
и утврдивши се не само у северној Африци, него и 
у јужној Европи, још више искочити на површину 
и имати боље изгледе у будућој неизбежној борби 
с падишахом. С тога, кад му султан Махмуд понуди 
пелопонески пашалук, с тим да он тамо угуши грчки 
устанак, он истина одби за себе ту почаст, али је 
прими за свог посинка, одлучног и истрајног Ибра- 
хима. Састављен је план по коме су турска и ми- 
сирска флота имале најпре да сврше са грчким 
острвима и да очисте море од лађа острвских Грка, 
да Мисирци покоре острво Крит и Касос, и да 
одатле после Ибрахим искрца мисирску војску у 
Пелопонез. Одиста, док су се Грци на Пелопонезу 
тукли између себе у грађанским ратовима, Хусеин- 
бег, послан из Александрије с војском и флотом 
против Крита, освоји ово велико острво, угушивши 
тамошњи устанак на најварварскији начин. Мало 


"затим, по наредби Хусеиновој, оде једно одељење 


мисирске флоте и војске и против оближњег острва 
Касоса, које је својим гусарством потпомагало крит- 
ски устанак, те покори и то острво, заробивши ње- 
гову флоту, поклавши све одрасло мушко станов- 
ништво, а одвевши жене и децу у ропство (1824). 
Уједно, турска је флота, као што смо поменули горе, 
освојила и уништила острво Псару. Потом су Турци 
и Мисирци покушали да заузму и Самос, али нису 
успели, већ су у поморским сукобима с грчком фло- 
том изгубили неколико ратних лађа, које су Канарис 
и други јуначни морепловци грчки запалили помоћу 
својих лађа за спаљивање. Онда се турски адмирал 
Хозрев, освојилац Псаре, одвојио са једним делом 
турске флоте и вратио се у Цариград. А Ибрахим, 
пошто је уз пут задржаван нападима грчке флоте, 
и пошто је у тим борбама претрпео нових губитака 
у лађама, склонио се доцкан у зиму на Крит. 

Кад се већ није могао до краја извести план 
против грчких морнарских острва, Ибрахим се реши 

да без одлагања предузме покорење Пелопонеза, 
тако блиског Криту. Неопажен од грчке флоте, он 
пребаци с Крита на југозападни врх Пелопонеза _ 
едно 10000 пешака и 1000 коњаника са доста арти- 
љерије, и опседе тврђаве наваринске. Неспособна 
влада Кондуриотисова није била ништа урадила да 
дочека ову нову опасност. Новац од првог енгле- 
ског зајма она је потрошила које у грађанским ра- 
товима, које на издржавање трупа из северне Грчке, 
смештених у Пелопонезу, које на празан спољашњи 
сјај. Приморске тврђаве пелопонеске нису биле оправ- 
љене ни опремљене да се одупру једном овако 
страшном непријатељу, који се извежбао у европ- 
ској ратној вештини и располагао најсавршенијим 
ондашњим оружјем. Војска из северне Грчке, коју 
је Кондуриотис послао у помоћ Наварину, би поту- 
чена, и она се, одрекавши послушност влади, врати 
кући у северну Грчку, а Наварин паде. Залуд се 
сад, под даровитим хидранским адмиралом Мијау- 
лисом, појавила грчка флота и код Модона спалила 
више мисирских лађа, између осталих и једну ве- 
лику фрегату. Залуд и други грчки успеси на мору. 
Залуд је Кондуриотисова влада, под притиском јав- 
ног мњења, помиловала Колокотрониса и другове 
на Хидри, те се стари јунак поново вратио у своје 
пелопонеске кршеве, и покушао да са својим клеф- 
тама стане на пут продирању мисирском. Ибрахим 
се није дао збунити претрпљеним штетама на води, 
већ је енергично наставио своје дело на суху. Са 
својом европски уређеном војском, којој не беше 
дорасла грчка народна милиција са њеним старин- 
ским начином борбе, он разби у Месенији трупе хра- 
брог архимандрита Папа Флезе, који и сам погибе 
у боју; потуче и Колокотрониса, који беше изашао 
да му препречи пут за Триполицу; освоји овај град 
у срцу Пелопонеза, па одатле прегази скоро цео 
Пелопонез (1825). Слобода је пелопонска живела 
још само у Навплији, седишту владе, у још неким 
приморским местима, иу неприступним горама. 

Стр. 85. Пад Месолонге. Међутим, султан Мах- 
муд, не хотећи изостати иза свог силног намесника 
мисирског Мехмед Алије, који је тако брзо покорио 
Пелопонез, желео је да Турци без Мисираца умире 
бар северну Грчку. По његову наређењу, Мехмед 
Решид „Ћутагија“, онај исти с којим смо се срели 
говорећи о првој опсади Месолонге, спусти се са 
20000 Албанеза из Јањине у северну Грчку и оп- 


"седе поново Месолонгу. Но Месолонжани одбише и 


сад све његове јурише, наневши му тешке губитке; 
снабдеше се храном и муницијом помоћу грчке флоте, 
пред којом турска флота мораде узмаћи и овај пут; 
добише и појачања у опсади доласком Сулиота у 
град, а у два испада побише непријатељу мноштво 
војника, разорише његове опсадне радове и упле- 
нише доста ратног материјала. На тај начин војска 
Ћутагијина за више месеци опсаде (од маја до но- 
вембра 1825) не само што не постиже скоро ништа, 
него би сведена на само 3600 људи, и дође у оча- 
јан положај због зиме, оскудице у новцу и недо- 
статка намирница. Онда султан Махмуд би принуђен 
да се и по други пут понизи пред својим мисир- 
ским васалом, молећи га да му помогне и у освојењу 
Месолонге. А Мехмед-Алија, који је ово само и чекао, 


посла Ибрахиму у Пелопонез још једно 10000 људи 


појачања, и нареди му да са свом својом силом, 
неких 20000 војника на броју, иде у помоћ Ћутагији. 
Но и Ибрахим, који се хвалио да ће узети Месо- 
лонгу за две недеље, имао је да се крвави пред 
њеним бедемима неколико месеци. И јуриши њего- 
вих извежбаних трупа одбише се о непобедиво ју- 
наштво градске посаде и месолоншких грађана. Не 
успевши са суха, Турци и Мисирци покушаше про- 
дрети у град с мора. Но при том је ваљало најпре 


"заузети острвца која се налазе у пространим и пли- 


тким баруштинама месолоншког приморја, а која су 
била утврђена и брањена неустрашивим посадицама 
од Грка и западноевропских добровољаца. Два од 
тих острваца и бише заузета. Али при нападу на 
последње острвце Клисову, претрпеше прво Ћута- 

гија, па онда и Ибрахим, страшан пораз, изгубивши 
масу официра и војника. Шта више, један испад хе- 
ројске грчке посадице стао је непријатеља преко 
хиљаду мртвих, великог броја чамаца и силних губи- 
така у оружју. Ибрахим и Ћутагија беху на крају 
својих напора. Али што не могаде постићи турско- 
мисирска сила, то учини глад. Месолонжани добише 
од грчке флоте хране последњи путу јануару 1826 
Г., и то само за два месеца. Мијаулис је долазио 
још једном с храном и у априлу, али је сад био 
слаб да пробије блокаду силне турско - мисирске 
флоте, јер грчка влада, која је злоупотребама и про- 
сипањем шћердала и други енглески зајам, није 
имала средстава да наоружа и стави му на распо- 
ложење довољно лађа. На тај начин, Месолонжа- 
нима, који за предају нису хтели ни да чују, није 
остајало ништа друго до или да помру од гладии 
болештина, или да се са женама и децом силом про- 
бију кроз непријатељске редове. Они изабраше ово 
друго, и 10 априла на ноћ (1826) излетеше из града. 
Али је Ибрахим био на опрези. Из града је успело 
изаћи само неких 3000 бораца са нешто жена и 
деце, па и од њих је већи део изгинуо или био за- 
робљен у борби, а остатак од једно. 1300 људи, 
пошто је уз пут преко планина претрпео: неиска- 
зане муке, склонио се најзад у Салону. Све друго. 
становништво Месолонге непријатељ је натерао на- 
траг у варош, продро и сам унутра, и сад је настао 
последњи окршај, у коме се рвало очајање побе- 
ђених са бесом победилаца. И у тим последњим ча- 
совима, Месолонжани су починили чуда од јунаштва, 
борећи се у појединачним борбама као лавови, ба- 
цајући у ваздух своја мунициона слагалишта, која 
су тако претрпавала и њих и непријатеља, и про- 
дајући свој живот по скупу цену. Одрасли људи 
пали су сви до једкога. Само Мисирци насекли су 
на 3000 глава. Жене и деца бише одведени у роп- 
ство. То је чувена друга опсада Месолонге, једна 
од најславнијих опсада у историји света, је. 

Стр. 102. Чесма („Чесме“), турска тврђава на 
малоазијској обали према Хиосу. 

Стр. 102. Мијаулис, то јест Андреја Мијаулис, 
Хидранин и адмирал хидранске флоте. Он је по 
способности далеко надмашавао адмирале спечанске 
и псаранске флоте. С тога, ма да није никад зва- | 
нично признат за врховног адмирала грчке поморске 
силе, он је у свима поморским биткама између Грка 
с једне, и Турака и Мисираца с друге стране, имао 
стварно врховну команду над уједињеним лађама 
хидранским, спечанским и псаранским, па је и за 
многе грчке победе на мору заслуга припадала 
вештом вођењу Мијаулисову. Умро је 1835 г. 

